ബെര്‍ലിന് കുഞ്ഞനന്തന് നായര് പോലും അറിഞ്ഞിരിക്കില്ല മാര്‍ഗത് ഹൊനേക്കര് പോയത്\n22 May 2016 3:19 AM GMT\nമാര്‍ഗത് ഹൊനേക്കര് കഥാവശേഷയായി. ഇരുപത്തേഴ് വര്‍ഷം നീണ്ട പ്രവാസജീവിതവും ശാപവും ആത്മനിന്ദയും ചിലിയിലെ അപ്പാര്‍ട്ട്‌മെന്റില് കഴിഞ്ഞ മേയ് ആറാം തീയതി നിശബ്ദമായി അവസാനിച്ചു. കിഴക്കന് ജര്‍മ്മനി എന്ന ജി.ഡി.ആര്. നിലനിന്നിരുന്നെങ്കില് കമ്മ്യൂണിസ്റ്റ് ലോകം ആദരാജ്ഞലികള് കൊണ്ട് സംഭവബഹുലമാക്കേണ്ടിയിരുന്ന ഒരു മരണം. ആരും അറിയാതെ, ഓര്‍മ്മിക്കാന് പോലും ഇഷ്ടപ്പെടാതെ കടന്നുപോയി. കേരളത്തില് ബെര്‍ലിന് കുഞ്ഞനന്തന് നായര് പോലും അറിഞ്ഞിരിക്കില്ല മാര്‍ഗത് ഹെനോകറുടെ ദയനീയമായ വിയോഗവൃത്താന്തം.\nജര്‍മ്മന് ഡെമോക്രാറ്റിക്ക് റിപ്പബ്ലിക്ക് എന്ന പഴയ കിഴക്കന് ജര്‍മ്മനിയില് മൂന്ന് ദശാബ്ദങ്ങളോളം കമ്മ്യൂണിസ്റ്റ് ഏകാധിപതിയായി വാണ എറിക് ഹൊനേകറുടെ മൂന്നാമത്തെ ഭാര്യയെന്ന സ്ഥാനവും പെരുമയും മാത്രമല്ല മാര്‍ഗതിന് ചരിത്രത്തിലുള്ളത്. ജി.ഡി.ആറില് വിദ്യാഭ്യാസ വകുപ്പുമന്ത്രിയായി കാല്‍നൂറ്റാണ്ട് പ്രവര്‍ത്തിച്ചിരുന്ന അവര് 'സോഷ്യലിസ്റ്റ് മാതൃകാ പഠന' പദ്ധതിയിലൂടെ കമ്മ്യൂണിസ്റ്റ് ലോകത്തിന്റെ ശ്രദ്ധ നേടിയിരുന്നു. അതുപോലെ കര്‍ക്കശക്കാരിയായ മാര്‍ഗതിനെ സ്വതന്ത്രസമൂഹം 'രാക്ഷസി' എന്ന് രഹസ്യമായി വിളിച്ചു. മാനവമൂല്യങ്ങള് പഠിപ്പിക്കുന്നു എന്ന പേരില് കമ്മ്യൂണിസ്റ്റ് ഏകാധിപത്യത്തിന്റെ നിലനില്‍പ്പിന് മാത്രം ഉപകരിക്കുന്ന ആശയങ്ങളാണ് സാമൂഹിക പാഠങ്ങള് എന്ന പേരില് മാര്‍ഗത് കിഴക്കന് ജര്‍മ്മനിയില് പ്രചരിപ്പിച്ചത്. സ്വതന്ത്രവിചാരകാംക്ഷികളെ ആശയപരമായി എതിര്‍ക്കുക മാത്രമല്ല അവരുടെ കുഞ്ഞുങ്ങളെ ബലം പ്രയോഗിച്ച് അകറ്റുകയും ചെയ്തു. കിഴക്കന് ജര്‍മ്മനിയില് കമ്മ്യൂണിസ്റ്റ് വിരുദ്ധ കലാപം വളരാന് മാര്‍ഗ്ഗത്തിന്റെ 'വിദ്യാഭ്യാസ വിപ്ലവം' ഇടയാക്കി. നാസിസത്തിന് കീഴില് ജനിച്ചുവളര്‍ന്നവരെ നൂതനാശയങ്ങള് കൊണ്ട് ഉല്‍ബുദ്ധനാരാക്കാനല്ല ജി.ഡി.ആര്. ഭരണകൂടം യത്‌നിച്ചത്. പകരം 'ജനവിദ്യാഭ്യാസം' എന്ന പേരില് കമ്മ്യൂണിസ്റ്റ് വിരോധികളെ മുഴുവന് ശത്രുക്കളും രാജ്യദ്രോഹികളും കുറ്റവാളികളുമായി കണ്ടു പ്രവര്‍ത്തിച്ചു. ജി.ഡി.ആറില് ജീവിതം ദുരിതകരമെന്ന് തോന്നിയവര് പടിഞ്ഞാറന് ജര്‍മ്മനിയിലേക്ക് കൂട്ട പലായനത്തിന് ഒരുങ്ങിയപ്പോള് അവരുടെ മക്കളെ മാര്‍ഗത്തിന്റെ നേതൃത്വത്തില് മാതാപിതാക്കളില് നിന്ന് അകറ്റി. ഭര്‍ത്താവായ എറിക് ഹെനേക്കറെ പ്രേരിപ്പിച്ച് 1961 ല് ബര്‍ലിന് മതില് നിര്‍മ്മിച്ച് പടിഞ്ഞാറോട്ടുള്ള ജനപ്രവാഹം തടഞ്ഞു. മക്കളെയും ബന്ധുക്കളെയും വിട്ട് മതില് ചാടി രക്ഷപ്പെടാന് തുനിഞ്ഞ സാഹസികരെ വെടിവച്ച് വീഴ്ത്താന് അതിര്‍ത്തി കാവല്‍സേനയ്ക്ക് ഹൊനേക്കര് ഭരണകൂടം ഉത്തരവ് നല്‍കി. എന്നിട്ടും പടിഞ്ഞാറന് ജര്‍മ്മനിയിലെ ജീവിതസ്വാതന്ത്ര്യം ഇഷ്ടപ്പെട്ട് ജനങ്ങള് അഭയാര്‍ത്ഥികളെപ്പോലെ ഒഴുകിയപ്പോള് അമേരിക്കന് ചാരന്‍മാരെന്ന് മുദ്രയടിച്ച് ഹൊനേകര് ദമ്പതികള് ലോകത്തിന് മുന്നില് ചെങ്കൊടി ഉയര്‍ത്തിപിടിച്ചുനിന്നത് 33 നീണ്ട വര്‍ഷങ്ങളാണ്. സോവിയറ്റ് യൂണിയന്റെ പിന്തുണയും ശീതയുദ്ധത്തിന്‌റെ കുടയും മുതലാളിത്ത വ്യവസ്ഥിതിയോടുള്ള വിയോജിപ്പും കൊണ്ട് ഏറെക്കാലം മുന്നോട്ടു പോകാന് കിഴക്കന് ജര്‍മ്മനിക്ക് കഴിഞ്ഞില്ല.\nഗോര്‍ബച്ചേവിന്റെ ഗ്ലാസ്‌നോസ്റ്റും പെരിസ്‌ട്രോയിക്കയും ജി.ഡി.ആറിലും ജനങ്ങളെ സ്വാധീനിച്ചു. കിഴക്കന് ജര്‍മ്മനി രൂപംകൊണ്ടതിന്റെ നാല്‍പ്പതാം വാര്‍ഷികം ആഘോഷിക്കുന്ന വേളയില് മുഖ്യഅതിഥിയായി മിഖായേല് ഗോര്‍ബച്ചേവ് ബര്‍ലിനില് എത്തിയിരുന്നു. ''കാലം മാറുകയാണ്. നിലപാടുകള് തിരുത്തേണ്ടി വരും.'' എന്ന് എറിക് ഹെനേകറെയും സഹപ്രവര്‍ത്തകരെയും ഗോര്‍ബച്ചേവ് ഉപദേശിച്ചു. പ്രതിനിധികള് വന്‍കരഘോഷത്തോടെ ഗോര്‍ബച്ചേവിന്റെ വാക്കുകള് സ്വീകരിച്ചപ്പോള് മാര്‍ഗത് തലകുമ്പിട്ട് മരണവാര്‍ത്ത ശ്രവിക്കുംപോലിരുന്നു. ആ ഹേമന്തകാലം ജി.ഡി.ആറില് രാഷ്ട്രീയം വിമത ചര്‍ച്ചകള് കൊണ്ട് ചൂടുപിടിച്ചു. പരിഷ്‌ക്കരണ വാദികള് കൂടുതല് ആവേശഭരിതരായി. അവരുടെ എണ്ണം നാള് തോറും വര്‍ദ്ധിച്ചുകൊണ്ടിരുന്നു. 'വിമതര്' എന്ന് വിളിച്ച് ജി.ഡി.ആര്. ഭരണകൂടം അവരെ ഭ്രഷ്ടരാക്കാന് വിഫലശ്രമം നടത്തി. എറിക് ഹൊനേര്‍ക്കു പകരം ഭാര്യ മാര്‍ഗത് ആണ് സര്‍ക്കാരിനു വേണ്ടി സംസാരിച്ചത്. ''വേണ്ടിവന്നാല് ആയുധമെടുത്തും സോഷ്യലിസത്തെ സംരക്ഷിക്കും.'' എന്ന് മാര്‍ഗത് പ്രഖ്യാപിച്ചു. ആരും അതു ചെവിക്കൊണ്ടില്ല. ഭയം ആരെയും പിന്തിരിപ്പിച്ചില്ല. ഏതാനും ദിവസങ്ങള്‍ക്കുള്ളില് ഇരുജര്‍മ്മനിക്കും ഇടയില് ഉയര്‍ന്നു നിന്ന ബര്‍ലിന് മതില് തകര്‍ന്നു വീണു. ജര്‍മ്മനിയുടെ ഏകീകരണം യാഥാര്‍ത്ഥ്യമായി. ജി.ഡി.ആര്. ഭൂപടത്തില് നിന്ന് 1989ല് മാഞ്ഞുപോയി.\nഹൊനേകര് ദമ്പതികള് പദവിയും സ്ഥാനവും വെടിഞ്ഞ് വീട്ടില് ഒതുങ്ങിക്കഴിയാന് ഇഷ്ടപ്പെട്ടു. എങ്കിലും ജനങ്ങള് അനുവദിച്ചില്ല. ആര്‍ഭാടങ്ങള് നിറഞ്ഞ സര്‍ക്കാര് ഭവനത്തില് നിന്ന് അവരെ തെരുവിലിറക്കിവിട്ടു. ബര്‍ലിനിലെ ഒരു പുരോഹിതന് അവര്‍ക്ക് അഭയം നല്‍കിയെങ്കിലും രോഷാകുലരായ ജനങ്ങള് അവിടെ പാര്‍ക്കാന് അനുവദിച്ചില്ല. മോസ്‌കോയിലെ ചിലിയന് നയതന്ത്രകാര്യാലയത്തില് അഭയം തേടിയ ഹൊനേകര് ദമ്പതികളെ ഭൂതകാലം പിന്നെയും വേട്ടയാടിക്കൊണ്ടിരുന്നു. ബര്‍ലിന് മതില് ചാടി രക്ഷപ്പെടാന് ശ്രമിക്കുന്ന വിമതരെ വെടിവെച്ചുകൊല്ലാന് എറിക് ഹൊനേകര് ഉത്തരവ് നല്‍കിയതിന്റെ രേഖകള് പുതിയ ഭരണകൂടം കണ്ടെത്തി. വന്‍കൂട്ടക്കുരുതിക്ക് വിചാരണ നേരിടാന് ഹൊനേകറെ വീണ്ടും ജര്‍മ്മനിയിലേക്ക് കൊണ്ടുപോയി. അതിനിടെ മാര്‍ഗത് ചിലിയില് രാഷ്ട്രീയ അഭയം തേടിയിരുന്നു. അര്‍ബുദരോഗം പിടിപെട്ട എറിക്കിനെ കേസിന്റെ വിചാരണ പൂര്‍ത്തിയാകാന് കാത്തുനില്‍ക്കാതെ ഭാര്യയോടൊപ്പം ചേരാന് സര്‍ക്കാര് അനുവദിച്ചു. 1994 ല് എറിക് ഹെനോകര് അന്തരിച്ചു. മാര്‍ഗത് മകള് സോന്‍ജയോടൊപ്പം ചിലിയിലെ ഏകമുറിയുള്ള അപ്പാര്‍ട്ട്‌മെന്റില് കഴിയുമ്പോഴും സോഷ്യലിസത്തെക്കുറിച്ചും കമ്മ്യൂണിസത്തെക്കുറിച്ചുമുള്ള മധുരസ്വപ്നങ്ങള് ഉപേക്ഷിച്ചിരുന്നില്ല. എല്ലാ ദിവസവും രാവിലെ അവര് ഇന്റര്‍നെറ്റില് ആകാംക്ഷയോടെ പരതിയിരുന്നത് ഒരു വാര്‍ത്ത മാത്രം അറിയാനായിരുന്നു. ലോകത്തിന്റെ ഏതെങ്കിലും കോണില് ചുവന്ന തത്വശാസ്ത്രം വിജയക്കൊടി പാറിച്ചോ? കിഴക്കന് ജര്‍മ്മനി കമ്മ്യൂണിസ്റ്റുകള് തിരിച്ചുപിടിക്കുമെന്ന് മാര്‍ഗത് മരണം വരെ കിനാവ് കണ്ടു. ചിലിയിലെ സ്‌നേഹിതരെ വിളിച്ചുകൂട്ടി ജി.ഡി.ആറിന്റെ രൂപീകരണ വാര്‍ഷികദിനം ആഘോഷിച്ചു. തന്റെ അപ്പാര്‍ട്ട്‌മെന്റിന് മുന്നില് അരിവാള് ചുറ്റിക അടയാളമുള്ള ചെങ്കൊടി നാട്ടി കമ്മ്യൂണിസ്റ്റ് വിപ്ലവം ലോകം കീഴടക്കുന്ന വാര്‍ത്ത കേട്ട് ആഹ്ളാദിക്കാന് വെറുതെ കാത്തിരുന്നു.\nചിലിയിലെ ജര്‍മ്മന് എംബസ്സിയില് എല്ലാ മാസവും ആദ്യവാരം മാര്‍ഗത് ഹൊനേകര് പെന്‍ഷന് വാങ്ങാന് ചെന്ന് ഉദ്യോഗസ്ഥരുമായി വഴക്കിട്ടു; നാമമാത്രമായ പെന്‍ഷന് തുക കൊണ്ട് തനിക്കും ഭര്‍ത്താവ് ഉപേക്ഷിച്ച മകള്‍ക്കും ജീവിക്കാന് കഴിയില്ലെന്ന് പരിതപിച്ചു. അപ്പോള് ക്യൂബയില് കൂടെക്കൂടെ ഉല്ലാസയാത്ര നടത്തുന്നതോ എന്ന് ഉദ്യോഗസ്ഥര് കളിയാക്കി ചോദിക്കും. ''അത് തൊഴിലാളിവര്‍ഗ്ഗത്തിന്റെ പണമാണ്. നിന്റെ തന്തയുണ്ടാക്കിയതല്ല.'' എന്ന് അവരെ തെറിവിളിച്ച് മടങ്ങും.\nകഷ്ടപ്പാടുകള് നിറഞ്ഞ ബാല്യ-കൗമാരകാലജീവിതമായിരുന്നു മാര്‍ഗതിന്റേത്. പിതാവ് വല്ലപ്പോഴും മാത്രം പണിലഭിച്ചിരുന്ന ചെരുപ്പുകുത്തി. അമ്മ ഒരു കമ്പനി തൊഴിലാളി. 1934 ല് നാസികള് കമ്മ്യൂണിസ്റ്റ് അനുഭാവികളായിരുന്ന മാതാപിതാക്കളെ തടവിലാക്കി. അമ്മ തടവില് കിടന്നു മരിച്ചു. ഇളയസഹോദരനും എട്ടു വയസ്സുള്ള മാര്‍ഗതും അനാഥരെപ്പോലെ ജീവിച്ചു. രണ്ടാം ലോകമഹായുദ്ധത്തിന്റെ യാതനകളിലൂടെ കടന്നുപോയ കൗമാരകാലം പേടിസ്വപ്നങ്ങളുടേതായിരുന്നു. 18-ാം വയസ്സില് കമ്മ്യൂണിസ്റ്റ് പാര്‍ട്ടിയില് അംഗത്വം എടുത്ത് സന്ദേശവാഹകരായി പ്രവര്‍ത്തിച്ചു. യുദ്ധം കഴിഞ്ഞപ്പോള് സോവിയറ്റ് നിയന്ത്രിത ജര്‍മ്മനിയില് കമ്മ്യൂണിസ്റ്റ് ഭരണം വന്നു. ടൈപ്പിസ്റ്റ്, ടെലിഫോണ് ഓപ്പറേറ്റര് എന്നീ തൊഴില് ചെയ്തിരുന്ന മാര്‍ഗത് തന്റെ പ്രവിശ്യയില് സോഷ്യലിസ്റ്റ് യൂണിറ്റ് പാര്‍ട്ടിയുടെ യുവ വിഭാഗം സെക്രട്ടറിയായി ചുമതലയേറ്റു. 'പ്രക്ഷോഭുക്കളും പ്രചാരങ്ങളും' നടത്തുക എന്നതായിരുന്നു ജോലി. 22-ാം വയസില് മാര്‍ഗത് ജി.ഡി.ആര്. പാര്‍ലമെന്റിലേക്ക് നാമനിര്‍ദ്ദേശം ചെയ്യപ്പെട്ടു. പാര്‍ട്ടിയിലെ സുന്ദരികളായ അംഗങ്ങള്‍ക്കിടയില് ആകര്‍ഷണ ബിന്ദുവായി കരുതപ്പെട്ടിരുന്ന എറിക് ഹൊനേകറുമായി ഇക്കാലത്ത് മാര്‍ഗത് ഏറെ അടുത്തു. പുനര്‍വിവാഹിതനും മാര്‍ഗതിനെക്കാള് 15 വയസ് കൂടുതലുമുള്ള ആളായിരുന്നു എറിക്. അവരുടെ പ്രണയകാലത്ത് മാര്‍ഗത് ഗര്‍ഭിണിയായി. 1952 ല് മകള് സോന്‍ജ പിറന്നു. പാര്‍ട്ടി നേതാവ് വാള്‍ട്ടര് ഉള്‍ബ്രിഷ് അവരുടെ ബന്ധത്തെ എതിര്‍ത്തു. ഹൊനേകറുടെ രണ്ടാം ഭാര്യ പിണങ്ങിപ്പിരിഞ്ഞു. മറ്റുമാര്‍ഗ്ഗമില്ലാതെ മാര്‍ഗതിനെ എറിക് ഹൊനേകര് വിവാഹം ചെയ്തു. സോന്‍ജയുടെ രണ്ടാം ജന്മദിനവും മാതാപിതാക്കളുടെ വിവാഹവും ഒരു ദിവസമായിരുന്നു.\nസോവിയറ്റ് യൂണിയനിലെ രാഷ്ട്രീയ ഭാര്യമാരെപ്പോലെ ഉത്തരവാദിത്വമില്ലാതെ അമിതാധികാരവുമായി ജീവിക്കാന് മാര്‍ഗത് ഹൊനേകര് ഇഷ്ടപ്പെട്ടില്ല. എറിക് ഹൊനേകറുടെ കീഴില് ജി.ഡി.ആര്. മന്ത്രിസഭയില് അവര് അംഗമായി. രാജ്യത്ത് നിന്ന് പലായനം ചെയ്യുന്നതുവരെ വിദ്യാഭ്യാസ മന്ത്രിയായി തുടരുകയും ചെയ്തു. മുടി നിറം പിടിപ്പിച്ച് അണിഞ്ഞൊരുങ്ങി പൊതുചടങ്ങില് പ്രത്യക്ഷപ്പെടാന് ഇഷ്ടപ്പെട്ടിരുന്ന മാര്‍ഗതിന്റെ കമ്മ്യൂണിസ്റ്റ് വിമതര് 'പര്‍പ്പിള് വിച്ച്' എന്ന് വിളിച്ചു. രാജ്യത്തെ രഹസ്യപൊലീസിന്റെ നിയന്ത്രണാധികാരം ഉപയോഗിച്ച് വിമതരെ വേട്ടിയാടിയപ്പോള് പാര്‍ട്ടിയിലെ ചില ഉറ്റ സ്‌നേഹിതരും വലയില് വീണതു കണ്ട് മാര്‍ഗത് ഞെട്ടി. ബാല്യകാല സുഹൃത്തും കവിയുമായ വുള്‍ഫ് ബീര്‍മാന് ജി.ഡി.ആറിന്റെ വിമര്‍ശകരുടെ നിലയിലാണെന്നറിഞ്ഞ് സങ്കടപ്പെട്ടു. മാര്‍ഗത് പലതവണ സ്വകാര്യമായി സന്ദര്‍ശിച്ച കവിയായ സ്‌നേഹിതന്റെ നിലപാട് മാറ്റാന് ഉപദേശിച്ചെങ്കിലും ഫലമുണ്ടായില്ല. ബര്‍ലിന് മതില് പൊളിക്കാന് പാട്ടും ശരീരവുമായി കവി മുന്നില് നിന്നു. മാര്‍ഗതിന്റെ സ്വകാര്യദുഃഖങ്ങളില് ഒന്നായിരുന്നു വുള്‍ഫ് ബീര്‍മാന് എന്ന കവിയുടെ നിലപാടെന്ന് ജീവചരിത്രകാരന് എഡ്സ്റ്റലര് പറയുന്നു.\nമാര്‍ഗതിന്റെ മരണശേഷം 'ടൈംസ്' പത്രം എഴുതിയ ലേഖനത്തില് ഇങ്ങനെ വായിക്കാം. ''അനുതാപമില്ലാത്ത സ്ത്രീ. കിഴക്കന് ജര്‍മ്മനിയില് അവരുടെയും ഭര്‍ത്താവിന്റെയും ആധിപത്യകാലത്ത് നടന്ന കൂട്ടക്കുരുതികളില് 89-ാം വയസ്സിലും ഒരു കുറ്റബോധവും ഇല്ലായിരുന്നു. മതിലുചാടിപ്പോകാന് ശ്രമിച്ചവര് വിഡ്ഡികള്. മരണവും അവര്‍ക്കുള്ള കുറഞ്ഞശിക്ഷയായിരുന്നു. അതിന് താനെന്തിന് ഖേദിക്കണം? തന്റെ ചര്‍മ്മത്തിന് നല്ല കട്ടിയുണ്ട്. ഇതായിരുന്നു അന്ത്യ നിമിഷം വരെയും മാര്‍ഗത് ഹൊനേകര്.'' ഒരു കമ്മ്യൂണിസ്റ്റുകാരിയുടെ മനുഷ്യവര്‍ഗ്ഗ പ്രേമം! വൃന്ദാകാരാട്ടും സരോജിനി ബാലാനന്ദനും സുശീലാഗോപാലനും ശാരദടീച്ചറും എന്തു ഭേദം!


അനന്ദ ബ്ലോഗം: നഷ്ട സ്വര്‍ഗ്ഗങ്ങള് ...\nനഷ്ട സ്വര്‍ഗ്ഗങ്ങള് ...\nമരം കോച്ചുന്ന തണുപ്പെന്നൊക്കെ സാഹിത്യ ഭാഷയില് കേട്ടിട്ടേയുള്ളൂ. ഇന്നു വരെ അതെന്താ സംഭവം എന്നറിയാനോ ഉള്‍കൊള്ളാനോ പറ്റിയിട്ടില്ല. നല്ല ഒരു ബ്ലോഗ് വായിച്ച് തീര്‍ത്ത സന്തോഷമുണ്ടു. കേരളം - ദൈവത്തിന്റെ സ്വന്തം നാടാണെന്ന് അടിയുറച്ച് വിഷ്വസിക്കുന്നയെനിക്കു ആ വിഷ്വാസം അടിവരയിട്ട് ഉറപ്പിക്കാന് പാകത്തിനുള്ള ഒരു ബ്ലോഗ്. വായിച്ച് തീര്‍ന്ന സന്തോഷത്തോടെ ഈ മതില്‍കെട്ടുകള്‍ക്കു വെളിയില് നിന്നു കുറച്ച് പ്രകൃതി ഭങ്ങി ആസ്വദിക്കാന് കൊതി തോന്നിയതു കൊണ്ടു മാത്രമാണു ഞാന് 39ആം നിലയില് നിന്നും ലിഫ്റ്റ് പിടിച്ച് താഴെയെത്തിയതു. വെളിയില് വന്നതും എന്റെ സര്‍വ്വ പ്രതീക്ഷകളും തകിടം മറിഞ്ഞു. മരം കോച്ചുന്ന തണുപ്പു - അതെന്താനെന്നു ഞാന് അനുഭവിച്ചു അറിയുകയായിരുന്നു. പ്രകൃതി ഭങ്ങി ആസ്വദിക്കാന് മോഹിച്ച ഞാന് നോക്കി നില്‍ക്കുന്നതോ ആകാഷം മുട്ടെ ഉയര്‍ന്നു നില്‍ക്കുന്ന കെട്ടിടങ്ങളെ - ന്യൂ യോര്‍ക്ക് നഗരം. വന്നിട്ടു4മാസം തികച്ചായില്ല, ഇതൊക്കെ കണ്ടു ഞാന് മടുത്തു തുടങ്ങിയിരിക്കുന്നു.\nയാത്ര തിരിക്കും മുന്‍പു വലിയ ആവേഷമായിരുന്നു. ദാസനും വിജയനും പോയതു പോലേ ഞാനും അമേരിക്കയിലേക്കു പോകുന്നു. അതും ലോകമെംബാടുമുള്ള ആള്‍ക്കാര് അത്ഭുതത്തോടെ ഉറ്റു നോക്കുന്ന ന്യൂ യോര്‍ക്കില് ജോലി ചെയ്യാന്. ലോകത്തിന്റെ മൊത്തം സാംബത്തിക സ്തിഥി തങ്ങളാണു ഉയര്‍ത്തി പിടിച്ചിരിക്കുന്നതെന്ന ഭാവമുള്ള നാട്ടില്. ഏതൊരു ITക്കാരന്റെയും സ്വപ്നം - On Site . മൂന്നും കല്‍പ്പിച്ച് കിട്ടിയ ചാന്‍സ് കളയരുതെന്നു വിചാരിച്ചു ഭാന്‍ഡവും മുറുക്കി കയറി ഇങ്ങു പോന്നു. വന്നിറങ്ങിയ ആദ്യത്തെ ഒരു മാസം എന്തൊരു അര്‍മാദമായിരുന്നു!! സ്തലമെന്നാല് അതു അമേരിക്ക തന്നെ. എത്ര വൃത്തിയും വെടിപ്പും. സായിപ്പന്മാരുടെ ചില സ്വഭാവ രീതികള് കണ്ടാല് ആഷ്ചര്യം തോന്നും. വഴിയില് കൂടെ നടന്നു പോക്കുംബോള് നമ്മള് ആരെയെങ്കിലും അറിയതെ ഒന്നു തട്ടിയാല് അവര് തിരിഞ്ഞു നിന്നു Sorry പറയും!!! ഈ നാട്ടില് ആള്‍ക്കാര് ഒട്ടും പിശുക്കു കാണിക്കാതെ എടുത്തലക്കുന്ന രണ്ടു വാക്കുകള് - Sorry, Thank You. കലിപ്പു തന്നെ ഞാനും വിചാരിച്ചു. കുറച്ചു കാലം കൂടെ ഇവിടെ നില്‍ക്കണം, ഇവരുടെ രീതിയൊക്കെ ഒന്നു പഠിക്കണമെന്ന ചിന്ത വളരെ താമസിയാതെ എന്റെ മനസ്സില് കടന്നു കൂടി.\nജോലിയൊക്കെ തകൃതിയായി നടക്കുന്നു. പക്ഷേ ആകമൊത്തം ഒരു ബോറടി. തിരിച്ചു താമസിക്കുന്ന വീട്ടില് വന്നാല് പ്രീതുമായുള്ള ഭക്ഷണ പാചക യജ്ഞം മാത്രമേ ഇപ്പോള് മനസ്സിനു കുറച്ചെങ്കിലും സന്തോഷം തരുന്നുള്ളു. അങ്ങനെ ഇരിക്കുംബോള് എപ്പോഴെക്കെയോ മനസ്സു നാട്ടില് പറന്നെത്തും. വൈകുന്നേരങ്ങളില് താരിക്കും സാജനുമായി കവടിയാറിലുള്ള Coffe Day ചുമ്മ സൊറ പറഞ്ഞിരിക്കാനും "ഇനിയെന്തു പ്ലാന് അളിയാ" എന്ന ചോദ്യത്തിനു "എന്തു പ്ലാന് ഇതൊക്കെ തന്നെ" എന്ന മറുപടി കേള്‍ക്കാനും കൊതിയാവുന്നു. നല്ല മൂടിലാണെങ്കില് "മച്ചൂ ഒരു സിനിമയ്ക്കു വിട്ടാലോ" എന്നു പറയുന്നതു കേള്‍ക്കാനും, കൈയ്യൊപ്പും ഒരേ കടലും പോലുള്ള അതി മനോഹരമായ സിനിമകള് 2nd ഷോ പോകാനും, തിരിച്ചു വരുംബോള് സിനിമയുടെ കെട്ടെറങ്ങാതിരിക്കാന് കാറില് ഏതെങ്കിലും നൊസ്താള്‍ജിക് പാട്ടിട്ടു അതിന്റെ താളത്തില് സാജന് കാറോടിക്കുംബോള് അടുത്തിരുന്ന് ആസ്വദിക്കാനും, വിശപ്പു തോന്നുന്നെകില് ഏതെങ്കിലും തട്ടു കടയില് നിര്‍ത്തി ദോശയും ഓമ്ലേറ്റും കഴിക്കാനും എനിക്കു കൊതിയാകുന്നു. അമേരിക്ക പോലും...തിരുവനന്തപുരം മ്യൂസിയത്തിന്റെ മുന്‍പിലുള്ള ചായക്കടയില് കിട്ടുന്ന ഉള്ളിവടയും കടുപ്പമുള്ള ചായയുടെയും സ്വാദ് ആസ്വദിക്കാന് വിഥിച്ചിട്ടില്ലാത്ത ജനങ്ങളുടെ നാടു!!!\nവല്ലപ്പോഴും താരിക്കിന്റെ പുതിയ ഐടിയകള് കേള്‍ക്കാനും അതിനു അഭിപ്രായം പറയാനും, ഇടയ്ക്കിടയ്ക്കു "അളിയാ നിന്റെ ഇപ്പോഴത്തെ ഫീല്‍ട് കൊള്ളാം പക്ഷേ നമ്മുടെ അവസാന ലക്ഷ്യം സിനിമയാണു" എന്നോര്‍മിപ്പിക്കുവാനും എന്റെ മനസ്സു വെംബുന്നു. ഓണത്തിനു "ലൈറ്റ്" ഇട്ടിരിക്കുന്നതു വെറുതേ റോഡിലൂടെ നടന്നു കാണാനും, ചെറിയ Roller Coster drive കയറി "സ്വാമിയേ ശരണമയ്യപ്പാ..എന്നെ കൊന്നേ" എന്നു നിലവിളിക്കാനും തോന്നി പോകുന്നു. മ്യൂസിയത്തിന്റെ ഏതെങ്കിലും തണലുള്ള മരത്തിന്റെ ചുവട്ടിലിരുന്നു വെറുതേ ഓരോ കാര്യങ്ങള് പറയാനും, പഴയ കാര്യങ്ങല് ഓര്‍ത്തു ചിരിക്കാനും, ചിലതോര്‍ത്ത് വിശമിക്കാനും, മറ്റ് ചിലപ്പോള് Ambrosia പോയി പേരു പറയാന് അറിയാത്ത സാധനം വാങ്ങി കഴിക്കുന്ന പ്രോസസ്സിനിടയ്ക്കു അതു കയ്യില് മുഴുവനാകുംബോള് ഒരു മടിയും കൂടാതെ കൈ നക്കി "നമ്മളിങ്ങനെയാ പറ്റുമെങ്കില് സഹിച്ചാല് മതി" എന്നു പറയാനും എനിക്കു കൊതിയാകുന്നു. സിനിമയെ കുറിച്ചുള്ള ചര്‍ച്ചകളും, ഒരേ സിനിമ പല ആങ്കിളില് നിന്നു വിശകലനം ചെയ്തു പരസ്പരമുള്ള അഭിപ്രായങ്ങള് പങ്കു വെയ്ക്കുന്നു. "നീ ഇന്നിട്ടിരിക്കുന്ന ശര്‍ട്ട് കൊള്ളാം" എന്നു പറയംബോള് ലോകത്തെ ഏറ്റവും ഭങ്ങിയുള്ള് ശര്‍ട്ട് കിട്ടിയവന്റെ സന്തോഷം മനസ്സില് ഓടിയെത്തുന്നു.\nഎനിക്കും ആഗ്രഹമുണ്ടു ഒരു വെള്ള മുണ്ടു മടക്കിക്കുത്തി കൈയില്ലാത്ത ബനിയനുമിട്ടു മണലിതോട്ടത്തിലൂടെ നടന്നു കൃഷിക്കാര്യങ്ങള് നോക്കാന്. പറംബില് എത്ര തേങ്ങയുണ്ടെന്നും, പാടത്തു കൊയ്ത്തു എപ്പോഴാണെന്നും നാട്ടുകാരോടു കൊച്ചു വര്‍ത്തമാനം പറയാനും, തിരിച്ചു വീട്ടില് എത്തുംബോള് കപ്പയും മീനും കഴിക്കാനും. ഇത്തൊക്കെയൊരു ജീവിതമാണോ എന്നാള്‍ക്കാര് ചോദിക്കും, ജീവിക്കാന് പൈസ വേണ്ടേ എന്നു മറ്റുചിലര്. എനിക്കു ഇതൊക്കെ തന്നെയാണു ജീവിതം. ഇത്രയും കൊല്ലമായി എന്റെ സന്തോഷം ഇതൊക്കെ തന്നെയാണു. ഇനി നാളെ അതു മാറുമോ എന്നറിയില്ല. പക്ഷേ അതു നാളെയല്ലേ? ഇന്ന് ഇതൊക്കെ തന്നെയാണു എന്റെ ജീവിതവും സന്തോഷവും. ജീവിക്കാന് പൈസ വേണം. പക്ഷേ അതുണ്ടാക്കാനുള്ള തിടുക്കത്തില് നമ്മുടെ സന്തോഷത്തെ നാം ബലി കഴിക്കുന്നു. എന്റെ കൂട്ടുകാര് ഇപ്പോള് പല രാജ്യങ്ങളിലാണു. ഇനി ഒരുമിച്ച് പഴയ പോലെ Arabian Dreams നാരങ്ങാ വെള്ളം കുടിക്കാനും ഒരു സിനിമ കണ്ടു കഴിഞ്ഞു ഒന്നും മിണ്ടാതെ എങ്ങോട്ടോ നോക്കിയിരിക്കാനും ഇനിയാകുമോ എന്നറിയില്ല...ആവണം..ആയേ പറ്റൂ..എന്റെ സന്തോഷം ഈ ചെറിയ കാര്യങ്ങളിലാണു.\nഈ ആഗ്രഹങ്ങളെല്ലാം പേപ്പറില് എഴുതുവാന് വേണ്ടി മരം കോച്ചുന്ന തണുപ്പില് നിന്നു വീണ്ടും 39ആം നിലയിലെത്തി. ബുക്കും പേനയും എടുത്തു. പേന കൈ കൊണ്ടു തൊടാന് പറ്റുന്നില്ല. കൈ തണുപ്പു കാരണം മരവിച്ചു പോയിരിക്കുന്നു.5മിനിറ്റിന്റെ ഇടവേളയ്ക്കു ശേഷം കൈ നോര്‍മലായി. പേന എടുത്തു ഞാന് എഴുതി തുടങ്ങി....\nആലപ്പുഴയും ഇടുക്കിയുമൊക്കെ കാണാന് കൊതിക്കാത്ത മലയാളിയുണ്ടോ? കപ്പയും മീനും തിന്നാന് കൊതിക്കാത്ത മനുഷ്യനുണ്ടോ? ഒരു ചില്ലിക്കാശു പോലും മുടക്കില്ലാതെ ഇത്രയും എനിക്കു വെറും 1 മണിക്കൂറില് സാധ്യമാക്കിത്തന്ന കൊച്ചുത്രേസ്യക്കു ഒരായിരം നന്ദി..\nPosted by അനന്ദു at 11:05 AM\naliya.. neinte ullil itharamoru saahithyakarane adakkipidichirunna kaarayam enthe ithu vare nee parayathathu..? :)\npakshe.. seriusly.... if it makes me, sitting idly in pune, nostalgic.. then u can think of wat it shud mean2sme1 in us..\na very gud piece... :)\nഇനിയും വരും വസന്തം ഋതു ഭേദങ്ങളുടെ ചലനം പ്രകൃതിക്കും മനുഷ്യനും ഒന്നു തന്നെ എന്ന സത്യം മനസ്സിലാക്കൂ ...!


കെഎസ്‌സിഡിസി ലാഭത്തിന്റെ പാതയില് – Future Kerala :\nകൊച്ചി: 47 വര്‍ഷങ്ങള്‍ക്ക് ശേഷം പൊതുമേഖലാ സ്ഥാപനമായ കെഎസ്‌സിഡിസി( കേരള സ്റ്റേറ്റ് കാഷ്യു ഡെവലപ്‌മെന്റ് കോര്‍പറേഷന്) ലാഭം കൊയ്യാന് ഒരുങ്ങുന്നു. അടുത്ത പത്ത് ദിവസത്തിനുള്ളില് കമ്പനി5ലക്ഷം രൂപയുടെ ആദ്യ ലാഭം ഉണ്ടാക്കുമെന്ന് കെഎസ്‌സിഡിസി ചെയര്‍മാന് എസ് ജയമോഹന് പറഞ്ഞു. ലാഭമുണ്ടാക്കുന്ന കമ്പനിയായി കെഎസ്‌സിഡിസിയെ മാറ്റുമെന്ന് അദ്ദേഹം വ്യക്തമാക്കി. കൊല്ലം പ്രസ് ക്ലബില് മാധ്യമ പ്രവര്‍ത്തകരോട് സംസാരിക്കുകയായിരുന്നുു അദ്ദേഹം.\nഇതുവരെ കെഎസ്‌സിഡിസിയിലെ പ്രവര്‍ത്തനങ്ങള് നഷ്ടമാണ് ഉണ്ടാക്കിയത്. എന്നാല് അഞ്ച് വര്‍ഷത്തിനുള്ളില് നേട്ടമുണ്ടാക്കുന്ന കമ്പനിയായി കെഎസ്‌സിഡിസി മാറുമെന്ന് അദ്ദേഹം ചൂണ്ടിക്കാട്ടി. മുന് കൊല്ലം പഞ്ചായത്ത് പ്രസിഡന്റായിരുന്ന ജയമോഹന് കെഎസ്‌സിഡിസി ചെയര്‍മാനായി ചുമതലയേറ്റത് കശുവണ്ടി ഉല്‍പ്പാദന യൂണിറ്റിന്റെ ഉല്‍പ്പാദനം വര്‍ധിപ്പിക്കുമെന്നാണ് കശുവണ്ടി തൊഴിലാളികല് കരുതുന്നത്.\nകമ്പനിയെ ലാഭത്തിലെത്തിക്കാന് നിരവധി പദ്ധതികളും ആസൂത്രണം ചെയ്യുന്നുണ്ട്. 5,000 കശുവണ്ടി തൊഴിലാളികള്‍ക്ക് കൂടി കമ്പനി തൊഴില് നല്‍കും. ഈ-ടെന്‍ഡര് വഴി കശുവണ്ടി വില്‍പ്പനയ്ക്ക് വെക്കുന്നതും യൂണിറ്റിനെ സുതാര്യമാക്കും. പുതിയ സംവിധാനം വഴി കശുവണ്ടിക്ക് ആഭ്യന്തര വിപണിയില് കൂടുതല് ഡിമാന്‍ഡ് ഉണ്ടാവുമെന്ന് ജയമോഹന് പറയുന്നു. മൂന്ന് ദേശീയ ബാങ്കുകളിലായി 168 കോടി രൂപയുടെ കടബാധ്യത ഉണ്ട്. ഈ തുകയില് ഇളവ് നല്‍കുന്നത് സംബന്ധിച്ച് സര്‍ക്കാരും ബാങ്കുകളും തമ്മില് ചര്‍ച്ചകള് നടന്നു കൊണ്ടിരിക്കുകയാണ്. ഇതില് തീരുമാനമുണ്ടായാല് കശുവണ്ടി പരിപ്പ് കയറ്റുമതി ആരംഭിക്കുകയും ചെയ്യുമെന്ന് ജയമോഹന് പറഞ്ഞു.\nകെഎസ്‌സിഡിസിയുടെ കീഴില് 30 ഫാക്ടറികള് ഉണ്ട്. എന്നാല് ഇതില് പത്ത് ഫാക്ടറികള് മാത്രമാണ് കമ്പനിയുടെ ഉടമസ്ഥതയിലുള്ളത്. മറ്റ് 20 ഫാക്ടറികളുടെ ഉടമസ്ഥാവകാശത്തിനായി നടപടിക്രമങ്ങള് പുരോഗമിക്കുകയാണെന്ന് ദ്ദേഹം ചൂണ്ടിക്കാട്ടി.\nTags:\tat profit, cashew corporation, KSCDC


യന്ത്രക്കയ്യുമായി അദ്ഭുതങ്ങൾ കാണിക്കുന്ന പെൺകുട്ടി! വിഡിയോ | Angel Giuffria The Lady With Bionic Arm | Padippura | Manorama Online\nയന്ത്രക്കയ്യുമായി അദ്ഭുതങ്ങൾ കാണിക്കുന്ന പെൺകുട്ടി! വിഡിയോ\nട്രെയിനിലും റയിൽവേ സ്റ്റേഷനിലും വിമാനത്താവളത്തിലുമെല്ലാം മൊബൈൽ ചാർജ് ചെയ്യാനുള്ള സംവിധാനം കൂട്ടുകാർ കണ്ടിട്ടുണ്ടാകും. അങ്ങനെ ഒരിടത്ത് നാം മൊബൈൽ ചാർജ് ചെയ്തു കൊണ്ടിരിക്കുകയാണെന്നിരിക്കട്ടെ. പെട്ടെന്ന് ഒരു പെൺകുട്ടി വന്നു ചോദിക്കുകയാണ് ‘എനിക്കെന്റെ കൈ ഒരു ചാർജ് ചെയ്യാൻ അൽപം സമയം തരുമോ’ എന്ന്. എന്തായിരിക്കും നിങ്ങളുടെ പ്രതികരണം. സ്വാഭാവികമായും അന്തംവിട്ടു പോകും. കൈ ചാർജ് ചെയ്യുകയോ? പക്ഷേ അങ്ങനെ ചാർജ് ചെയ്തുപയോഗിക്കാവുന്ന കൈകളുണ്ട്. അത് ഘടിപ്പിച്ച് സിനിമയിൽ വരെ അഭിനയിച്ച ആളുമുണ്ട്. അമേരിക്കക്കാരിയായ ഏയ്ഞ്ചൽ ജ്യുഫ്രിയയാണ് ആ മിടുക്കി. ജനിച്ചപ്പോൾ തന്നെ ഇടതു കൈമുട്ടിനു താഴേക്കുണ്ടായിരുന്നില്ല ഏയ്ഞ്ചലിന്. പക്ഷേ ആറാം വയസ്സു മുതൽ പലതരം കൃത്രിമ കൈകൾ പരിശോധിക്കാൻ തുടങ്ങി ഏയ്ഞ്ചലിന്റെ മാതാപിതാക്കൾ. വെറും കൃത്രിമക്കൈ അല്ലാതെ ഏയ്ഞ്ചലിനു സ്വയം ചലിപ്പിക്കാൻ സാധിക്കുന്ന ബയോണിക് കൈയ്ക്കു വേണ്ടിയായിരുന്നു അവർ ശ്രമിച്ചത്. അങ്ങനെ ഏറെ വർഷങ്ങൾക്കു ശേഷം ഒരെണ്ണം കണ്ടെത്തുകയും ചെയ്തു. ഇപ്പോൾ 28 വയസ്സായി ഏയ്ഞ്ചലിന്. സ്വയം ‘സൈബോർഗ്’ എന്നാണ് ഈ പെണ്‍കുട്ടി വിശേഷിപ്പിക്കുന്നതു തന്നെ. (പാതി മനുഷ്യനും പാതി യന്ത്രവും ചേർന്നതാണ് സൈബോർഗുകൾ).\nകൃത്രിമക്കൈകളുടെ മേഖലയിലെ ഏറ്റവും പുതിയ സാങ്കേതികത ഉപയോഗിച്ചാണ് ഏയ്ഞ്ചലിന്റെ ബയോണിക് ഹാൻഡ് നിർമിച്ചിരിക്കുന്നത്. ഇടതു കൈമുട്ടിനോടു ചേർന്ന് ഒട്ടേറെ ഇലക്ട്രോഡുകൾ ഘടിപ്പിച്ചിട്ടുണ്ട്. ഏയ്ഞ്ചലിന്റെ കയ്യിലെ പേശികളുടെ ചലനം ഈ ഇലക്ട്രോഡുകൾ പിടിച്ചെടുക്കും. ഓരോ വിരലിനു വേണ്ടിയും പ്രത്യേകം മോട്ടോറുകൾ ഉൾപ്പെടെ ഘടിപ്പിച്ചിട്ടുണ്ട്. അതിനാൽത്തന്നെ ശരിക്കും മനുഷ്യരുടെ കൈവിരലുകൾ പോലെത്തന്നെ ഈ യന്ത്രക്കൈവിരലുകളും പ്രവർത്തിക്കും. 2012ലിറങ്ങിയ ‘ദ് ഹംഗർ ഗെയിംസ്’ എന്ന സിനിമയിലാണ് ഏയ്ഞ്ചൽ ഈ കൈ ഉപയോഗിച്ച് അഭിനയിച്ചത്. ചിത്രത്തിൽ അമ്പെയ്ത്തു വരെ ചെയ്യണമായിരുന്നു. പക്ഷേ കയ്യിലെ പ്രത്യേക സംവിധാനങ്ങളോടെ അമ്പെയ്യാനും ആയുധങ്ങൾ കൊണ്ടു പോരാടാനുമൊക്കെ ഏയ്ഞ്ചലിന് എളുപ്പം സാധിച്ചു. ചിത്രത്തിലെ നായിക ജെന്നിഫർ ലോറൻസ് ആദ്യം കരുതിയത് ഏയ്ഞ്ചലിന്റേത് കൃത്രിമക്കൈ ആണെന്നാണ്. എൽഇഡി ബൾബുകൾ വരെ ഘടിപ്പിച്ചിട്ടുണ്ട് അതിൽ. അതിനാൽത്തന്നെ ശരിക്കും സിനിമകളിലൊക്കെ കാണുന്ന റോബട്ടുകളുടേതിനു സമാനമാണ് ബയോണിക് ഹാൻഡ്. എന്തായാലും സംഗതി കൃത്രിമക്കൈ ആണെന്നറിഞ്ഞപ്പോൾ ജെന്നിഫർ അന്തിച്ചുപോയെന്ന് ഏയ്ഞ്ചൽ പറയുന്നു.\nചാർജ് ചെയ്താണ് ഈ ബയോണിക് ഹാൻഡ് ഉപയോഗിക്കുന്നത്. രണ്ടുമണിക്കൂർ ചാർജ് ചെയ്താൽ 20 മണിക്കൂർ നേരം വരെ പ്രവർത്തിക്കും. ചാർജ് തീരാറായാൽ ‘ബീപ്’ ശബ്ദം മുഴക്കി മുന്നറിയിപ്പു നൽകും. രാത്രി ഉറങ്ങുന്ന നേരത്ത് ഫോണിനൊപ്പം ചാർജ് ചെയ്യുകയാണു പതിവെന്ന് ഏയ്ഞ്ചൽ പറയുന്നു. 20 മണിക്കൂർ നേരം ചാർജ് നിൽക്കുന്നതു തന്നെ ധാരാളമെന്നും ഏയ്ഞ്ചലിന്റെ വാക്കുകൾ. എന്നാൽ അടുത്തിടെ ഒരു ചെറിയ പ്രശ്നം പറ്റി. അമേരിക്കയിലെ ടെക്സസിൽ ഒരു സാങ്കേതികമേളയിൽ പങ്കെടുക്കാനെത്തിയതായിരുന്നു ഏയ്ഞ്ചൽ. കൃത്രിമക്കൈകളിലെ ഏറ്റവും പുതിയ സാങ്കേതികതയെപ്പറ്റി ഒരു സെമിനാറിലും പങ്കെടുക്കണമായിരുന്നു. ഒട്ടേറെ പേർക്ക് കയ്യുടെ പ്രവർത്തനം കാണിച്ച് ഒടുവിൽ അതിന്റെ ചാർജ് തീർന്നു. മൊബൈൽ ഫോൺ ചാർജ് ചെയ്യുന്നിടത്തു പോയപ്പോൾ ഒരാളു പോലും സമ്മതിക്കുന്നില്ല. അവർ പറയുന്നത് ഏയ്‍ഞ്ചൽ ചുമ്മാ തമാശ പറയുകയാണെന്നാണ്. പിന്നീട് തന്റെ അനുഭവം പങ്കുവച്ച് കൈ ചാർജ് ചെയ്യുന്ന ഫോട്ടോ ഏയ്ഞ്ചൽ ട്വീറ്റ് ചെയ്തതോടെയാണു സംഗതി സത്യമാണെന്നു പലരും തിരിച്ചറിഞ്ഞതു തന്നെ. പക്ഷേ, ഏയ്ഞ്ചലിന് ഇതൊന്നും ഒരു പ്രശ്നമേയല്ല, പുള്ളിക്കാരി ‘സൈബോർഗ്’ ജീവിതത്തിന്റെ ആവേശത്തിലാണിപ്പോഴും...


Shaheen Bagh BJP AAP ഷഹീൻ ബാഗ് സമരം ബിജെപിയുടെ തിരക്കഥ; ആരോപണവുമായി ആം ആദ്മി\nഷഹീൻ ബാഗ് സമരം ബിജെപിയുടെ തിരക്കഥയെന്ന ആരോപണവുമായി ആം ആദ്മി പാർട്ടി. പാർട്ടി വക്താവ് സൗരഭ് ഭരദ്വാജ് ആണ് ആരോപണവുമായി രംഗത്തെത്തിയത്. സമരത്തിൽ പങ്കെടുത്തവരിൽ ചിലർ ബിജെപിയിൽ ചേർന്നതിനു പിന്നാലെയാണ് സൗരഭ് ഭരദ്വാജ് ആരോപണം ഉന്നയിച്ചത്.\n“നിയമസഭാ തിരഞ്ഞെടുപ്പില് നേട്ടമുണ്ടാക്കുക എന്ന ഉദ്ദേശത്തോടെ ബിജെപിയാണ് സമരം ആസൂത്രണം ചെയ്തത്. സമരത്തിന്റെ ഓരോ ഘട്ടവും ആസൂത്രണം ചെയ്തത് ബിജെപിയുടെ ഉന്നത നേതാക്കളാണ്. ആരൊക്കെ എന്തൊക്കെ പറയണം, ആരൊക്കെ മറുപടി നല്‍കണം തുടങ്ങിയ കാര്യങ്ങളൊക്കെയും അവർ തന്നെയാണ് തീരുമാനിച്ചത്. വിദ്യാഭ്യാസം, ആരോഗ്യം, പരിസ്ഥിതി തുടങ്ങിയ വിഷയങ്ങൾ ഉയർത്തി അവർക്ക് തെരഞ്ഞെടുപ്പിൽ നേട്ടമുണ്ടാക്കാൻ ശ്രമിക്കാമായിരുന്നു. എന്നാൽ, അവർ ഷഹീൻബാഹ് ഉയർത്തിപ്പിടിക്കാൻ തീരുമാനിക്കുകയായിരുന്നു.”- ഭരദ്വാജ് ആരോപിച്ചു.\nRead Also : ഷഹീൻബാഗ് സമരത്തിൽ പങ്കെടുത്ത ആക്ടിവിസ്റ്റ് ബിജെപിയിൽ ചേർന്നു\nസമരത്തിനു പിന്നിൽ പ്രവര്‍ത്തിച്ച നേതാക്കളാണ് ഇപ്പോള് ബിജെപിയില് ചേര്‍ന്നത്. രാജ്യവിരുദ്ധ മുദ്രാവാക്യങ്ങൾ മുഴക്കിയ ഈ ആളുകൾ നേരത്തെ പാർട്ടിയിൽ ഉണ്ടായിരുന്നവരാണോ? അതോ ഇപ്പോൾ ചേർന്നതാണോ? ഷഹീൻ ബാഗ് ഉപയോഗിച്ച് അവർ തെരഞ്ഞെടുപ്പിൽ നേട്ടമുണ്ടാക്കി. ഡൽഹിയിൽ 18 ശതമാനത്തിൽ നിന്ന് 38 ശതമാനമായി അവർ വോട്ട് ഷെയർ ഉയർത്തി എന്നും അദ്ദേഹം പറഞ്ഞു.\nഎന്നാൽ, ആരോപണങ്ങൾ തള്ളി ഡൽഹി ബിജെപി നേതാവ് മനോജ് തിവാരി രംഗത്തെത്തി. മുസ്ലിം സഹോദരങ്ങളും സഹോദരങ്ങളും ബിജെപിയിലേക്കൊപ്പം നടക്കാൻ ആഗ്രഹിക്കുകയാണ്. അവരെ പിളർക്കാൻ ശ്രമിക്കരുത് അരവിന്ദ് കെജ്‌രിവാൾ. ലോകത്തിലെ ഏറ്റവും വലിയ പാർട്ടിയായ ബിജെപി മതത്തിൻ്റെയോ ജാതിയുടെയോ മതവിശ്വാസത്തിൻ്റെയോ വംശപരമ്പരയുടെയോ അടിസ്ഥാനത്തിൽ അല്ല ആളുകളെ കാണുന്നത്. പാർട്ടി എല്ലാ മതങ്ങളെയും പ്രതിനിധീകരിക്കുന്നു എന്നും തിവാരി ട്വീറ്റ് ചെയ്തു.\nപൗരത്വ നിയമ ഭേദഗതിക്കും എൻആർസിയ്ക്കും എതിരെ പത്ത് സ്ത്രീകളുമായി ആരംഭിച്ച സമരമാണ് പിന്നീട് രാജ്യത്തിന്റെ വിവിധയിടങ്ങളിലേക്ക് പടർന്നത്. ഇന്ത്യൻ ഭൂപടവും ദേശീയ പതാകയും സമരപ്പന്തലിലെ സമീപത്തായി സ്ഥാപിച്ചിരുന്നു. സമരത്തിന് പിന്തുണ നൽകി സാമൂഹിക- സാംസ്‌കാരിക രംഗത്തെ നിരവധി പേർ ഷഹീൻ ബാഗിലെത്തിയിരുന്നു.\nStory Highlights – Shaheen Bagh protest scripted by BJP says AAP\nRead more on: Aam Aadmi Party | bjp | shaheen bagh


എന്റെ പട്ടിയുഗങ്ങള് - Keralaliterature.com\nHome » കുട്ടികോം » You are reading »\nadmin October 14, 2017 എന്റെ പട്ടിയുഗങ്ങള്2017-10-14T07:33:21+00:00 കുട്ടികോം No Comment\nഒന്നാം പട്ടിയുഗത്തിന്റെ തുടക്കം\n1. ടോമിയും ഹാച്ചിക്കോയും\nഞാന് ജനിച്ചതുമുതല് ടോമിയും ഉണ്ടായിരുന്നു. പാലുപോലെ വെളുത്ത് ഇടതൂര്‍ന്ന രോമങ്ങള്. വളരെ നേര്‍ത്ത റോസ്് മൂക്ക്. ചെവിക്കുള്ളിലും അങ്ങനെതന്നെ. വളരെയധികം രോമമുള്ള വളഞ്ഞ വാല്. മുല്‌ളപ്പൂവുപോലെ വെളുത്ത പല്‌ളുകളും. കണ്ണുകളില് രണ്ടു നക്ഷത്രങ്ങളാണെന്നേ തോന്നൂ. ശരിക്കും ഒരു രാജകുമാരനെപേ്പാലെ! ഒത്ത പൊക്കവും വണ്ണവും. ഉശിരും..! ഇവനൊരു നായയാണ്. അനുസരണയും സ്‌നേഹവും നിറഞ്ഞ നായ. അവന്റെ സ്വഭാവത്തില് നിന്നോര്‍മ്മവരുന്നത് ഹാച്ചിക്കോയെയാണ്!\nസ്‌നേഹത്തിന്റെ രാജകുമാരനായ ഹാച്ചിക്കോയെ.\nയജമാനന് വരുന്ന തീവണ്ടിസമയം അവനറിയാമായിരുന്നു. വളരെ കൃത്യമായി. രാവിലെ ജോലിക്കുപോകാന് നേരത്തും യജമാനനെ റെയില്‍വേ സ്റ്റേഷന് വരെ കൊണ്ടുവിടാനും അവനുണ്ടാകും. എന്നും വൈകുന്നേരമാകുമ്പോള് യജമാനന് വരുന്ന സമയം അവനറിയാമായിരുന്നു. ഗേറ്റ് അടച്ചിട്ടിരിക്കുകയാണെങ്കില് മതില്‍കെട്ടിനടുത്തുള്ള മണ്ണ് തുരന്ന് അവന് പോകുമായിരുന്നു. തന്റെ യജമാനനെ റെയില്‍വേ സ്റ്റേഷനില്‍നിന്നും തിരികെ കൊണ്ടുവരാന്. അവന് യജമാനനോടുള്ള സ്‌നേഹം പോലെ തന്നെയായിരുന്നു യജമാനന് അവനോടും.\nപതിവുപോലെ ഹാച്ചിക്കോ റെയില്‍വേ സ്റ്റേഷനിലെത്തി. പക്ഷേ യജമാനനെ\nത്തേണ്ട സമയം കഴിഞ്ഞിട്ടും എത്തിയില്‌ള. യജമാനന് വരേണ്ട തീവണ്ടി വന്നു തിരിച്ചുപോവുകയും ചെയ്തു. തീവണ്ടിയില്‍നിന്നുമിറങ്ങുന്നവരില് തന്റെ യജമാനനുണ്ടോ എന്ന് അവന് അക്ഷമനായി നോക്കി. ഇല്‌ള! സത്യത്തില് അധ്യാപകനായ യജമാനന് ക്‌ളാസ് മുറിയില്‍വച്ച് നെഞ്ചുവേദന വന്ന്് മരിച്ചുപോയിരുന്നു.\nഎന്നാല് ഹാച്ചിക്കോ എന്ന പാവം നായ വര്‍ഷങ്ങളോളം തന്റെ യജമാനനുവേണ്ടി കാത്തിരുന്നു. തന്റെ യജമാനന് അവനെ കിട്ടിയ അതേ റെയില്‍വേ സ്റ്റേഷനില്‍വച്ചുതന്നെ അവന് മരണമടഞ്ഞു. ഇന്നും ജപ്പാനിലെ ഒരു റെയില്‍വേ സ്റ്റേഷനില് അവന്റെ ഒരു പ്രതിമയുണ്ട്! തന്റെ യജമാനനുവേണ്ടി കാത്തിരിക്കുന്ന സ്‌നേഹത്തിന്റെ രാജകുമാരന്റെ പ്രതിമ!\nഇതുപോലെയായിരുന്നു നമ്മുടെ ടോമിയും. എന്റെ അച്ഛന് വരുന്ന സമയം അവനു കൃത്യമായി അറിയാം. ആ സമയത്ത് അവനെ അഴിച്ചുവിട്ടിലെ്‌ളങ്കില് നമുക്ക് ഇരിക്കപെ്പാറുതിയുണ്ടാവില്‌ളായിരുന്നു. അച്ഛന് ബൈക്കിലായിരുന്നു വന്നിരുന്നത്. അന്ന് അച്ഛന്റെ ബൈക്കിന്റെ ഹോണായിരുന്നു കൂടുതലുണ്ടായിരുന്നത്. വേറെ ആരെങ്കിലും ആ ഹോണ്. അടിച്ചുകൊണ്ടുപോയാല് അവന് നോക്കുകപോലുമില്‌ളായിരുന്നു. പക്ഷേ അവന് അച്ഛന്റെ ഹോണ് കറക്ടായി അറിയാം! അച്ഛന് ഹോണ് അടിക്കുന്ന രീതി കാരണമോ എന്തോ..! അച്ഛന് വീട്ടില് കയറുന്നതുവരെ തുള്ളിച്ചാട്ടമാണ്. അച്ഛന്റെ ദേഹത്തൊക്കെ ചാടിക്കയറി നക്കിത്തുടയ്ക്കുമായിരുന്നു. അതു കഴിഞ്ഞാല് അച്ഛന് വീട്ടില് കയറുന്നതിനു മുന്‍പ് അവന് കയറും. ഞാനും അമ്മയും വന്നാലും ഇങ്ങനെതന്നെയായിരുന്നു.\nവളരെ സ്‌നേഹവാനായിരുന്നു അവന്. അതുപോലെ തന്നെ ഞങ്ങളുടെ സുരക്ഷിതത്വം ഉറപ്പാക്കാന് അവന് ഏറെ ശ്രദ്ധ ചെലുത്തിയിരുന്നു. ഞാനും ഒരു ചേട്ടനും കൂടി കളിക്കുകയായിരുന്നു. ചേട്ടന് എന്നെ പൊക്കിയെടുത്തു. പെട്ടെന്ന് എവിടെനിന്നോ വെടിയുണ്ടപോലെ ടോമി ചേട്ടനുനേരെ കുതിച്ചുചാടി. കടിച്ചു കടിച്ചില്‌ള എന്ന മട്ടില് ചേട്ടന് രക്ഷപെ്പട്ടു. ഇങ്ങനെ ഏറെ സംഭവങ്ങളുണ്ടായിട്ടുണ്ട്.\nഎന്നാലും അവനിതുവരെ കാര്യമില്‌ളാതെ ആരെയും ആക്രമിച്ചിട്ടില്‌ള.\nചോന്നോട്ടി!.. എന്തോ ഒരു വിചിത്ര വാക്കുപോലെ തോന്നുന്നുവലേ്‌ള? ചോന്നോട്ടി, അതായത് ചുവന്ന പട്ടി! ചുവന്ന+ പട്ടി= ചോന്നോട്ടി! എങ്ങനെയുണ്ട്?\nചോന്നോട്ടി എന്റെ അയല്‍പക്കത്തു താമസിക്കുന്ന ഗീതമാമിയുടെ പട്ടിയാണ്. ചുവന്നപട്ടി ചുവന്നപട്ടി എന്നു പറഞ്ഞുപറഞ്ഞ് അതവനൊരു പേരായി.! ചോന്നോട്ടി! ചോന്നോട്ടിയെ കാണാന് വിചിത്രമാണ് തേനീച്ച കുത്തിയ ബുള്‍ഡോഗിന്റെ മൂക്കിന് നീളം വച്ചതുപോലെ. വളരെ വലിയ ഉണ്ടക്കണ്ണുകള്. കൂര്‍ത്തിരിക്കുന്നുവെങ്കിലും വലത്തേ ചെവി മടങ്ങിയതാണ്. എല്‌ളാംകൊണ്ടും വിചിത്രരൂപം പോലെ തന്നെയായിരുന്നു അവന്റെ സ്വഭാവവും. അവന് വെള്ളം കുടിക്കുന്നതാണ് ഏറെ രസകരം. ആഹാരം കഴിക്കുന്നതുപോലെ വെള്ളത്തിനെ ചെന്നുകുടിക്കും! ഗ്‌ളപ്പ്! അപേ്പാഴേക്കും കുറേ വെള്ളം അകത്താകും. ഇങ്ങനെയാണ് അവന് വെള്ളം കുടിക്കുന്നത്. പിന്നെ നമ്മുടെ മുമ്പില് വന്ന് തലകുത്തിമറിഞ്ഞ് കാണിക്കും! ഒരു ബാലന്‍സില്‌ളാത്ത ഓട്ടമാണ് അവന്‍േറത്! ടോമിയും അവനും മറ്റേതെങ്കിലും പട്ടിയെ കണ്ടാല് വെടിയുണ്ടപോലെ അതിനെ ആക്രമിക്കാന് പായും. ടോമി അവിടെ പോരാട്ടം തുടങ്ങും. എന്നാല് ചോന്നോട്ടിയോ, ഇടക്കുവച്ച് മൂക്കും കുത്തി എവിടെയെങ്കിലും വീണുകിടക്കും. ഇങ്ങനെ മൂക്കും കുത്തിയാണ്. മിക്കവാറും വീഴുന്നത്. അതുകൊണ്ട് അവന്റെ മൂക്കിന്റെ പെയിന്റ് അല്‍പ്പം പോറിയിരിക്കും. പിന്നെ, അവന്് ഉയരത്തില് കയറാന് വളരെ ഇഷ്ടമാണ്. അതുപോലെ തന്നെ അവിടുന്ന് എടുത്ത് ചാടാനും! ചൂടു തോന്നുമ്പോള് അവന് പുഴയിലേക്ക് എടുത്തുചാടി ഓടും. നേരെ വെള്ളത്തിലേക്കൊരു ചാട്ടം. പാവം അവന്റെ മൂക്കിലൊക്കെ വെള്ളം കയറിക്കാണും! (കല്ലാറിന്റെ കരയിലാണ് ഞങ്ങളുടെ വീട് എന്ന് പറയാന് വിട്ടുപോയി).\nടോമിയും ചോന്നോട്ടിയും എക്കാലത്തും മികച്ച കൂട്ടുകാരാണ്. അവരുള്ളപേ്പാള് ഒരൊറ്റ അണ്ണാനോ കിളിയോപോലും ഞങ്ങടെ വീടിനടുത്ത് വരില്‌ളായിരുന്നു. അത് ചില സമയത്ത് എനിക്ക് കഷ്ടമായി തോന്നിയിട്ടുണ്ട്. ചില സമയത്ത് അഭിമാനവും. കൂടാതെ അവര് മികച്ച എലിപിടുത്തക്കാരായിരുന്നു.\nഒരുദിവസം അമ്മയും ഞാനുംകൂടി ആറിനടുത്ത് നില്‍ക്കുകയായിരുന്നു. അപേ്പാഴാണ് കരിയിലക്കിടയില് ഒരനക്കം! എലിയാണെന്നു വിചാരിച്ചു. ആദ്യം വന്നത് ടോമിയായിരുന്നു. അവന് അനക്കം കണ്ട് അതിനടുത്ത് ചെന്നു നോക്കിയിട്ട് പെട്ടെന്ന് തിരിച്ചുവന്നുനിന്ന് കുരയ്ക്കാന് തുടങ്ങി. എലിവാണം പോലെ ചോന്നോട്ടിയും വന്നു. അവന് ചെന്നുനോക്കി. എന്തോ പന്തികേടുള്ള നോട്ടം. എന്നാല് ചോന്നോട്ടി പിന്‍തിരഞ്ഞില്‌ള. അവന് പല പ്രാവശ്യം ചുറ്റും കിടന്ന് കുരച്ചുകൊണ്ടോടി, പിന്നെയും അവിടെത്തന്നെ നിന്നു. അവന് മുന്‍കാലുപൊക്കി ഇപ്പം നിന്നെ അടിക്കുമെടാ എന്ന മട്ടില് നിന്നു. പെട്ടെന്നാണ് അത് സംഭവിച്ചത്! കരിയിലകള്‍ക്കിടയില് നിന്നും ഒരാള് പൊങ്ങിവന്നു. ഒരു കിടിലന് മൂര്‍ഖന്‍പാമ്പ്്. അത് പത്തിവിടര്‍ത്തി ചോന്നോട്ടിയെ കടിക്കാനോങ്ങി! എന്തോ ഭാഗ്യത്തിനു കടി കൊണ്ടില്‌ള! ചോന്നോട്ടി പാമ്പിനെ കടിച്ചുതൂക്കിയെടുത്ത് കുടഞ്ഞു. ഒരൊറ്റയേറ്്. അത് നമ്മുടെ നേരെ വന്നുവീണു. ഇതു കണ്ടതും ടോമി നമ്മുടെ മുമ്പില് വന്നുനിന്നു കുരയ്ക്കാന് തുടങ്ങി. പാമ്പ് പത്തിവിടര്‍ത്തി. അമ്മ എന്റെ കൈകളില് മുറുകെപിടിച്ചുകൊണ്ട് പിറകോട്ടോടിമാറി. ഉടനെ ചോന്നോട്ടി പുറകില്‍നിന്നും വന്ന് പാമ്പിനെ ഒന്നുകൂടി കടിച്ചുകുടഞ്ഞ് ഒറ്റ ഏറ്! പാമ്പ് കുറ്റിക്കാട്ടിലേക്ക് ചെന്നുവീണു. മിക്കവാറും അത് ചത്തുകാണും! രണ്ടു പട്ടിപേ്പാരാളികളും കാട്ടിനുള്ളിലേക്ക് കയറിപേ്പായി. പിന്നെ എന്തുണ്ടായെന്ന്് കാണാന് ഞങ്ങള് നിന്നില്‌ള! പിന്നീട് പട്ടിപേ്പാരാളികള് പരുക്കൊന്നുമില്‌ളാതെ മുന്നില് വന്നുനിന്നു. ഒന്നുകില് പാമ്പിനെ കൊന്നിട്ടുണ്ടാവും! അലെ്‌ളങ്കില് മറ്റെവിടെങ്കിലും വലിച്ചെറിഞ്ഞിട്ടുണ്ടാവും.\nമൊത്തത്തില് ചോന്നോട്ടിയെ കാണുമ്പോള് പാവം തോന്നും, ചിരിയും! എന്തൊക്കെയായാലും രണ്ടു പട്ടികുമാരന്മാരും ആത്മാര്‍ത്ഥമായി സുഹൃത്തുക്കളും നമ്മോട് സ്‌നേഹം ഉള്ളവരുമാണ്.\nപോരാട്ടങ്ങളില് എന്നും മികവ് കാണിച്ചവരായിരുന്നു നമ്മുടെ ടോമിയും ചോന്നോട്ടിയും! അതുകൊണ്ട് മറ്റൊരു പട്ടി പോയിട്ട് കാക്കപോലും ഇങ്ങോട്ടടുക്കില്‌ളായിരുന്നു.\nദൂരെ ഒരു പൊട്ടുപോലെ ഒരു പട്ടിയെ കണ്ടാല് അവര് ശരവേഗത്തില് പാഞ്ഞുചെല്‌ളും! ആ വരവു കാണുമ്പോഴേക്കും ശത്രുപട്ടി കീഴടങ്ങിയിരിക്കും! അവരുടെ കീഴടങ്ങലെന്നുവച്ചാല് ആദ്യം മൂക്കു തറയില് മുട്ടിച്ചിട്ട് മുന്‍കാലുകള് താഴ്ത്തിവയ്ക്കും. അതുകഴിഞ്ഞ് മലര്‍ന്നുകിടന്നു കരയും. വാല് പൂര്‍ണമായും മടക്കിയൊതുക്കി വച്ചിരിക്കും. കീഴടങ്ങിയ ശത്രുവിനെ ആക്രമിച്ചിട്ടുള്ള ചരിത്രം എന്റെ അറിവിലില്‌ളായിരുന്നു!\nഞങ്ങളുടെ വീടിരിക്കുന്ന സ്ഥലത്തിനു മുകളില് രണ്ടു ചേച്ചിമാരുടെ വീടുണ്ട്. വിനുച്ചേച്ചിയും പ്രിയച്ചേച്ചിയും. പിന്നെ അവരുടെ അച്ഛനമ്മമാര്. അവരുടെ പട്ടിയാണ് ജൂലി! വേണമെങ്കില് ഈ പട്ടിയുഗത്തിലെ വലിയ പ്രാധാന്യമില്‌ളാത്ത ഒരു നായികയായി നിങ്ങള്‍ക്കവളെ എടുക്കാം! ജൂലി ആരോടും വഴക്കടിക്കാനൊന്നും പോകില്‌ള! അവള്‍ക്കെല്‌ളാവരും സുഹൃത്തുക്കളാണ്. അവള് അണ്ണാന് മുതല് ആനയോടുവരെ സ്‌നേഹമുള്ളവളായിരുന്നു. അവളുടെ ദേഹം രോമം നിറഞ്ഞ ബ്രൗണ് നിറമാണ്. പളുങ്കുപോലുള്ള കണ്ണുകളും!\nജൂലി ഇങ്ങനെയാണെങ്കിലും രണ്ടു പട്ടികുമാരന്മാര് കോഴി, പാമ്പ് തുടങ്ങിയവരുടെ ജീവനെടുത്തതിനു കണക്കില്‌ള.\nഅതോര്‍ക്കുമ്പോള് എനിക്കിന്നും വിഷമമുണ്ട്! എത്രയോ നിഷ്‌കളങ്കരായ പാവം ജീവികള് ഇവന്മാരുടെ ഇരയായി.\nപട്ടികള്‍ക്കുള്ള സ്‌നേഹം തെളിയിക്കുന്ന മറ്റൊരു സംഭവമുണ്ടായിട്ടുണ്ട്. ഒരു ദിവസം എന്തോ ആവശ്യത്തിനായി അച്ഛന് ആറ്റിന്റെ അക്കരെ പോയി. അമ്മ അടുക്കളയില് ജോലി ചെയ്തുകൊണ്ടിരുന്നു. ഞാന് അമ്മയുടെ അടുത്തുണ്ടായിരുന്നു.\nപെട്ടെന്ന് ടോമി കയറിവന്നു. എന്നിട്ട് അമ്മയുടെ തുണിയില് കടിച്ചുവലിച്ചു വട്ടത്തിലോടിക്കാണിച്ചു. എന്നേയും അമ്മയെയും മാറി മാറി നോക്കിക്കരഞ്ഞു. നമുക്കൊന്നും പിടികിട്ടിയില്‌ള.\nപക്ഷേ ഇത് പലപ്രാവശ്യം ആവര്‍ത്തിച്ചപേ്പാള് എന്തോ പന്തികേടു തോന്നി.\nഅവന് ആറ്റിന്‍കരയിലേക്കോടി. അമ്മയും ഞാനും പിറകേ പോയി. അപേ്പാഴാണ് കണ്ടത്, ആറ്റില് വെള്ളം കൂടിക്കൊണ്ടിരിക്കുന്നു. കലക്കുവെള്ളവും കരിയിലകളും മറ്റും ഒഴുകി വരുന്നു. അച്ഛന് ആറ്റിന്റെ അക്കരെയാണ്. വെള്ളം കൂടിയാല്..! ഞാനും അമ്മയും അച്ഛനെ കൂകിവിളിച്ചു. അച്ഛന് കേട്ടില്‌ള. ഇതുകണ്ട് ടോമി ആറ്റിലേക്കെടുത്തുചാടി. നല്‌ള ഒഴുക്കുണ്ടായിരുന്നു. എന്നിട്ടും അവന് പിന്തിരിഞ്ഞില്‌ള. അവന് ആവുംവിധം നീന്തി അക്കരെ കയറാന് ശ്രമിച്ചു. പക്ഷേ ഒഴുക്കു കൂടി. അവന് ഒഴുക്കില്‍പെ്പട്ട് താഴേയ്‌ക്കൊഴുകാന് തുടങ്ങി. ഞാന് പൊട്ടിക്കരഞ്ഞു. അമ്മ തലയില് കൈവച്ചു. അവന് നമ്മുടെ കണ്ണില്‍നിന്നും മറഞ്ഞു. ഞാനുറക്കെ കരഞ്ഞു! ഒരു രണ്ടു മിനിറ്റിനുശേഷം ഞാന് നോക്കിയപേ്പാള് കണ്ടത്, തൊടുത്തുവിട്ട ശരംപോലെ പായുന്ന ടോമിയെയാണ്. അവന് അക്കരെ കയറിയിരിക്കുന്നു. അവന് അച്ഛനടുത്തേക്കോടി. അവന് എങ്ങനെയൊക്കെയോ അച്ഛനു കാര്യം മനസ്‌സിലാക്കിക്കൊടുത്തു. അച്ഛന് ആറ്റിലേക്ക് നോക്കിയപേ്പാള് വെള്ളം കൂടിക്കൊണ്ടിരിക്കുന്നു. ഇതിനകം വെള്ളം വളരെയധികം കൂടിയിരുന്നു… അവസാനം അച്ഛന് വെള്ളം അധികമില്‌ളാത്ത മറ്റൊരു സ്ഥലത്തുകൂടി നിന്തിയായിരുന്നു തിരിച്ചെത്തിയത്.\nസാഹസികനും ആത്മാര്‍ത്ഥമായ സ്‌നേഹവാനുമായിരുന്നു ടോമി എന്ന കാര്യത്തില് സംശയമില്‌ള.\n4. പ്രകൃതിയുടെ ഘാതകര്\nഅന്ന് കല്‌ളാറില് മണലൂറ്റ് വ്യാപകമായിക്കഴിഞ്ഞിരുന്ന കാലമായിരുന്നു. മുപ്പതുകുട്ട മണ്ണിന് ആയിരം രൂപയില് കൂടുതല് കിട്ടും. ഇതിലൂടെ പലരും വളരെ വേഗം ഉയര്‍ന്നു. ഇതിനകം കല്‌ളാറിലുള്ള നൂറില് തൊണ്ണൂറ്റിയേഴ് ശതമാനം ചെറുപ്പക്കാരും ഈ മേഖലയിലേക്ക് തിരിഞ്ഞുകഴിഞ്ഞിരുന്നു!\nവളരെ ഭംഗിയായി ഒഴുകിയിരുന്ന പുഴയുടെ അവിടവിടങ്ങളില് തോണ്ടിക്കുഴിച്ചു. മിക്ക സ്ഥലങ്ങളിലും ഒഴുക്കില്‌ളാതെയായി. കരയിടിഞ്ഞ് അവിടവിടങ്ങളില് വീഴാന് തുടങ്ങി! പളുങ്കുമണികള് പോലെ ഒഴുകിയിരുന്ന നമ്മുടെ കല്‌ളാര് ഇന്ന് പലപേ്പാഴും കലങ്ങി മിറഞ്ഞാണ് ഒഴുകുന്നത്. ഇവര്‍തന്നെ ചപ്പുചവറുകളും മറ്റും വലിച്ചെറിയുന്നത് കല്‌ളാറിലേക്കാണ്. എന്തിനധികം? കോഴിയെക്കൊണ്ടുവന്ന് ആറ്റിന്‍കരയില് വച്ച്തന്നെ അതിനെ അറുത്തുകൊന്ന് അതിന്റെ വേണ്ടാത്ത ഭാഗങ്ങളെല്‌ളാം ആറ്റിലാണ് വലിച്ചെറിയുന്നത്. അത് ഞാനെന്റെ കണ്ണുകൊണ്ട് കണ്ടതാണ്. ഇതുപോലെ ചീഞ്ഞ മാംസം മാത്രമല്‌ള വലിച്ചെറിയുന്നത്. ആറിന്‍കരയില് വന്നുകിടന്ന് മദ്യപിച്ച് കൂകി ബഹളമുണ്ടാക്കിയിട്ട് കുപ്പിച്ചില്‌ളുകളും മറ്റും ആറ്റിലേക്കിടുന്നു. എന്തിനധികം? എല്‌ളാ തരത്തിലുള്ള മാലിന്യവും ഇവര് വെള്ളത്തില് വലിച്ചെറിയുന്നു.\nപിന്നെ ചെയ്യുന്ന കൊടുംക്രൂരതകളില് ഒന്നാണ് മറ്റു ജീവികളെ കൊന്ന് വിനോദം കണ്ടെത്തുക എന്നത്. പണ്ട് കല്‌ളാറില് ധാരാളം മത്സ്യങ്ങളുണ്ടായിരുന്നു. എന്നാല് ഇന്നത് ഒട്ടുംതന്നെ ഇല്‌ള എന്നുവേണം പറയാന്. പണ്ട് പല തരത്തിലുള്ള മത്സ്യങ്ങളുമുണ്ടായിരുന്നത്രെ. എല്‌ളാം വലയിട്ടും മാലിന്യങ്ങളും മറ്റും വലിച്ചെറിഞ്ഞും നശിപ്പിച്ചതാണ്. കല്‌ളാറില് പലതരം പക്ഷികളുണ്ട്. ഒരു ദിവസം ആറിലെ കല്‌ളു മുഴുവന് കുറേ യുവാക്കള് പെറുക്കിക്കൂട്ടുന്നു. ഞാന് എന്തിനെന്നു ചോദിച്ചു. ചൂണ്ടാനാണത്രെ. എന്നുവച്ചാല് തെറ്റാലികൊണ്ട് കിളികളെ കല്‌ളുതൊടുത്തുവിട്ടു കൊല്‌ളുക എന്നത്. ഇതുകാരണം നമ്മുടെ കല്‌ളാറിലുള്ള പല തരത്തിലുള്ള പക്ഷികളും ക്രൂരമായി വേട്ടയാടപെ്പടുന്നു. ഇതോടെ അവയുടെ എണ്ണം ഗണ്യമായി കുറഞ്ഞു.\nഒരു ദിവസം ഒരു ചേട്ടന് വലയിടുന്നതു ഞാന് കണ്ടു. ആ ചേട്ടന്റെ വലയില് ഏറെ മീനുകള് കുടുങ്ങിയിരുന്നു. ആ ചേട്ടന് ചില ചെറിയ മീനുകളെ വലയില് നിന്നും പെറുക്കിയെടുത്തു. അതിനപേ്പാഴും ജീവനുണ്ടായിരുന്നു. എന്നാല് ഇരുപതെണ്ണത്തില് കൂടുതലുള്ള ആ മീന്‍കുഞ്ഞുങ്ങളെ ചേട്ടന് പുഴക്കരയിലേക്കെറിഞ്ഞുകളഞ്ഞു. ഇതു കണ്ട് ഞാന് ചോദിച്ചു. എന്തിനാ ചേട്ടാ ഇങ്ങനെ ചെയ്യുന്നത്, അതിനെ ആറ്റിലേക്കു വിടാത്തതെന്തേ? അപേ്പാള് ഉടനെ ചേട്ടന്റെ ഉത്തരം. ഈ ലോകം മുഴുവന് മീനായാല് എന്തു ചെയ്യും? പക്ഷെ ആറില് മീന് വളരെ കുറച്ചേ ഉണ്ടായിരുന്നുള്ളൂ. അപേ്പാള് ഞാന് ചോദിച്ചു. ഈ ലോകം മുഴുവന് മനുഷ്യരായാല് എന്തുചെയ്യും. ചേട്ടന്റെ ഉത്തരം ഇതായിരുന്നു. ദൈവം മനുഷ്യനുവേണ്ടിയാണ് ഭൂമി ഉണ്ടാക്കിയത്. അവനു വേണ്ടിത്തന്നെയാണ് ഭൂമിയിലെ ജീവജാലങ്ങളെയും ഉണ്ടാക്കിയിരിക്കുന്നത്. അതുകൊണ്ട് മനുഷ്യന് എന്തുമാകം. ഞാന് പിന്നെ ഒന്നും മിണ്ടിയില്‌ള.\nഎന്തായാലും കല്‌ളാറിലെ പ്രകൃതിയെയും പ്രകൃതിയിലെ ജീവജാലങ്ങളെയും ജനങ്ങള് അതിക്രൂരമായി നശിപ്പിച്ചു കളയുന്നുണ്ട്.\nഒന്നാം പട്ടിയുഗത്തിന്റെ അവസാനം\n5. ടോമിയുടെ പതനം\nമണല് ജീപ്പുകള് ലക്ഷ്യമില്‌ളാതെ ശരംപോലെ ചീറിപ്പായുന്ന ഒരു ദിവസം. ഞാനും അമ്മയും ഒരു സ്ഥലം വരെ പോയിട്ടു വരികയായിരുന്നു. അച്ഛന് ജോലി കഴിഞ്ഞ് എത്തിയിട്ടില്‌ള. അപേ്പാള് ഞങ്ങടെ വീടിനടുത്ത കടയിലെ സന്തോഷ് മാമന് വന്ന് അമ്മയോട് എന്തോ പറഞ്ഞു, ഞങ്ങള് വീട്ടിലെത്തി നോക്കിയപേ്പാള് ഷെഡില് ഒരാള്‍ക്കൂട്ടം. ഗീതമാമി, അമ്മൂമ്മ എല്‌ളാപേരും ഉണ്ടായിരുന്നു. ഞാന് കൂടിനിന്നവരെ മാറ്റി ചെന്നുനോക്കി. അവിടെ ടോമി കിടപ്പുണ്ടായിരുന്നു. അമ്മ പറഞ്ഞപേ്പാഴാണ് ഞാന് മനസ്‌സിലാക്കുന്നത്. ടോമിയെ വണ്ടിയിടിച്ചിരിക്കുന്നു. മണല് ജീപ്പ്. ടോമിയും ചോന്നോട്ടിയും കൂടി എങ്ങോട്ടോ നടന്നുപോവുകയായിരുന്നു. റോഡിന്റെ ഓരം ചേര്‍ന്ന് തന്നെയായിരുന്നു അവര് പോയതെന്നു കണ്ടവര് പറഞ്ഞിരുന്നു. പക്ഷേ പച്ചനിറമുള്ള മണല്‍ജീപ്പ് അധികലോഡുമായി അമിതവേഗത്തില് തോന്നിയപോലെ ഓടിക്കുകയും അത് റോഡരികത്തുകൂടെ പോയ ടോമിയെ ഇടിച്ചു തെറിപ്പിക്കുകയായിരുന്നത്രെ. ജീപ്പുകാരന് നിര്‍ത്താതിരിക്കാന് ശ്രമിച്ചെങ്കിലും ചോന്നോട്ടി പിറകേ ഓടി. അപേ്പാഴേക്കും ആള്‍ക്കാര് ജീപ്പുകാരനെ നിര്‍ത്തിപ്പിച്ചു. പിന്നീട് ആള്‍ക്കാര് ചേര്‍ന്ന്് ടോമിയെ വീട്ടിലെത്തിക്കുകയായിരുന്നു. പാവം അവന് അപേ്പാഴും ജീവനുണ്ടായിരുന്നു. ഞാന് പൊട്ടിക്കരഞ്ഞുപോയി. അമ്മയും കരഞ്ഞു. അമ്മൂമ്മയും.\nഅമ്മ അവന്റെ അടുത്തു ചെന്നപേ്പാള് പെട്ടെന്ന് അവന് കണ്ണുതുറന്നു നോക്കിയിട്ട് വേദനയോടെ വിളിച്ചു. എന്നിട്ട് അമ്മയെ നക്കി. ഞാനും അടുത്തുചെന്നു. അവനെന്നെയും ദയനീയമായി നോക്കി കരഞ്ഞു. ഞാന് അവന്റെ തല തടവിക്കൊണ്ടിരുന്നു. ചോന്നോട്ടി ടോമിയുടെ അടുത്തുനിന്നും മാറിയിരുന്നില്‌ള. ചല സമയത്ത് ചോന്നോട്ടി കുനിഞ്ഞ് അവന്റെ മുഖത്ത് മൂക്കുമുട്ടിച്ച് അവനെ നോക്കും. പിന്നെ ഓരിയിടും. അമ്മൂമ്മ കുറച്ചു വെള്ളം അവനു കൊടുത്തു. അവനത് കുടിച്ചു. പിന്നെ എല്‌ളാവരെയും ചുറ്റും ഒന്നു നോക്കിയിട്ട് കണ്ണടച്ചു. അമ്മൂമ്മ അവനെ തൊട്ടുനോക്കിയിട്ട് പറഞ്ഞു, കഴിഞ്ഞു. അമ്മൂമ്മയുടെ ശബ്ദം ഇടറിയിരുന്നു. താഴെ ഒരു കുഴി വെട്ടി. അവനെ അതിലിടാന് പോയപേ്പാള് ഞാന് സമ്മതിച്ചില്‌ള. ഞാന് അവനെ കെട്ടിപ്പിടിച്ച് കരയുകയായിരുന്നു. എന്നെ അമ്മയും അമ്മൂമ്മയും പിടിച്ചുമാറ്റി. അവനെ അടക്കി. ഞാന് പാതിരാത്രി വരെ കരഞ്ഞുകൊണ്ടിരുന്നു.\nപിന്നീടാണ് അച്ഛന് വന്നത്. അപേ്പാള് അമ്മ കാര്യം പറഞ്ഞു. ഏറെ നേരം അച്ഛന് ടോമിയുടെ കുഴിമാടത്തിനരുകില് ചെന്നിരുന്നു കരഞ്ഞു. ചോന്നോട്ടി ടോമിയുടെ കുഴിമാടത്തിനരികില് നിന്നും മാറിയിരുന്നില്‌ള. അവന് അന്നു മുഴുവന് ടോമിയുടെ കുഴിമാടത്തിനരുകിലിരുന്ന് ഓരിയിട്ടുകൊണ്ടിരുന്നു.\nപക്ഷേ ആ ജീപ്പുകാരന് ഇതുവരെ താന് വണ്ടി നേരെ ഓടിച്ചിരുന്നെന്നാണ് പറഞ്ഞിരുന്നത്. പക്ഷെ അമിത വേഗത്തില് ലക്കും ലെഗാനവുമില്‌ളാതെ വന്ന പച്ച ജീപ്പിനെ കണ്ടവരുണ്ടായിരുന്നു. അയാള് ഇതിനിടയില് എങ്ങോട്ടോ തടിതപ്പി.\nഏതായാലും ആ സ്‌നേഹവാനായ, നിഷ്‌കളങ്കനായ മിണ്ടാപ്രാണിയുടെ പേരും പ്രസക്തിയും മാത്രം ഞങ്ങളുടെ മനസ്‌സില് നിറഞ്ഞുനില്‍ക്കുന്നു. ബാക്കി മണ്ണിലും വായുവിലും ലയിച്ചു.\n6. ചോന്നോട്ടി ഓര്‍മ്മയാകുന്നു\nരണ്ടു ദിവസം അവന് ടോമിയുടെ കല്‌ളറയിലായിരുന്നു. അവസാനം അവന് പാതി പൊളിഞ്ഞുകിടക്കുന്ന ഒരു വീട്ടില് കയറിക്കിടന്നു! ഞാനവന്റെടുത്തു ചെന്നു. എന്നെക്കണ്ടാല് അവന് വാലാട്ടുകയും നക്കാനുമൊക്കെ നോക്കുമായിരുന്നു. പക്ഷേ അവനൊന്നും ചെയ്തില്‌ള. കണ്ണ് പാതി അടച്ച് ഒരൊറ്റ കിടപ്പാണ്! ഗീതമാമിയും അമ്മയുമൊക്കെ വെള്ളം കൊണ്ടുവച്ചുകൊടുത്തു. അവനത് തൊട്ടില്‌ള! ഒരുനേരം ആഹാരം കിട്ടിയിലെ്‌ളങ്കില് കിടന്നു മോങ്ങുന്ന അവന് എത്ര ആഹാരം കൊടുത്തിട്ടും കഴിക്കാന് കൂട്ടാക്കിയില്‌ള. അവന് എത്ര ദിവസം അങ്ങനെ കിടന്നെന്ന് അറിയില്‌ള! ചോന്നോട്ടിയുടെ മൂക്കുരഞ്ഞ വീഴ്ചയും കടിച്ചു വെള്ളംകുടിക്കലും പൊങ്ങിച്ചാട്ടവും ഉണ്ടക്കണ്ണുരുട്ടലും എല്‌ളാം നിലച്ചു. അവന് ഉണങ്ങി എല്‌ളും തോലുമായി. എപേ്പാഴോ അവന് അന്ത്യശ്വാസം വലിച്ചു.\nഅങ്ങനെ ആ വേര്‍പിരിയാത്ത രണ്ടു ചങ്ങാതിമാര് ഓര്‍മ്മകളില് മാത്രം തങ്ങി നില്‍ക്കുന്നു. ജൂലിയെ കാണാതായി.\nഅങ്ങനെ എന്റെ വീട്ടിലെ ഒന്നാം പട്ടിയുഗം (ഞാന് ജനിച്ചശേഷം) അവസാനിച്ചു.\nരണ്ടാം പട്ടിയുഗത്തിന്റെ തുടക്കം\n7. ടോമിയും ചോന്നോട്ടിയും പുനര്‍ജനിക്കുന്നു\nമിക്ക ദിവസവും ഞാന് ടോമിയെയും ചോന്നോട്ടിയെയും ഓര്‍ത്ത് കരയും. അച്ഛന് ഒരു പട്ടിയെ വാങ്ങുംവാങ്ങും എന്നു കുറെനാളായി പറയുന്നു. അങ്ങനെയിരിക്കേ ഒരു ദിവസം രാത്രി അടുത്ത വീട്ടിലെ ഗീതമാമിയുടെ മകന് അരുണേട്ടന് ആറ്റിലേക്ക് നടക്കുന്നത്് അമ്മ കണ്ടു. ചേട്ടന്റെ കൈകളില് എന്തോ ഉണ്ട്. ഞാന് എന്താണെന്ന് ചോദിച്ചപേ്പാള് ചേട്ടന് കാണിച്ചുതന്നു. ഒരു കുഞ്ഞു പട്ടി! അല്‍സേഷ്യന്റെ നിറമാണ്. എന്നാല് അല്‍സേഷ്യനല്‌ള. നല്‌ള ഓമനത്തമുള്ള മുഖം. കണ്ണുകളില് നിഷ്‌കളങ്കത തെളിഞ്ഞു നിന്നിരുന്നു. പേരിട്ടിട്ടില്‌ള. അങ്ങനെ ചോന്നോട്ടിക്കൊരു അനന്തരവനുണ്ടായി. ഇതും കൂടി ആയപേ്പാള് ഞാന് അച്ഛനോട് നിര്‍ബന്ധം പിടിക്കാന് തുടങ്ങി. അവസാനം അച്ഛന് കുഞ്ഞുഗ്രാമത്തില് നിന്ന് (…ഓ! കുഞ്ഞുഗ്രാമമെന്ന് ഞാനിട്ട പേരാണ്. റോഡരികില് കാടിനോട് ചേര്‍ന്ന് കുറെ കുടിലുകള് ഇരിപ്പുണ്ട്. അവിടെത്തന്നെ അമ്പലവും അരുവിയുമെല്‌ളാം ഉണ്ട്! ഇതെല്‌ളാം കണ്ടപേ്പാള് എനിക്കു തോന്നിയ പേരാണ് കുഞ്ഞുഗ്രാമം.) ആ, അങ്ങനെ അച്ഛന് കുഞ്ഞുഗ്രാമത്തില് നിന്നും ഒരു പട്ടിയെ കണ്ടുവച്ചു.\nഒരു ദിവസം രാവിലെ അച്ഛന് സ്‌കൂട്ടറുമെടുത്ത് എന്നെയും കൊണ്ട് കുഞ്ഞുഗ്രാമത്തിലെത്തി. അമ്മപട്ടി കുരച്ചുകൊണ്ടിരിക്കുകയായിരുന്നതിനാല് എന്നെ അങ്ങോട്ട് കൊണ്ടുപോയില.്‌ള പിന്നീട് അച്ഛന് ഒരു കുഞ്ഞു പട്ടിക്കുട്ടിയെയും കൊണ്ട് പുറത്തു വന്നു. പട്ടിക്കുട്ടിയെ പിടിച്ചോളാന് എന്നോടു പറഞ്ഞു. സ്‌കൂട്ടറും എടുത്ത് വന്ന് എന്നെ കയറ്റി വീട്ടിലേക്ക് തിരിച്ചു. വെള്ളയും ബ്രൗണും ആണ് പട്ടിക്കുട്ടി. സുന്ദരമായ മുഖം. കണ്ണുകളില് നിഷ്‌കളങ്കത്വം തുളുമ്പുന്നു. സ്‌കൂട്ടറില് വീട്ടിലെത്തി അമ്മയെ കാണിച്ചു.\nകുറച്ചു കഴിഞ്ഞ് ആറ്റില് കൊണ്ടുപോയി കുളിപ്പിച്ച് അവനെ ഒരു ഷെഡില് ഇട്ടു. പേര് പലതും പറഞ്ഞെങ്കിലും പഴയ ടോമിയുടെ ഓര്‍മ്മയ്ക്കായി ടോമി എന്ന പേരു തന്നെ അവനും ഇട്ടു. പിന്നെ ചോന്നോട്ടി രണ്ടാമന്. അവന് ഗീതമാമിയൊക്കെ ഇട്ട പേരും ടോമി എന്നതായിരുന്നു. പക്ഷേ അത് ഏറെ കാലം നീണ്ടു നിന്നില്‌ള. കാരണം അവനാ പേര് ഒരിക്കലും ചേരില്‌ളായിരുന്നു. അവന് നമ്മളെ കണ്ടാല് അഭിവാദ്യം ചെയ്യുന്നത് ഡിങ്കി ഡിങ്കാ ടിങ്കിരി ടിങ്കാ എന്നു താളത്തില്, എത്ര ഉയരത്തില് ഇരുകാലില് ചാടാമോ അത്ര ഉയരത്തില് ചാടിയായിരുന്നു. അങ്ങനെ ഞാനവനെ ടിങ്കിരി പട്ടിയെന്നു വിളിച്ചു. അത് പതിയെ പരിണമിച്ച് ടിങ്കന് എന്നായി. അങ്ങനെ രണ്ടു പട്ടികള് വീണ്ടും പുനര്‍ജനിച്ചു.\n8 ചരിത്രം ആവര്‍ത്തിക്കുന്നു\nഅവര് രണ്ടു പേരും ഇണപിരിയാതെ ചങ്ങാതിമാരായി കഴിഞ്ഞിരുന്നു. രാത്രി മുഴുവന് ഒരു ചെറിയ ശബ്ദം കേട്ടാല് അവര് കുരച്ചുകൊണ്ട് നടന്നു. ഒരീച്ച പോലും അവരറിയാതെ അവരുടെ ഏര്യായില് കേറില്‌ള. എക്കാലവും അവര്‍ക്ക് ഞങ്ങളോട് ആത്മാര്‍ഥമായ സ്‌നേഹമായിരുന്നു. ഞാനാരോടെങ്കിലും കളിക്കുമ്പോള് എന്നെ എടുത്തു പൊക്കുകയോ എന്തെങ്കിലും ചെയ്താല് ചെയ്തവരെ ടോമിയും ടിങ്കനും കണ്ടാല് അവര്‍ക്ക് പിന്നെ രക്ഷയില്‌ള\nഞാന് എന്നും രാവിലെ പാലു വാങ്ങാന് പോകുമ്പോള് അവരെന്റെ പിന്നാലെ വരും. ഞാന് മിക്കപേ്പാഴും സൈക്കിളിലാണ് പോകാറുള്ളത്. ഒരു ദിവസം ഞാന് സൈക്കിളെടുത്തില്‌ള. നടന്നു പോയി. അന്ന് അവരെ എങ്ങും കണ്ടില്‌ള. ഞാന് നടന്നു. വഴിക്കു വച്ച് അടുത്ത വീട്ടില് നിന്നും ഒരു കഴുതപ്പുലിയുടെ രൂപമുള്ള പട്ടി എന്റെ മുമ്പില് ചാടി. എന്നെ അത് കടിക്കാനായി വന്നു. എന്റെ ശബ്ദം പുറത്തുവന്നില്‌ള. പെട്ടെന്ന് മിന്നല് പോലെ ടോമിയും ടിങ്കനും ചാടി വന്നു. പിന്നെ അവര് തമ്മിലായി പോരാട്ടം. നില്‍ക്കപെ്പാറുതി ഇല്‌ളാതെ ആ ഭീമന് പട്ടി ഓടിമറഞ്ഞു.\nഇങ്ങനെ പലതില് നിന്നും എന്നെ രക്ഷിച്ചിട്ടുണ്ട്. ഞങ്ങള് ബൈക്കില് എവിടെയെങ്കിലും പോകുമ്പോള് ടോമി ഇതു കണ്ടാല് ഞങ്ങടെ ബൈക്കിന്റെ സ്പീഡില് പിറകേ ഓടാറുണ്ട്. വഴിക്ക് എത്ര പട്ടികള് എടുത്തു ചാടിയാലും അവനെ തടയാന് പറ്റില്‌ള. ഞങ്ങള്‍ക്കു പോലും. അങ്ങനെ ഒരു ദിവസം ടോമി ഞങ്ങളുടെ ബൈക്കിനു പിറകേ ഓടുകയായിരുന്നു. പെട്ടെന്നാണ് വളവു തിരിഞ്ഞ് ഒരു ഫാസ്റ്റ് ബസ് വന്നത്. അവന് ബസിന്റെ അടിയിലായി. ഞാന് കണ്ണുപൊത്തി കുനിഞ്ഞിരുന്നു. പക്ഷേ അവന് നിസാര പരിക്കുകളോടെ നുഴഞ്ഞിറങ്ങിവന്നു. പാവം ഇതിനു ശേഷം ഞങ്ങള് അവനെ കൊണ്ടപോകാതിരിക്കാന് നോക്കും. എന്നാലും അവന് വരും.\nഅങ്ങനെ അവര് രണ്ടു നല്‌ള സുഹൃത്തുക്കളായി, മികച്ച പോരാളികളായി കഴിഞ്ഞു.\n9. ടിങ്കന്റെ ക്രൂരതകളും കുസൃതികളും\nടിങ്കന് ഒരു അല്‍സേഷ്യന് ഇനത്തില്‍പെ്പട്ട പട്ടിയാണെന്നു പറഞ്ഞിരുന്നലേ്‌ളാ. ടോമിക്ക് ചെകിടു പൊട്ടിക്കുന്ന കുരയാണ് കഴിവ്. എന്നാല് ടിങ്കനോ, കുരക്കലല്‌ളാ കടിച്ചു കുടയുന്ന രീതിയാണ്. ചോന്നോട്ടിയുടെ അതേ സ്വഭാവം ടിങ്കനും ഉണ്ടായിരുന്നു. പാമ്പിനെ കടിച്ചു കുടഞ്ഞെറിയും. ചോന്നോട്ടി ഒന്‍പത് തവണ ചെയ്തിട്ടുണ്ടെങ്കില് ടിങ്കന് അമ്പത് തവണ ചെയ്തിട്ടുണ്ട്. ടിങ്കന് ആവശ്യത്തിന് ബാലന്‍സുണ്ട്. ചോന്നോട്ടി ഇടയ്ക്കിടെ വീഴുമായിരുന്നലേ്‌ളാ. എന്നാല് ടിങ്കന് വീഴ്ത്തുകയാണ് പതിവ്. അവന് സന്തോഷം പ്രകടിപ്പിക്കുന്ന മറ്റൊരു രീതിയാണ് അത്. ദൂരെ നിന്ന് ഓടി വന്ന് കാളയെ പോലെ തല കൊണ്ട് ഒറ്റയിടി. ഇങ്ങനെ എത്ര പ്രാവശ്യം എന്നെ ഇടിച്ചു തള്ളിയിെട്ടന്നോ. മിക്കപേ്പാഴും പാലു വാങ്ങി വരുമ്പോഴാണ് ഇങ്ങനെ ചെയ്യുന്നത്. അതുകൊണ്ട് പാല് മിക്കപേ്പാഴും മുഴുവനും കളയും.\nപിന്നെയുള്ള കാര്യമാണ് ഫ്രിഡ്ജു കടിച്ചു തുറന്ന് മുട്ടയെടുത്തു കുടിക്കല്. ഫ്രിഡ്ജ് അവന് കടിച്ചു വലിച്ചു തുറക്കും. പിന്നെ അകത്തു വച്ചിരിക്കുന്ന മുട്ട പൊട്ടിച്ചു കുടിക്കും. ടിങ്കനും ടോമിയും മികച്ച എലി പിടിത്തക്കാരായിരുന്നു. ടോമിക്ക് അപൂര്‍വ്വമായി എലിയെ കിട്ടാതെയാകും. എന്നാലും ദിവസം മുഴുവന് എലിക്കു വേണ്ടി പരിശ്രമിക്കും. എന്നാല് ടിങ്കന് അങ്ങനെയല്‌ള അവന് ഒരെലിയുടെ മണം കിട്ടിയാല് ആ എലിയുടെ കാര്യം പോക്കായി. മഹാ കടിയന് പട്ടിയായിരുന്നു ടിങ്കന്. ടോമിയുടെ കുര കേട്ടാല് ആരും ഒന്നു വിറയ്ക്കും. അതുകൊണ്ട് ആരും അങ്ങനെ അവനെ നിരസിക്കില്‌ള. എന്നാല് ടിങ്കനോ കടി. മണലുകോരാന് ആള്‍ക്കാര് ചോദിച്ചിട്ട് സമ്മതിച്ചിലെ്‌ളങ്കില് പാത്തും പതുങ്ങിയും വന്നു കോരുന്ന പതിവുണ്ടായിരുന്നു പക്ഷേ ഞങ്ങളുടെ കടവില് ആരും അങ്ങനെ ഇറങ്ങില്‌ള ടിങ്കനുള്ളപേ്പാള്. അങ്ങനെ ഇറങ്ങിയവര് അനുഭവിച്ചു. പക്ഷേ ടിങ്കന് വഴിപോക്കരെയും കടിക്കാന് തുടങ്ങി. ഒരു മാമനെ കടിച്ചു കീറി കുറെ നാള് ആശുപത്രിയിലായി. അവനു പരിചയമില്‌ളാത്ത ആരെ കണ്ടാലും അവന് കടിക്കും. അന്ന് എനിക്ക് എട്ടോ പത്തോ വയസാണ്. ഒരാശാരിയുടെ കൂടെ ഒരു ചേട്ടന് വന്നു. ആ ചേട്ടന് ടിങ്കനെ നോക്കി ഗോഷ്ടി കാണിച്ചു. ടിങ്കനെ കെട്ടിയിരിക്കുകയായിരുന്നു. പകേഷ അവന് കെട്ടുപൊട്ടിച്ചുകൊണ്ട് വന്ന് ചേട്ടനെ മറിച്ചിട്ടു. ചെവിയിലായിരുന്നു കടി. പാവം ചേട്ടന്റെ ചെവി പകുതി തൂങ്ങി. ഇതു കാരണം അധികം ആരും ടിങ്കനോട് കളിക്കില്‌ള.\n10. രണ്ടു പേര് കൂടി\nടിങ്കന് നലെ്‌ളാരു സഞ്ചാരിയായിരുന്നു. അതുപോലെ കടിയനും ആയതിനാല് അവന്റെ വായ മിക്കവാറും നേരവും ഒരു സാധനം കൊണ്ട് മൂടിവച്ചിരിക്കും. ടിങ്കന്റെ ആക്രമണം കൂടിവന്നു. ഇടയ്ക്കുള്ള സഞ്ചാരവും. ടിങ്കന്റെ യജമാനനു പൊറുതിമുട്ടി. അങ്ങനെ ടിങ്കന്റെ യജമാനന് പുതിയൊരു പട്ടിയെ വാങ്ങി. മാമന് തന്നെ പേരിട്ടു. ചിന്നന്. പേരു പോലെ തന്നെ എപേ്പാഴും ചിന്നനായിട്ടാണ് അവന്റെ ഇരിപ്പ്. ചെറിയ കാലുകള്, കറുപ്പ് കലര്‍ന്ന ബ്രൗണ്, നീണ്ട മൂക്ക്, ഉണ്ട കണ്ണുകള്, ചുരുണ്ട വാലും – ഇവനാണ് ചിന്നന്.\nപക്ഷേ വന്നവന് സഞ്ചാരിയായിരുന്നില്‌ള. അവന് നാടോടിയായിരുന്നു. അതെ ഒരു സമയം പോലും അവന് വീട്ടില് കാണില്‌ള. ഭക്ഷണത്തിനു മാത്രം വരുമായിരുന്ന അവന് റോഡു പണിക്കു ഹിന്ദിക്കാര് ജോലിക്കു വന്നപേ്പാള് അവരുടെ കൂടെ പോയി. ഭക്ഷണവും എല്‌ളാം സുഖം. നമ്മള് വിളിച്ചാല് അവന് വരില്‌ള, എന്നാല് ഹിന്ദിക്കാര് വിളിച്ചാല് പോകും. ചിന്നന് മലയാളം മനസിലാകാതായി. അങ്ങനെ ചിന്നന് ഹിന്ദി പട്ടിയായി. അവനതൊരു പേരായി. പക്ഷേ പണി കഴിഞ്ഞപേ്പാള് ഹിന്ദിക്കാര് പോയി. ചിന്നന് വിഷമമായി. പക്ഷേ അവന് ക്രമേണ മലയാളിയായി. എന്തൊക്കയായാലും അവന് ടോമിയും ടിങ്കനുമായി ചങ്ങാത്തത്തിലായി.\nപുതിയയൊരാള് കൂടി എത്തി-'കുട്ടൂസന്'. ജൂലിയുടെ വീട്ടുകാര് വാങ്ങിയ പട്ടിയാണവന്. ശരീരം മുഴുവന് വെള്ള, നഖം റോസ്, മൂക്കും കണ്ണും കറുപ്പ്. കുട്ടൂസന് സ്‌നേഹവാനായിരുന്നു. എന്നാല് ഇടയ്ക്കിടയ്ക്ക് ടോമിയോടും മറ്റുള്ളവരോടുമൊക്കെ വഴക്കിടും. അപേ്പാള് അവന് മുന്‍പല്‌ളുകള് പൂര്‍ണ്ണമായും പുറത്തുകാണിക്കും. അതു കാണുമ്പോള് ഞാനവനെ പ്രഡേറ്റര് പട്ടി എന്നു വിളിക്കുമായിരുന്നു\nഎന്തൊക്കെയായാലും വന്ന രണ്ടു പേരും നല്‌ള സുഹ്യത്ത് ബന്ധം തമ്മില്‍തമ്മില് എല്‌ളാവരോടും കാണിച്ചു.\n11 കാനന് ഡിസ്റ്റമര് എന്ന ഭീകരന്\nടോമി, ടിങ്കന്, ചിന്നന്, കുട്ടൂസന്. നല്‌ള കാവല്‍ക്കാര്, ചങ്ങാതിമാര്, സ്‌നേഹവാന്‍മാര്, എന്നും കളിച്ചു ചിരിച്ചു വാഴുന്നവര്. എല്‌ളാ തരം കുത്തിവയ്പുകളും നടത്തിയിരുന്നെങ്കിലും മറ്റൊരു ഭീകരന് തലപൊക്കി. കാനന്‍ഡിസ്റ്റമര് എന്ന പട്ടികള്‍ക്കു വരാറുള്ള മഹാരോഗം. കാറ്റില് കൂടിയും മറ്റും ഇതു പടരും. വന്നു കഴിഞ്ഞാല് ഇതിന് അന്ന് മരുന്നില്‌ളായിരുന്നു. ഇടയ്ക്കിടയ്ക്ക് ചെവി കുടഞ്ഞ് നടക്കുക, ചൊറിയുക എന്നിവയൊക്കെയാണ് ലക്ഷണങ്ങള്. എന്നാല് നമുക്കത് അറിയില്‌ളായിരുന്നു. അന്ന് പട്ടികള്‍ക്ക് ആ രോഗം വന്നു തുടങ്ങുകയായിരുന്നു. മനുഷ്യര്‍ക്ക് അങ്ങനെ പടരിലെ്‌ളങ്കിലും പട്ടികളില് നിന്ന് പട്ടികളിലേയ്ക്ക് വളരെ വേഗം പടരും.\nടോമി ഇടയ്ക്കിടയ്ക്ക് ചെവി കുടഞ്ഞു നടക്കുന്നതു നമ്മള് ശ്രദ്ധിച്ചു. ചെവിയില് ഇടുന്ന ഒരു മരുന്ന് അവന് ഇട്ടുകൊടുത്തു. പക്ഷേ വൈകിപേ്പായി. അവന് രോഗം ബാധിച്ചു കഴിഞ്ഞിരുന്നു. വന്നു കഴിഞ്ഞാല് എപേ്പാഴും ഇക്കിളെടുക്കുന്നതു പോലെ നെറ്റി മുകളിലോട്ട് പൊങ്ങിത്താണു കൊണ്ടിരിക്കും. ടോമി വളരെയധികം അവശനായി. ആഹാരം എത്ര വേണോ കഴിക്കുന്ന അവന് കഴിക്കാതെയായി. എല്‌ളിന് കഷണം അവന് ഏറെ ഇഷ്ടമായിരുന്നു. പക്ഷേ അവനതു കഴിക്കാന് സാധിക്കില്‌ള. പല്‌ളുകള് അമര്‍ത്താന് അവനു ശക്തിയില്‌ള. ദിവസം ചെല്‌ളുംതോറും അവന്റെ തലയുടെ മിടിപ്പിന്റെ ശബ്ദം കേ്‌ളാക്കിലെ സെക്കന്‍് സൂചിയുടെ പത്തിരട്ടിയായി. ഇതിനകം ടോമി മരുന്നുകള് കൊണ്ടു മൂടപെ്പട്ടിരുന്നു. അനേകം പട്ടികള് ഈ രോഗഭീകരന്റെ കൈകളില്‍പെട്ട് ഇതിനകം മരണമടഞ്ഞിരുന്നു. ടിങ്കനും രോഗം ബാധിച്ചു കഴിഞ്ഞിരുന്നു.\n12 ഒടുക്കവും തിടുക്കവും\nകുട്ടൂസനും രോഗം ബാധിച്ചു. ആരോ കുട്ടൂസന്റെ ജഡം ഏതോ റബ്ബര് വിളയില് കിടക്കുന്നത് കണ്ടവരുണ്ടെന്ന് പറഞ്ഞു. ഏറെ ദിവസം എനിക്ക് വിഷമമായിരുന്നു. ടോമിയുടെയും ടിങ്കന്റെയും രോഗം മൂര്‍ച്ഛിച്ച് വന്നുകൊണ്ടിരുന്നു. ഇതെല്‌ളാം കണ്ട് അച്ഛന് ഒരു കുഞ്ഞു പട്ടിയെ വാങ്ങി. എനിക്ക് കുറച്ച് വിഷമം മാറി. പല്‌ളു മുളയ്ക്കാത്ത ആഷ് നിറമുള്ള പട്ടി. കാണാന് നല്‌ള ഭംഗിയുണ്ടായിരുന്നു. നറുക്കിട്ടാണ് പേരെടുത്തത്. 'ആഷ്'. അതെ, ചാരനിറമായതുകൊണ്ടാണ് അങ്ങനെ ഇട്ടത്. എല്‌ളാം അനുസരിക്കുന്ന, ഒട്ടും ശക്തിയില്‌ളാത്ത, എന്തിനെയും പേടിയുള്ള ഒരു പാവം പട്ടി. അതായിരുന്നു ആഷ്.\nപക്ഷേ ദു:ഖത്തിന്റെ സുനാമി ആഞ്ഞടിച്ചു. മിക്ക പട്ടികളും അതിദയനീയമായി രക്തവും പഴുപ്പും ഒഴുകി, റോഡിലും മറ്റും കിടന്ന് ഉറക്കെ നിലവിളിച്ച് അതിവേദനയോടെ മരിച്ചു വീണു. ഇനി ഞാന് പറയാന് പോകുന്നത് ഞാനും അമ്മയും അച്ഛനും ഒഴിച്ച് മറ്റൊരാള്‍ക്കും അറിയാത്ത കാര്യമാണ്. ഡോക്ടറെ പോയികണ്ടപേ്പാള് ഡോക്ടര് പറഞ്ഞത് ഇവന് രക്ഷയിലെ്‌ളന്നും അതിവേദനാജനകമായ മരണമായിരിക്കും വരാനിരിക്കുന്നതെന്നമാണ്. ഡോക്ടര് ആ ഭീകര മരണത്തെ ഒഴിവാക്കാനുള്ള പോംവഴിയും അച്ഛനോട് പറഞ്ഞു കൊടുത്തു. എന്നോട് പറയാതെയാണ് അത് ചെയ്തത്. ടോമി ഒരു തിട്ടപ്പുറത്തു കുറച്ച് പാല് കുടിച്ച് കിടന്നുറങ്ങി. അമ്മയുടെ കണ്ണുനിറഞ്ഞിരിക്കുന്നു. അച്ഛന് ദു:ഖത്തിലാഴ്ന്ന് ഇരിക്കുന്നതുപോലെ. എങ്ങനെയൊെക്കയോ അത് മനസിലാക്കി. ടോമി വേദനയറിയാതെ ഉറങ്ങി ഉറങ്ങി മരിച്ചു കൊണ്ടിരിക്കയാണ്. അതെ, മേഴ്‌സികില്‌ളിങ്. എന്റെ ഏറ്റവും അടുത്ത കൂട്ടുകാരോടോ ആരോടും ഞാനത് പറഞ്ഞിട്ടില്‌ള. അവര് ഇതു വായിക്കുമ്പോള് എന്തു പറയുമെന്നെനിക്കറിയില്‌ള. അവര് മനസിലാക്കുമെന്ന് പ്രതീക്ഷിക്കുന്നു. ഞാന് കരഞ്ഞു കരഞ്ഞ് കണ്ണീരു തീര്‍ന്നു. അന്നു രാത്രി എനിക്കുറങ്ങാന് കഴിഞ്ഞില്‌ള. രാവിലെ എല്‌ളാം കഴിഞ്ഞിരുന്നു. അവന്റെ ശരീരം മണ്ണില് വളമായി. ഒരു കണിക്കൊന്ന അവിടെ നട്ടുവച്ചു.\nഅധികം വൈകാതെ ടിങ്കനും പോയി. ആറ്റിന് കരയില് അവന് എഴുന്നേല്‍ക്കാന് കഴിയാതെ കിടക്കുന്നുണ്ടായിരുന്നു. പക്ഷേ ഞാന് വീട്ടില്‍ക്കേറി വന്നപേ്പാള് അവന് എങ്ങെനയോ എന്റെ വീടിന്റെ പിറകില് വന്നു വീണു. മൂക്കില് നിന്നും രക്തം വരുന്നുണ്ടായിരുന്നു. ഞാന് കരയുന്നതു കേട്ട് ടിങ്കന്റെ യജമാനന് വന്നു. അവനെ കുഴിച്ചിടാന് നേരം ചിന്നന് ഓടിവന്നു. ഉറക്കെ ഓരിയിട്ട് ഒന്ന് ഓടി.\nചിന്നന് മാത്രമായിരുന്നു ബാക്കി. അവനു രോഗലക്ഷണങ്ങള് കണ്ടു തുടങ്ങിയപേ്പാള് നമ്മള് മരുന്നു കൊടുത്തു മാറ്റി.\nപട്ടിയുഗങ്ങളില് ഇനി ബാക്കിയുള്ളത് രണ്ടു കണ്ണികള് മാത്രമാണ്- ആഷും ചിന്നനും. അവര് നല്ല ചങ്ങാതിമാരായിക്കഴിഞ്ഞിരുന്നു.\nആഷിന് എല്ലാവരോടും കൂട്ടായിക്കഴിയാനാണ് ഇഷ്ടം; എന്റെ പ്രായത്തിലുള്ള കുട്ടികളൊഴിച്ച്. എന്താണെന്നറിയില്ല, അവന് അവരെ വെറുപ്പാണ്. പുതിയ ഏതെങ്കിലും കുട്ടികള് വഴിയേ പോയാല് അപ്പോ കുര തുടങ്ങും. എന്റെ അച്ഛന്റെ അടുത്ത സുഹൃത്തായ ജോജിമാമന്റെ മകന് ചന്തുവിനെ അവന് ആക്രമിച്ചിട്ടുണ്ട്. സംഭവം രാത്രി എട്ടരയോടെ. അച്ഛന് ആഷിന്റെ കൊളുത്തഴിച്ചു. ചന്തുവിന്റെയും എന്റെയും കളികള് കണ്ട് ഭ്രാന്തുപിടിച്ചിരുന്ന അവന് ചന്തുവിനുനേരെ പാഞ്ഞു. ചന്തു ഓടിയതോ, ആ രാത്രിയില് വലിയ പാറകളും പാമ്പുകളുമൊക്കെയുള്ള വഴിയേ ആറ്റിലേക്ക്. ആഷ് പിറകേ ഓടിച്ചു. ആഷിനെ പിടിക്കാന് ഞാനും ഓടി. കുറ്റാക്കുറ്റിരുട്ടത്ത് ചന്തു ഒരു പാറക്കല്ലില് തട്ടി പൊന്തക്കാട്ടിലേക്ക് തെറിച്ചുവീണു. ആഷ് ചാടിക്കളിച്ചുകൊണ്ട് അതുകണ്ട് രസിച്ചു! ഒരുവിധം ഞാന് ആഷിനെ പിടികൂടി. ചന്തുവിന്റെ കാലിന് നല്ല നീരുണ്ടായിരുന്നു. മൂന്നുനാല് മാന്തും കിട്ടിയിരുന്നു, പാവം!\nപിന്നെപ്പറയാനുള്ളത്, ലെയ്ക എന്ന പട്ടിക്കുട്ടി ബഹിരാകാശയാത്ര ചെയ്തു. അതുപോയത് അത്യാധുനിക സൗകര്യങ്ങളോടെയാണ്. എന്നിട്ടുപോലും അത് മരിച്ചുപോയി. അവള് എന്തായാലും ഒരു 'വലിയ’ നായ തന്നെയാണ്.\nപക്ഷെ വെറും നഗ്നപാദങ്ങളും, കഴുത്തില് വെറുമൊരു ബെല്‍റ്റും, കുടിക്കാന് കാട്ടരുവിയിലെ വെള്ളവും മാത്രം കൊണ്ട് ഒരു പട്ടി പര്‍വതം കീഴടക്കിയിട്ടുണ്ട്! മറ്റാരുമല്ല, നമ്മുടെ ആഷ്! അതെ, വീട്ടുമുറ്റത്തുനിന്ന് കാണാവുന്ന ഒരു വലിയ പര്‍വതമുണ്ട്. വരയാടുമൊട്ട, പനയം പൊന്മുടി എന്നൊക്കെ അതിനു പേരുണ്ട്. ഞങ്ങള് ഒരു ക്രിസ്തുമസിന് അവിടേയ്ക്ക് പോയി. ആഷും കൂടെ വന്നു. വലിഞ്ഞിഴഞ്ഞു കയറേണ്ട പല അവസരങ്ങളും ഉണ്ടായിട്ടും ആഷ് അള്ളിപ്പിടിച്ചു കയറി. അവസാനമായപ്പോഴേക്കും ഓരോരുത്തരായി തളര്‍ന്ന് പിന്‍വാങ്ങാന് തുടങ്ങി. രാവിലെ ഏഴരയോടെ ആരംഭിച്ച യാത്രയാണ്. ഇപ്പോള് ഉച്ചയായിരിക്കുന്നു. കഠിനമായ വെയില്. ഇനിയങ്ങോട്ട് പാറവഴി അള്ളിപ്പിടിച്ച് കയറണം. ഒന്നു കാലുതെന്നിയാല് എന്തും സംഭവിക്കാം. ഒടുവില് ഞങ്ങള് മൂന്നുപേര് മാത്രമായി- ഞാന്, അബുച്ചേട്ടന്, ഉദയന് മാമന്. പക്ഷെ നാലാമത്തെയാള് വീണ്ടും ഉയരത്തിലേക്ക് വാശിയോടെ, വീറോടെ, കഠിന പരിശ്രമത്തിലൂടെ കയറി- ആഷ്! അതെ, അവന് മുകളിലേക്ക് ഏതുവരെ പോയെന്നൂഹമില്ല, ഞങ്ങളുടെ കണ്ണില് നിന്നു മറഞ്ഞിട്ട് ഏറെ നേരം കഴിഞ്ഞിട്ടാണ് തിരിച്ചുവന്നത്. എന്തായാലും അവന് അന്നുമുതല് ഒരു പേരുവീണു – 'പര്‍വതപ്പട്ടി’!\nആഷ് ആരോഗ്യവാനായി ചിന്നനോടൊപ്പം കളിച്ചുചിരിച്ച് സന്തോഷവാനായി ഇരിക്കുന്നു; ഒപ്പം ഞാനും.\nപോയകാല നായക്കൂട്ടുകാര്‍ക്കായി ഞാനിതു നിര്‍ത്തുന്നു.\nStd IX A\n« ഡല്‍ഹിയില് ഒരു ദിവസം\nഎന്റെ ഗ്രന്ഥശാല »


പ്രധാനമന്ത്രിയും സുപ്രീംകോടതിയും വാഴ്ത്തിയ 'മുംബൈ മോഡൽ'; പ്രതിരോധവഴി | India Covid News | Mumbai model of covid resistance | Covid 19 | India News | National News | Manorama News\nപ്രധാനമന്ത്രിയും സുപ്രീംകോടതിയും വാഴ്ത്തിയ 'മുംബൈ മോഡൽ'; പ്രതിരോധവഴി\nഅനൂപ സെബാസ്റ്റ്യന് June 06, 2021 04:49 PM IST\nരാജ്യത്തിന്റെ സാമ്പത്തികതലസ്ഥാനം... ഒരു വശത്ത് ധാരാവി പോലുള്ള വലിയ ചേരികളുടെയും മറുവശത്ത് ആഢംബര ഷോപ്പിങ്ങ് മാളുകളുടെയും അംബരചുംബികളായ കെട്ടിടങ്ങളുടെയും നഗരം. പൈതൃകസ്മാരകങ്ങളുടെയും ബീച്ചുകളുടെയും പട്ടണം, ലോകത്തിലെ ഏറ്റവും ജനസാന്ദ്രതയുള്ള രണ്ടാമത്തെ നഗരം. പണക്കാരനെയും തെരുവില് അന്തിയുറങ്ങുന്ന പാവപ്പെട്ടനെയും ഒരുപോലെ കാണാനാകുന്ന, ജീവിതത്തിന്റെ വേഗതയും പങ്കപ്പാടുകളുമെല്ലാമടങ്ങിയ മഹാനഗരം.. വിശേഷണങ്ങൾ നിരവധിയുണ്ട് മഹാരാഷ്ട്രയുടെ തലസ്ഥാനമായ മുംബൈക്ക്, അഥവാ പഴയ ആ ബോംബെയ്ക്ക്...\nഇന്ന് മുംബൈ ആഗോളശ്രദ്ധ നേടുന്നത് മറ്റൊരു കാര്യത്തിനാണ്. കൃത്യമായ ആസൂത്രണത്തിലൂടെയും പഴുതടച്ച കോവിഡ് പ്രതിരോധപ്രവര്‍ത്തനങ്ങളിലൂടെയും രാജ്യത്തിനു തന്നെ മാതൃകയാകുകയാണ് മുംബൈ. അന്താരാഷ്ട്ര മാധ്യമങ്ങളുടെവരെ പ്രശംസയേറ്റുവാങ്ങിയ മാതൃകാതലസ്ഥാനമായി മാറി ഈ നഗരം.\n2020 ഏപ്രിലിൽ ധാരാവിയിൽ ആദ്യ കോവിഡ് കേസ് റിപ്പോർട്ട് ചെയ്യപ്പെട്ടപ്പോൾ തന്നെ മുംബൈ ഭയന്നു. ഏഷ്യയിലെ തന്നെ ഏറ്റവും വലിയ കോളനി. ആളുകള് തിങ്ങിപ്പാർക്കുന്ന, ഭൂരിഭാഗം ആളുകളും കമ്യൂണിറ്റി ടോയ്‍ലറ്റുകളെ ആശ്രയിക്കുന്ന ധാരാവിയിൽ മഹാമാരിയെ പിടിച്ചുകെട്ടുക എന്നത് വലിയ വെല്ലുവിളിയായിരുന്നു. കേസുകൾ കൂടിത്തന്നെ വന്നു. പേടിപ്പെടുത്തുന്നതായിരുന്നു മുംബൈയുടെ കോവിഡ് ഗ്രാഫ്. പക്ഷേ ഇന്ന് മുംബൈ മോഡൽ പിന്തുടരൂ എന്ന് സുപ്രീംകോടതിയും പ്രധാനമന്ത്രിയും നിർദേശിക്കുന്ന സ്ഥിതിയിലെത്തി കാര്യങ്ങൾ.\nബിഹാൻ മുംബൈ കോര്‍പ്പറേഷനും ഉദ്യോഗസ്ഥരും പൊലീസുമെല്ലാം അരയും തലയും മുറുക്കി രംഗത്തിറങ്ങി. സോണുകൾ തിരിച്ചു, വീട്ടുപടിക്കലെത്തി പരിശോധനകള് നടത്തി. മൊബൈൽ വാനുകളിറക്കി. ഗുരുതര രോഗികളെ ശുശ്രൂഷിക്കാൻ പ്രത്യേകം ക്ലിനിക്കുകൾ രൂപീകരിച്ചു. സ്വകാര്യ ക്ലിനിക്കുകൾ കോവിഡ് ആശുപത്രിയാക്കി മാറ്റുകയും കിടക്കകൾ ഒരുക്കുകയും ചെയ്തു.സംശയം തോന്നുന്നവരെ ക്വാറന്‍റീൻ കേന്ദ്രങ്ങളിലാക്കി. സമൂഹ അടുക്കള വഴി മൂന്നുനേരം ഭക്ഷണം ഉറപ്പാക്കി. ഒരാളും പുറത്തിറങ്ങുന്നില്ലെന്ന് ഉറപ്പാക്കാൻ ധാരാവിയുടെ ആകാശത്ത് ഡ്രോണുകൾ സദാ വട്ടമിട്ടു പറന്നു. ബിഎംസി അധികാരികളും ഉദ്യോഗസ്ഥരും പൊലീസും ആരോഗ്യപ്രവർത്തകരും എല്ലാവരും ടെസ്റ്റ് ചെയ്തു. ധാരാവിയുടെ ഓരോ മുക്കും മൂലയും വൃത്തിയാക്കി. പൊതുസ്ഥലത്ത് തുപ്പുന്നവരെയോ മലമൂത്രവിസർജനം നടത്തുന്നവരെയോ അപൂർവമായേ ഇന്ന് ധാരാവിയിൽ കാണാനാകൂ. അത്രക്ക് അടുക്കും ചിട്ടയുമുള്ള, വൃത്തിയുള്ള ധാരാവിയെ മുംബൈ ആദ്യമായി കണ്ടു.\nധാരാവിയില് മാത്രമല്ല, ‘ചേസ് ദ് വൈറസ്’ എന്ന ഓപ്പറേഷനുമായി ബിഎംസി ഉദ്യോഗസ്ഥർ നഗരത്തിലെ വീടുതോറും കയറിയിറങ്ങി. പ്രതിരോധ ക്യാംപെയ്നില് ശ്രദ്ധേയമായ മറ്റൊരു മുദ്രാവാക്യം കൂടി ഉണ്ടായിരുന്നു. 'എന്റെ കുടുംബം എന്റെ ഉത്തരവാദിത്തം' എന്നത്. കോവിഡ് നേരിടുന്നതിൽ കുടുംബത്തിന്റെ പങ്ക് മുന്നോട്ടു വെച്ച ചിന്ത. ആ ചിന്തയുടെ തുടക്കം തന്നെ മുഖ്യമന്ത്രി ഉദ്ധവ് താക്കറെയുടെ കുടുംബത്തിൽ നിന്നായിരുന്നു. മകനും ടൂറിസം–പരിസ്ഥിതി മന്ത്രിയുമായ ആദിത്യ താക്കറെ മുന്നോട്ടുവെച്ച ആശയം.\nകോവിഡ് ബാധിതർക്ക് ആശുപത്രി കിടക്കകൾ അനുവദിക്കുന്നതിനു ചുമതലപ്പെട്ട വാർ റൂമുകളും ജംബോ കോവിഡ് സെന്ററുകളും നിലനിർത്തുന്നതിനുള്ള തീരുമാനം കോവിഡ് രണ്ടാം തരംഗത്തെ നേരിടുന്നതിൽ നഗരത്തെ സഹായിച്ചുവെന്ന് വിലയിരുത്തൽ. രണ്ടാം തരംഗം ആരംഭിച്ചപ്പോൾ തന്നെ ബിഎംസി കോൺടാക്റ്റ് ട്രെയ്സിങ്, ചികിത്സ എന്നിവയിൽ ശ്രദ്ധ കേന്ദ്രീകരിച്ചു. ആദ്യ തരംഗത്തിൽ ഏർപ്പെടുത്തിയ അടിസ്ഥാന സൗകര്യങ്ങൾ നിലനിർത്തുകയും ചെയ്തു.\nമെയ് 1 മുതൽ മുംബൈയിൽ പ്രതിദിനം 4,000 കേസുകളിലുള്ള കുറവാണ് റിപ്പോർട്ട് ചെയ്യുന്നത്. ഏപ്രിൽ ആദ്യ വാരത്തിൽ പ്രതിദിനം ശരാശരി 8,500 കേസുകൾ റിപ്പോർട്ട് ചെയ്ത സ്ഥാനത്താണിത്. നിലവിൽ നഗരത്തിൽ ആശുപത്രി കിടക്കകൾക്കും ഓക്‌സിജനും ക്ഷാമമില്ലെന്ന് ബിഎംസി അധികൃതർ അവകാശപ്പെടുന്നു.\nമൂന്നാം വ്യാപനത്തെ പ്രതിരോധിക്കാനുള്ള തയാറെടുപ്പുകളും ആദിത്യ താക്കറെയുടെ നേതൃത്വത്തിൽ ആരംഭിച്ചുകഴിഞ്ഞു. മൂന്നാം തരംഗം കുട്ടികളെയായിരിക്കും കൂടുതൽ ബാധിക്കുക എന്ന മുന്നറിയിപ്പുണ്ട്. അതുകൊണ്ടുതന്നെ കുട്ടികൾക്കായും ജംബോ കോവിഡ് സെന്ററുകൾ തുടങ്ങാനാണ് നിർദേശം. അമ്മമാരെക്കൂടി ഒപ്പം നിർത്താവുന്ന ചികിത്സാ കേന്ദ്രങ്ങൾക്കും തുടങ്ങാനും പദ്ധതിയുണ്ട്.\nവ്യവസായി ആനന്ദ് മഹീന്ദ്ര, നീതി ആയോഗി സിഇഒ അമിതാഭ് കാന്ത് അങ്ങനെ മുംബൈ മോഡലിലെ പ്രശംസിച്ചവർ വേറെയുമുണ്ട്. മുംബൈ മാതൃക ന്യൂഡൽഹി പോലെ രാജ്യത്തിന്റെ മറ്റു ഭാഗങ്ങളിലും സ്വീകരിക്കാമെന്ന് സുപ്രീംകോടതിയും നിരീക്ഷിക്കുന്നു. കോവിഡ് പ്രതിരോധത്തിൽ മുംബൈ മികച്ച മാതൃയാണെന്ന് ലോകാരോഗ്യ സംഘടന തലവൻ ട്രെഡോസ് അദാനോമും പറഞ്ഞു.\nഅതെ, മുംബൈ ഒരു മാതൃക തന്നെയാണ്.. ആ നേട്ടം കൈവരിക്കാൻ ഭരണകൂടവും ആരോഗ്യ പ്രവർത്തകരും ജനങ്ങളും ഒറ്റക്കെട്ടായി നടത്തിയ പ്രവർത്തനങ്ങൾ അഭിനന്ദനാർഹവുമാണ്.


ഐപിഎല് കോഡ് ഓഫ് കോണ്ടക്ട് ലംഘിച്ചു; ധോണിക്ക് കര്‍ശന താക്കീത് – Chandrika Daily\nBy chandrika Friday April 7, 2017 13:04 pm\nഐപിഎല് കോഡ് ഓഫ് കോണ്ടക്ട് ലംഘിച്ചു; ധോണിക്ക് കര്‍ശന താക്കീത്\nപൂനെ: ഐപിഎല് കോഡ് ഓഫ് കോണ്ടക്ട് ലംഘിച്ചെന്ന് ചൂണ്ടിക്കാട്ടി എംഎസ് ധോനിക്ക് കര്‍ശന താക്കീത്. ഐപിഎല് മത്സരത്തിനിടെ തമാശക്കായി ധോനി കാട്ടിയ ഒരു ആംഗ്യമാണ് ശിക്ഷ വാങ്ങിക്കൊടുത്തത്….\nപൂനെ: ഐപിഎല് കോഡ് ഓഫ് കോണ്ടക്ട് ലംഘിച്ചെന്ന് ചൂണ്ടിക്കാട്ടി എംഎസ് ധോനിക്ക് കര്‍ശന താക്കീത്. ഐപിഎല് മത്സരത്തിനിടെ തമാശക്കായി ധോനി കാട്ടിയ ഒരു ആംഗ്യമാണ് ശിക്ഷ വാങ്ങിക്കൊടുത്തത്. പത്താം ഐപിഎല്ലിലെ പൂനെയുടെ ആദ്യമത്സരത്തിനിടെയായിരുന്നു സംഭവം.\nഐപിഎല്ലില് ഡിആര്‍എസിന് അനുവാദമില്ല എന്നിരിക്കെ മത്സരത്തില് ഔട്ടെന്ന് ഉറപ്പായ ഒരു അപ്പീല് അമ്പയര് തള്ളിയപ്പോള് ഡിആര്‍എസിന് വേണ്ടി സിഗ്‌നല് കാട്ടിയതാണ് ക്യാപ്റ്റന് കൂളിനെ കുടുക്കിയതെന്നാണ് വിവരം. ഇമ്രാന് താഹിറിന്റെ ഓവറില് മുംബൈ ഇന്ത്യന് താരം പൊള്ളാര്‍ഡിനെതിരായ അപ്പീലാണ് അമ്പയര് അവഗണിച്ചത്. തുടര്‍ന്ന് തമാശക്കായി ധോണി ഡിആര്‍എസിന് വേണ്ടി ആംഗ്യം കാണിക്കുകയായിരുന്നു. എന്നാല് ഇത് തമാശയായി കാണാന് മാച്ച് റഫറിയായ മനു നയ്യാര്‍ക്ക് കഴിഞ്ഞില്ല.\nതുടര്‍ന്നു ഐപിഎല് കോഡ് ഓഫ് കോണ്ടക്ട് ലംഘിച്ചെന്ന് ചൂണ്ടിക്കാട്ടി ധോണിക്ക് കര്‍ശന താക്കീത് നല്‍കുകയായിരുന്നു.\nധോണി കോഡ് ഓഫ് കോണ്ടക്ട് ലെവല് വണ് ലംഘിച്ചതായാണ് റഫറി കണ്ടെത്തിയത്. ഐപിഎല് പുറത്തിറക്കിയ വാര്‍ത്താക്കുറിപ്പിലാണ് ഇക്കാര്യം വ്യക്തമാക്കിയത്.\nമത്സരത്തിന്റെ സ്പിരിറ്റിന് അംഗീകരിക്കാനാകാത്തതാണ് ധോണിയുടെ പെരുമാറ്റമെന്നാണ് വിലയിരുത്തല്.\nCategories: More, Video Stories, Views Tags: dhoni, ipl 2017, ms dhoni, pune


Nelson MCBSStory of Mariyamma Chettathi\nStory of Mariyamma Chettathi\nBy Nelson MCBS on November 19, 2018 • ( Leaveacomment )\nഒരു ഗ്രാമത്തിൽ വളരെ നല്ല ഒരു സ്ത്രീ മറിയാമ്മ ചേട്ടത്തി പാർത്തിരുന്നു.എപ്പോഴും ചിരിച്ച മുഖത്തോടെ തെറ്റുകളൊന്നും ചെയ്യാത്ത മറിയാമ്മ ചേട്ടത്തിക്കു ഒരുകുറവേ ഉണ്ടായിരുന്നുള്ളു മറ്റുള്ളവർക്ക് നന്മ ലഭിക്കുനതിഷ്ടമല്ലായിരുന്നു . അവരതു സഹിക്കില്ലായിരുന്നു’\nമരിച്ചു കഴിഞ്ഞപ്പോൾ മറിയാമ്മ ചേട്ടത്തി നരകത്തി ലേക്കാണ് പോയത്. അവിടെകിടന്നവർ കരയാൻ തുടങ്ങി.സഹികെട്ടപ്പോൾ ദൈവം പത്രോസിനോട് കേസ്കെട്ടു എടുത്തു നോക്കാൻ പറഞ്ഞു. പത്രോസ് ദൈവത്തെ കാര്യങ്ങൾ ബോധിപ്പിച്ചു.’പാവം ഭൂമിയിൽ അവർ നല്ലവരായി ജീവിച്ചു.എന്നാൽ മറ്റുള്ളവർക്ക് നന്മ ലഭിക്കുന്നത് അവർക്കിഷ്ടമല്ലായിരുന്നു. അവരതു സഹിക്കില്ലായിരുന്നു. ഈ ഒരൊറ്റ കുറവല്ലാതെ മറ്റൊരു കുറ്റവും അവർ ചെയ്തിട്ടില്ല.അതൊരു കുറ്റമായി എടുക്കണോ..??\nഅതിനു ദൈവം ഒരു തീരുമാനം പറഞ്ഞു.നരകത്തിൽ നിന്നും അവരെ രക്ഷിക്കുക. സ്വർഗത്തിൽ നിന്നും അവർക്കു ഒരു നൂല് കെട്ടി ഇറക്കി കൊടുക്കുക. നൂലിന്റെ അറ്റത്തു ഒരു ലൈറ്റും. അവർ വെളിച്ചം കണ്ടു മുകളിലോട്ടു സ്വർഗത്തിലേക്ക് വരട്ടെ. ദൈവം പറഞ്ഞതു പോലെ പത്രോസ് ചെയ്തു.അങ്ങിനെ ചേട്ടത്തി നൂലിൽ പിടിച്ചു സ്വർഗത്തിലേക്ക് കയറി വരാൻ തുടങ്ങി.\nമുകളിലെത്താറായപ്പോൾ എന്താണു താഴെ നടക്കുന്ന തെന്നറിയാൻ ചേട്ടത്തിയാഗ്രഹിച്ചു. അവർ തിരിഞ്ഞു താഴോട്ടു നോക്കി.അവർ ആ കാഴ്ച കണ്ടു ഞെട്ടി പ്പോയി. ഒരുപാടുപേർ നരകത്തിൽ നിന്നും താൻ കയറി പോരുന്ന അതെ നൂലിൽ പിടിച്ചു സ്വർഗത്തിലേക്ക് കയറി വരുന്നു.\nപണ്ടേ ദുർബല ഇപ്പോൾ ദേ ഗർഭിണി എന്നു പറഞ്ഞതു പോലെ അവർക്കു സഹിച്ചില്ല ‘ഓഹോ ദൈവം എനിക്കു തന്ന നൂലിലൂടെ ആരും രക്ഷപെടേണ്ട. ഇതെനിക്ക് മാത്രമുള്ള ചരടാ’. എന്നിട്ടവർ ചരടിൽ കിടന്നു കൊണ്ടൊരു തീരുമാനമെടുത്തു. അതിൻ പ്രകാരം തനിക്കു തന്ന നൂല് വലിച്ചു പൊട്ടിച്ചു.\nചരടു പൊട്ടി അവരുൾപ്പടെ എല്ലാവരും നരകത്തി ലേക്ക് വീണു. വീണ്ടും ദുരിതത്തിലേക്ക്. ദൈവം ചിരിച്ചു എന്നിട്ടു പത്രോസിനെ ഒന്നിരുത്തി നോക്കി.\nഇതൊരു കഥയാണെങ്കിലും ഇതിൽ ഒളിഞ്ഞിരിക്കുന്ന മർമ്മമുണ്ട്. നാം ദൈവ മക്കൾ അല്ലെങ്കിൽ പുതുതായി ജനിച്ചവർ എന്നു പറയുന്നുണ്ടെങ്കിലും ആരും തന്നെ നമ്മളിലെ പഴയ മനുഷ്യനെ ഉരിഞ്ഞു കളഞ്ഞിട്ടില്ല.\nദൈവം ചേട്ടത്തിക്കു അവസരം കൊടുത്തതുപോലെ അവസരം തന്നാലും.\nഅതു മാത്രമോ പഴയ പാപത്തിൽ നിന്നും പിന്തിരിയണമെന്നു പലയാവർത്തി പറഞ്ഞാ ലും നമ്മളിന്നും ലോത്തിന്റെ ഭാര്യയെ പോലെ തിരിഞ്ഞു നോക്കുന്നവരാണ്…\nരക്ഷപ്പെടുവാൻ ദൈവം എത്ര അവസരം തന്നാലും നാം തിരിച്ചറിയുന്നില്ല എന്നതാണ് സത്യം.\nPope Francis at mass on the World Day of the Poor


Corporation Bank introduces2new term deposit schemes,കോര്‍പറേഷന് ബാങ്കിന്റെ പുതിയ നിക്ഷേപ പദ്ധതികള് -Banking, Mathrubhumi Business\nകോര്‍പറേഷന് ബാങ്കിന്റെ പുതിയ നിക്ഷേപ പദ്ധതികള്\nപൊതുമേഖലാ ബാങ്കായ കോര്‍പറേഷന് ബാങ്ക് ആകര്‍ഷകമായ പലിശ നിരക്കില് രണ്ട് നിക്ഷേപ പദ്ധതികള് കൂടി തുടങ്ങി - കോര്‍പ് സൂപ്പര് ഗെയിനും കോര്‍പ് സൂപ്പര് ഗെയ്ന് പ്ലസ്സുമാണിവ.\n'കോര്‍പ് സൂപ്പര് ഗെയ്ന്' പദ്ധതിയില്5കോടി രൂപയോ അതില് കുറവോ 222 ദിവസത്തേക്ക് നിക്ഷേപിച്ചാല്9ശതമാനം പലിശ ലഭിക്കും. മുതിര്‍ന്ന പൗരന്‍മാര്‍ക്കാണെങ്കില് 9.5 ശതമാനമാണ് പലിശ. പക്ഷെ നിക്ഷേപത്തുക ഒരു കോടി രൂപയില് താഴെയായിരിക്കണം.\n'കോര്‍പ് സൂപ്പര് ഗെയ്ന് പ്ലസ്' നിക്ഷേപം 444 ദിവസത്തേക്കാണ്.5കോടി രൂപയോ അതില് കുറഞ്ഞ തുകയോ നിക്ഷേപിക്കുമ്പോള് 9.25 ശതമാനമാണ് പലിശ. മുതിര്‍ന്ന പൗരന്‍മാര്‍ക്ക് ഒരു കോടി രൂപയില് താഴെ നിക്ഷേപിക്കുമ്പോള് 9.75 ശതമാനം പലിശ ലഭിക്കും. കോര്‍പ് സൂപ്പര് ഗെയ്ന് പ്ലസ് പദ്ധതിയില് എന്‍ആര്‍ഇ നിക്ഷേപവുമാവാം.\nകാലാവധിയ്ക്ക് മുന്‍പ് നിക്ഷേപം പിന്‍വലിക്കുകയാണെങ്കില് പിഴ ഈടാക്കില്ല എന്നതാണ് ഈ നിക്ഷേപ പദ്ധതികളുടെ പ്രത്യേകതയെന്ന് കോര്‍പറേഷന് ബാങ്ക് സോണല് മാനേജര് എ.എം.എം.ജി. നായര് പറഞ്ഞു. എന്‍ആര്‍ഒ നിക്ഷേപകര്‍ക്കും ഈ നിക്ഷേപ പദ്ധതികളില് ചേരാവുന്നതാണ്.\nTags: Corporation Bank introduces2new term deposit schemes Tweet


വാണിജ്യാവശ്യത്തിനുള്ള പാചക വാതക സിലിണ്ടറിന്റെ വില കുറച്ചു – Koyilandy News\nകോഴിക്കോട്: വാണിജ്യ ആവശ്യത്തിനായുള്ള പാചക വാതക സിലിണ്ടറിന്റെ വില കുറച്ചു. 19 കിലോഗ്രാം ഭാരമുള്ള വാണിജ്യ സിലിണ്ടറിന് 91.50 രൂപയാണ് കുറച്ചത്. അതേസമയം ഗാര്‍ഹിക ആവശ്യങ്ങള്‍ക്കായുള്ള സിലിണ്ടറിന് വില കുറച്ചിട്ടില്ല.\nകേന്ദ്ര ധനമന്ത്രി നിര്‍മ്മല സീതാരാമന് പാര്‍ലിമെന്റില് ബജറ്റ് അവതരിപ്പിക്കുന്നതിന് തൊട്ട് മുമ്പായാണ് എണ്ണക്കമ്പനികള് വില കുറച്ചത്. നിലവില് ഡല്‍ഹിയില് 19 കിലോഗ്രാം എല്.പി.ജി വാണിജ്യ സിലിണ്ടറിന്റെ വില 1907 രൂപയാണ് വില.\nഅഞ്ച് കിലോ, 10 കിലോ കോമ്പോസിറ്റ്, അഞ്ച് കിലോ കോമ്പോസിറ്റ് ഭാരമുള്ള മറ്റ് ഗാര്‍ഹിക സിലിണ്ടറുകളുടെ വിലയില് മാറ്റമില്ല. ഇന്ത്യയിലെ എല്ലാ സംസ്ഥാനങ്ങളിലും കേന്ദ്രഭരണ പ്രദേശങ്ങളിലും എല്ലാ മാസവും പാചകവാതക നിരക്ക് പരിഷ്‌കരിക്കാറുണ്ട്.\n2021 ഡിസംബര് ഒന്നിന് 19 കിലോഗ്രാം എല്.പി.ജി സിലിണ്ടറിന്റെ വില 100 രൂപ കൂട്ടി രാജ്യതലസ്ഥാനത്ത് 2,101 രൂപയാക്കിയിരുന്നു. വാണിജ്യ സിലിണ്ടറിന് 2012-13ന് ശേഷമുള്ള ഏറ്റവും ഉയര്‍ന്ന വിലയായിരുന്നു ഇത്. 2,200 രൂപയായിരുന്നു അന്നത്തെ നിരക്ക്.\n2022 ജനുവരി ഒന്നിന് എണ്ണക്കമ്പനികള് 19 കിലോഗ്രാം വാണിജ്യ എല്‍പിജി സിലിണ്ടറുകളുടെ വില 102.50 രൂപ കുറച്ചിരുന്നു.


ഇന്ത്യന് നിര്‍മ്മിത ബിഎംഡബ്‌ള്യൂ X4 വിപണിയില്\nJanam TV Web Desk Jan 22, 2019, 02:15 pm IST\nഇന്ത്യന് നിര്‍മ്മിത പുത്തന് ബിഎംഡബ്‌ള്യൂ വിപണിയില്. ബിഎംഡബ്‌ള്യൂവിന്റെ ചെന്നൈയിലെ നിര്‍മ്മാണശാലയില് നിന്നും പ്രാദേശികമായി നിര്‍മ്മിക്കുന്ന X4 പെട്രോള്, ഡീസല് എന്നീ പതിപ്പുകളില് ലഭ്യമാകും.\nX4 ന്റെ വരവ് റേഞ്ച് റോവര് ഇവോക്, ഔഡി Q5 , ബെന്‍സ് GLC എന്നീ മോഡലുകള്‍ക്ക് ഭീഷണിയാകും. പുതുതലമുറയിലെ X3 മോഡലിന്റെ വികസിത രൂപമെന്ന് വേണമെങ്കില് പുതിയ പതിപ്പിനെ വിഷേഷിപ്പിക്കാം.\nX4ല് കമ്പനി CLAR അടിത്തറയാണ് വാഗ്ദാനം ചെയ്യുന്നത്. CLAR എന്നാല് സ്റ്റീല്, അലുമിനിയം, കാര്‍ബണ് ഫൈബര് എന്നിവ ഉള്‍ക്കൊള്ളുന്ന ഒരു മോഡുലര് പ്ലാറ്റ്‌ഫോമാണ്.7ശ്രേണിയിലൂടെ ബിഎംഡബ്‌ള്യൂ കമ്പനി അവതരിപ്പച്ച CLAR അടിത്തറ പുതിയ ബിഎംഡബ്‌ള്യൂ കാറുകളുടെ മുഖമുദ്രയാണ്.\nപഴയപതിപ്പിനെ അപേക്ഷിച്ച് 81 mm നീളവും 37 mm വീതിയും 2019 X4 -ന് കൂടുതലുണ്ട്. വീല്‍ബേസും 54 mm കൂടുതലാണ്. അതിനാല്‍തന്നെ അകത്തള വിശാലത കൂടുതല് ലഭിക്കുമെന്ന് കമ്പനി ഉറപ്പുനല്‍കുന്നു. പുതിയ മോഡലിന്റെ ബൂട്ട് കപ്പാസിറ്റിയും വര്‍ധിപ്പിച്ചിട്ടുണ്ട്.\nവലിയ 19 ഇഞ്ച് അലോയ് വീലുകള്, ഇരട്ട എക്സ്ഹോസ്റ്റ് എന്നിവയെല്ലാം X4 ന്റെ പ്രത്യേകതകളില്‍പ്പെടും.\nഅഡാപ്റ്റീവ് സസ്പെന്‍ഷന്, വൈദ്യുത ടെയില്‍ഗേറ്റ്, പാനരോമിക് സണ്‍റൂഫ്, 10.25 ഇഞ്ച് ടച്ച്സ്‌ക്രീന് ഇന്‍ഫോടെയ്ന്‍മെന്റ് സംവിധാനം, 16 സ്പീക്കറുകളുടെ പിന്‍ബലത്തോടെയുള്ള ശബ്ദ സംവിധാനം, ഹെഡ്സ് അപ്പ് ഡിസ്പ്ലേ എന്നിങ്ങനെ ബിഎംഡബ്ല്യു X4 ന്റെ സവിശേഷതകള് അവസാനിക്കുന്നില്ല.\nഇക്കോ പ്രോ, കംഫോര്‍ട്ട്, സ്പോര്‍ട്, സ്പോര്‍ട് പ്ലസ് എന്നിങ്ങനെ നാലു ഡ്രൈവിംഗ് മോഡുകള് പുതിയ X4 -ല് ഉണ്ട്.\nX4 ന്റെ പ്രാഥമിക മോഡലിന്റെ വിപണി വില 60.60 ലക്ഷം രൂപയാണ്.


Actor Vijilesh Karayadvt Got Engaged | വിവാഹത്തിനൊരുങ്ങി നടന് വിജിലേഷ്; വിവാഹനിശ്ചയം കഴിഞ്ഞെന്ന് താരം, പ്രിയതമയ്‌ക്കൊപ്പമുള്ള വീഡിയോ പുറത്ത് - Malayalam Filmibeat\n6 min ago നിവിന് പോളി എന്റെ സീനിയറാണ്; ആസിഫിനെ ചെറുപ്പത്തിലെ പരിചയമുണ്ട്, സിനിമയിലെത്തിയതിനെ കുറിച്ച് അമിത്\n16 min ago പരസ്യത്തിൽ അഭിനയിക്കാൻ താല്‍പര്യമില്ലെന്ന് മുരളി, വിടാതെ ഞാനും, ആ പഴയ പരസ്യത്തെ കുറിച്ച് മനോജ് പിള്ള\n49 min ago അശ്വിന്‍റെ സച്ചു, വിവാഹത്തെക്കുറിച്ച് പറഞ്ഞ് അശ്വിന്, ഈ ശബ്ദമൊക്കെ എവിടുന്ന് വരുന്നെന്ന് ചോദിച്ചു\nNews ബുറേവി: തെക്കൻ കേരളം- തെക്കൻ തമിഴ്നാട് തീരങ്ങൾക്ക് ചുഴലിക്കാറ്റ് മുന്നറിയിപ്പ്: നാല് ജില്ലകളിൽ അതീവ ജാഗ്രതാ നിർദേശം!!\n| Published: Wednesday, November 18, 2020, 15:46 [IST]\nതനിക്കൊരു വധുവിനെ വേണമെന്ന് പറഞ്ഞ് കൊണ്ട് യുവനടന് വിജിലേഷ് ഫേസ്ബുക്കിലെഴുതിയ കുറിപ്പ് വൈറലായിരുന്നു. സിനിമാ താരത്തിന് വധുവിനെ അന്വേഷിച്ച് ആരാധകരും രംഗത്ത് എത്തിയിരുന്നു. അധികം വൈകുന്നതിന് മുന്‍പ് തനിക്കൊരു വധുവിനെ കിട്ടിയെന്ന കാര്യവും വിജിലേഷ് പ്രിയപ്പെട്ടവരെ അറിയിച്ചു. ഇപ്പോഴിതാ താരം വിവാഹിതനാവാന് പോവുകയാണ്.\nകോഴിക്കോട് സ്വദേശിയായ സ്വാതി ഹരിദാസാണ് വധു. ഇരുവരുടെയും വിവാഹനിശ്ചയം മനോഹരമായി നടത്തിയിരിക്കുകയാണ്. കൊവിഡ് മാനദണ്ഡങ്ങളെല്ലാം പാലിച്ചു കൊണ്ടായിരുന്നു നിശ്ചയം നടന്നത്. നിശ്ചയത്തിന്റെ ദൃശ്യങ്ങളെല്ലാം അടങ്ങിയ വീഡിയോ സമൂഹ മാധ്യമങ്ങൡലൂടെ പുറത്ത് വന്നിരിക്കുകയാണ്. ചടങ്ങുകള്‍ക്കിടയിലുള്ളതും സ്വാതിയുടെ ഫോട്ടോഷൂട്ടുകളും കേര്‍ത്തിണക്കിയുള്ള വീഡിയോ ആണ് വൈറലാവുന്നത്.\nമഹേഷിന്റെ പ്രതികാരം എന്ന ചിത്രത്തിലൂടെയാണ് വിജിലേഷ് ശ്രദ്ധിക്കപ്പെടുന്നത്. ഗപ്പി, അലമാര, ചിപ്പി, വിമാനം തുടങ്ങിയ ചിത്രങ്ങളില് വിജിലേഷ് അഭിനയിച്ചിരുന്നു. അമല് നീരദ് സംവിധാനം ചെയ്ത വരത്തന് എന്ന ചിത്രത്തിലെ കഥാപാത്രമാണ് വിജിലേഷിന്റെ അഭിനയ ജീവിതത്തില് വഴിത്തിരിവായി മാറിയത്. സിനിമകളില് അത്ര സജീവമായിട്ടും വിവാഹം കഴിക്കാന് മാത്രം ഒരു പെണ്‍കുട്ടിയെ കിട്ടുന്നില്ലെന്നായിരുന്നു വിജിലേഷിന്റെ പരാതി. അങ്ങനെയാണ് ജീവിതത്തില് ഒരു കൂട്ടുവേണം എന്ന് പറഞ്ഞ് ഫേസ്ബുക്കില് കുറിപ്പ് എഴുതിയത്. അധികം വൈകാതെ 'കല്യാണം സെറ്റായിട്ടുണ്ടേ, ഡേറ്റ് പിന്നീട് അറിയിക്കാട്ടോ കൂടെയുണ്ടാവകണം' എന്ന് പറഞ്ഞ് താരമെത്തി.\nസിനിമയും അഭിനയവും ആയി തിരക്കില് ആയി പോയത് കൊണ്ട് വിവാഹത്തെ പറ്റി ആലോചിക്കാന് സമയം കിട്ടിയില്ല. വീട്ടില് നിന്ന് ഇപ്പോള് കല്യാണം കഴിക്കാന് നിര്‍ബന്ധവും തുടങ്ങി. ഫേസ്ബുക്ക് വഴി ആകുമ്പോള് ഒരുപാട് പേര് കാണുമല്ലോ. അതുവഴി നല്ല ആലോചനകള് വരുമെന്ന പ്രതീക്ഷയില് പരീക്ഷിച്ചതാണെന്ന് മുന്‍പൊരു അഭിമുഖത്തില് വിജിലേഷ് പറഞ്ഞിരുന്നു. ഒരു ബ്രോക്കര് വഴി വിവാഹാലോചന നടത്തുമ്പോള് ആദ്യം ചോദിക്കു ചെറുക്കന് എന്താ ജോലി എന്നാണ്. സിനിമയില് അഭിനയിക്കുന്നു എന്ന് പറഞ്ഞാല് ആളുകള്‍ക്ക് താല്‍പര്യമില്ല.\nസ്ഥിരമായ വരുമാനം ഇല്ലെന്നാണ് അവര് ഒരു പ്രശ്നമായി പറയുക. പിന്നെ സിനിമാക്കാരനാണെന്ന് പറയുമ്പോള് കള്ളുകുടിയും കഞ്ചാവ് വലിയും ഒക്കെ ഉണ്ടാവുമെന്ന് പലര്‍ക്കും തെറ്റിദ്ധാരണ ഉണ്ട്. സിനിമ വളരെ മോശം ഫീല്‍ഡ് ആണെന്ന് ചിന്തിക്കുന്നവരുണ്ട്. എല്ലാവരുടെയും ചിന്ത ഇതാണെന്നല്ല. എന്നാല് പലര്‍ക്കും ഇത്തരം തെറ്റിദ്ധാരണകളുണ്ട്. എന്റെ ചില സുഹൃത്തുകള് വിവാഹാലോചന നടത്തിയ സമയത്ത് ഇത്തരം പ്രശ്നങ്ങള് നേരിടേണ്ടി വന്നതായി പറഞ്ഞ് കേട്ടിട്ടുണ്ട്. എന്തായാലും അങ്ങനെ വിചാരിക്കുന്നവരുടെ ധാരണ തിരുത്താന് വേണ്ടി കൂടിയാണ് ഇങ്ങനെ വിവാഹാലോചന നടത്തിയത്.\nഎന്റെ ഫീല്‍ഡിനെ കുറിച്ച് അറിഞ്ഞ് വരുന്നവര് ആകുമ്പോള് തെറ്റിദ്ധാരണ ഉണ്ടാകില്ലല്ലോ. എല്ലാ ഫീല്‍ഡിലും നല്ലവരും മോശക്കാരും കാണും. എത്രയോ ആളുകള് കുടുംബം പോറ്റുന്ന മേഖലയാണ് സിനിമ. എനിക്ക് വലിയ സങ്കല്‍പ്പങ്ങള് ഒന്നുമില്ല. എന്റെ ഫീല്‍ഡ് മനസിലാക്കുന്ന ഒരു പെണ്‍കുട്ടി ആകണം. കലാബോധമുള്ള കുട്ടിയാണെങ്കില് സന്തോഷം. വീട്ടില് അച്ഛനും അമ്മയും ഏട്ടനുമാണ് ഉള്ളത്. ഏട്ടന്റെ വിവാഹം കഴിഞ്ഞിട്ടില്ല. അദ്ദേഹത്തിന് കൂലി പണിയാണ്. പെണ്ണന്വേഷിച്ച് പോകുമ്പോള് ഇതെല്ലാം പ്രശ്നങ്ങളായി പറയുമെന്നുമാണ് അന്ന് വിജിലേഷ് പറഞ്ഞിരുന്നത്.\nവിവാഹനിശ്ചയ വീഡിയോ കാണാം\nഇവളാണ് എന്റെ പ്രണയിനി! സൂഫിയുടെ യഥാര്‍ഥ പ്രണയം, നടന് ദേവ് മോഹന് വിവാഹിതനാകുന്നു, ചിത്രം പുറത്ത്\nActor Vijilesh Karayadvt Got Engaged\nStory first published: Wednesday, November 18, 2020, 15:46 [IST]


ഉറക്കുന്നു വിശ്വാസം - Sathyadeepam\n|^| Home -> Pangthi -> ചിന്താജാലകം -> ഉറക്കുന്നു വിശ്വാസം\nഉറക്കം എന്‍റെ ചരിത്രത്തിന്‍റെ ഭാഗമാണ്. ജീവിതത്തിന്‍റെ പകുതിയോളം ഉറങ്ങി. ഏഴാം ദിവസത്തിന്‍റെ വിശ്രമം ദൈവം സൃഷ്ടിച്ചു. അത് ഉറക്കത്തിന്‍റെ സൃഷ്ടിക്കായിരുന്നില്ലേ? ദൈവം ഉറക്കത്തിനടിയിലും ഒളിഞ്ഞിരിക്കുന്നു! ഞാന് ഉറങ്ങുന്നു, എന്‍റെ സര്‍വാധിപത്യമാണ് ഉറങ്ങുന്നത്. ചിത്രത്തിലും സകല പ്രബലരും അല്ലാത്തവരും ഉറങ്ങി ഉണര്‍ന്നവരാണ്. എങ്ങനെ ഉണര്‍ന്നു, എന്തുകൊണ്ട് ഉണര്‍ന്നു? മനുഷ്യന്‍റെ സാധാരണ നടപടിയെന്നു തോന്നുന്ന അതില് ആശ്ചര്യമില്ലേ? പടികിട്ടാ പ്രശ്നമല്ലേ ഉറക്കം?\nഉറങ്ങുന്നത് ഏതോ പൊതു നിയമപ്രകാരമാണ് എന്നാണു തോന്നുന്നത്. എല്ലാവരിലുമുണ്ട് ഒരു ഘടികാരം. കര്‍മ്മത്തില് പകല് കഴിഞ്ഞു രാത്രിയുടെ ഉറക്കം. പക്ഷേ, രാത്രി എന്താണു സംഭവിക്കുന്നത്? പകലിനെ ഇല്ലായ്മ ചെയ്തുകൊണ്ട് ഉറക്കം കടന്നുവരുന്നു. എന്‍റെ ഉറക്കത്തിനും എനിക്കുമിടയില് ഒരു ഉടമ്പടിയില്ലേ? അതില് രഹസ്യമൊന്നുമില്ലായിരിക്കാം. ഉറക്കം എന്‍റെ വേലക്കാരനെപ്പോലെ, അടിമയെപ്പോലെ, എന്‍റെ അധികാരത്തിന്‍റെ ആയുധമായി ഉപയോഗിക്കുന്നു. ഞാന് എന്‍റെ വേലക്കാരനെ എല്ലാം ഏല്പിച്ചിട്ട് ഉറങ്ങുന്നു. ഉറങ്ങുമ്പോള് പ്രഭാതത്തിന്‍റെ പ്രതീക്ഷയുണ്ട്. ഉറങ്ങാന് അനിവാര്യം ജാഗ്രതയുടെ കാവല്‍വെടിയലാണ്. ആഴമാര്‍ന്ന ഉറക്കത്തിന്‍റെ രഹസ്യം ഉറക്കത്തില് രക്ഷപ്പെടുന്നു എന്നു പറഞ്ഞാല് ഞാന് എന്നെ കാക്കു ന്നത് ആഴമാര്‍ന്ന ഉറക്കത്തില് ഇല്ലാതാകുന്നു. എന്‍റെ കാവല് ഞാന് വെടിയുന്നത് എന്തുകൊണ്ട്? അതു വെടിയുമ്പോള്, എന്‍റെ ആകാംക്ഷകള്, പേടികള്, എന്‍റെ ജീവനും എനിക്കു മാത്രം. ഞാന് കാക്കുന്ന ജാഗ്രതയാണ് ഉപേക്ഷിക്കുന്നത്. അതു വെടിയുമ്പോള് ഞാന് പുലര്‍ത്തുന്നതു ധീരമായ ഏതോ സമചിത്തതയാണ്, നിര്‍മമതയാണ്. എന്നോട് എനിക്കുള്ള മമത ഞാന് വിട്ട് ഉറങ്ങുന്നു.\nകണ്ണു തുറന്നുവച്ച് ഉറങ്ങുന്നത് എന്തോ കുഴപ്പമാണ്; ഉറങ്ങാന് കഴിയാത്ത അവസ്ഥ. കണ്ണടയ്ക്കണം, ഇനി ഒന്നും കാണണ്ട എന്ന നിശ്ചയം. ഉറക്കക്കേടിന്‍റെ പിന്നില് കുറ്റബോധവും മാനസികരോഗാവസ്ഥയുമുണ്ട്. അങ്ങനെയുള്ളവര് രാത്രിക്കു കാവലിരിക്കുന്നു. അവര്‍ക്ക് ഉറങ്ങാന് ധൈര്യമില്ല. അവര് ഭയപ്പെടുന്നു. ഉറക്കം വരുന്നത് അനാസക്തിയിലും മറവിയിലുമാണ്. അവര്‍ക്കു രാത്രി പകലാക്കാന് താത്പര്യമില്ല. ലോകത്തോടും അതിന്‍റെ വ്യഗ്രതയോടും വിടപറയുന്ന അശ്രദ്ധ വേണം ഉറങ്ങാന്. ലോകത്തിലുള്ള ഉത്തരവാദിത്വങ്ങളും ഒഴിയുന്നു. അതിന് എന്ത് ഉറപ്പുണ്ട്? ഉറക്കത്തിന് ഒരു ഉറപ്പു വേണം. ഒരു ഉറപ്പിന്‍റെ, വിശ്വാസത്തിന്‍റെ ശേഷക്രിയയാണ് ഉറക്കം. യുളീസിനെപ്പോലെ കപ്പല് മരത്തില് സ്വയം ബന്ധിതനായി കാത്തുനില്ക്കുന്നില്ല. തലയിണയുമായി ഗാഢബന്ധത്തിലാകുന്നതു ഭീകരമായി തോന്നാവുന്ന അനാസക്തിയും ശിശുസഹജമായ വിശ്വാസത്തിലുമാണ്. ലോകം ആവശ്യപ്പെടുന്ന ശ്രദ്ധയില്‍നിന്നും ജാഗ്രതയില്‍നിന്നും സ്വതന്ത്രനാകുന്നു. ഉറക്കത്തില് ഇറങ്ങി നടക്കുന്നവന് സംശയാലുവാണ്. അയാള്‍ക്ക് ഉറങ്ങാന് വിശ്വാസമില്ല. അയാള്‍ക്കില്ലാത്തത് അടിസ്ഥാന ആത്മാര്‍ത്ഥയാണ്. പക്ഷേ, ആരോട്?\nഞാനല്ലാത്ത കേന്ദ്രത്തോടുള്ള ആഴമാര്‍ന്ന ബന്ധത്തിലാണു ഞാന് ഉറങ്ങുന്നത്. ലോകം മുഴുവന് അവന്‍റെ കിടക്കയിലേക്കു ചുരുങ്ങുന്നു. ഉറക്കത്തിന്‍റെ ഇടത്തിലേക്കു വലിയ വിശ്വാസത്തോടെ വലിയുന്നു. ഞാന് ഉറപ്പായ എന്നു വിശ്വസിക്കുന്ന ഇടത്തില് കിടന്ന് അപ്രത്യക്ഷനാകുന്നു. അമ്മയുടെ മടിത്തട്ടില് കിടന്നുറങ്ങുന്ന കുട്ടിയെപ്പോലെ. ആ കുട്ടിക്കു ലവലേശം ആശങ്കയില്ല, അതിന്‍റെ ഉറപ്പ് അതിലല്ല. അതു വിശ്വാസമാണ്. ഒരു പുതിയ പ്രഭാതത്തിന്‍റെ വാഗ്ദാനത്തിലും പുതിയ ദിവസം ദാനമായി കിട്ടുന്നു എന്ന വിശ്വാസം. അത് ഒരു ഉറപ്പാണ്; അസ്തിത്വത്തിന് അതീതമായ ഉറപ്പ്. ഉറക്കം ആലിംഗനത്തിന്‍റെ ഫലമാണ്. ആലിംഗനം തൊടുന്നതും കെട്ടിപ്പിടിക്കുന്നതും എന്താണ് എന്ന് അത് അറിയുന്നില്ല. അറിയുന്നില്ല എന്നതാണ് അതിന്‍റെ രഹസ്യവും അടിസ്ഥാനവും. “ആലിംഗനം ഉള്ളടക്കമില്ലാത്ത ശുദ്ധമായ ഭാവിയാണ്.” അതു ജീവിതത്തിന്‍റെ മാനത്തില്‍നിന്നുണ്ടാകുന്ന ആശ്രയവും അതിനോടുള്ള വിശ്വാസത്തിന്‍റെ അഭയബോധവുമാണ്. അതു വീടണയലാണ്. ഈ ലോകഭൗതികതയുടെയും ശാസ്ത്രങ്ങളുടെയും മണ്ഡലങ്ങള്‍ക്കു പുറത്തുള്ള ഒരു ബന്ധത്തിന്‍റെ ദാനമായി ഉറക്കം നിലകൊള്ളുന്നു. രാത്രി സ്വാഭാവികമായി ഉണ്ടാകേണ്ടത് അരക്ഷിതബോധവും ഉറക്കക്കേടുമാണ്. “അസ്തിത്വത്തിന്‍റെ ആദി” എന്നാണ് ഉറക്കത്തില് നിന്നുള്ള ഉണര്‍വിനെ ലെവീനാസ് വിശേഷിപ്പിക്കുന്നത്. ഈ ആദിയുമായുള്ള ബന്ധത്തിലാണ് ഉറങ്ങുന്നത്. ഈ ആദിയെക്കുറിച്ചാണ് ഉത്പത്തിപുസ്തകത്തിന്‍റെ ആദ്യപേജുകള് പറയുന്നത്. ഞാന് ഉണരുന്നതും ഉറങ്ങുന്നതും ഈ ആദിയുമായുള്ള ബന്ധത്തിന്‍റെ വിശ്വാസത്തിലാണ്. ആ വിശ്വാസം ധാരാളം പേരില് ബോധമണ്ഡലത്തില് പോലുമുണ്ടാകണമെന്നില്ല. ജീവനെ നിലനിര്‍ത്തുന്നത് ഈ ആദിയാണ്. എല്ലാ സാദ്ധ്യതകളും സാദ്ധ്യമാക്കുന്നത് ഇതാണ്. നാം നമ്മില് ആണി വച്ചവരല്ല. അസ്തിത്വത്തിന്‍റെ സത്യമാണത്. നാം ജീവിക്കുന്നതില് നമുക്കു ചുറ്റും സംഭവിക്കുന്നതില് നാം കാണാതെ പോകുന്നു അധികവും. ഈ ദൈവസാന്നിദ്ധ്യം നമ്മുടെ അസ്തിത്വത്തിന്‍റെ പേരാണ്, നമ്മുടെ ജീവിതത്തിന്‍റെ അഭയവും അത്താണിയുമാണ്. “വീട്ടിലായിരിക്കുക എന്നാല് പാത്രത്തിലാകുന്നതല്ല, എനിക്കു ഞാനാകാന് കഴിയുന്ന ഇടമാണ്.” അതു ബലപ്രയോഗമില്ലാത്ത അധികാരമാണ്. അതില് ആശ്രയിക്കുമ്പോള് ഉറക്കം വരുന്നു. ഉറക്കത്തിന്‍റെ പിന്നിലെ വിശ്വാസം കണ്ടെത്തിയ ആശ്വാസമുണ്ട്. പള്ളിയും ക്ഷേത്രവും ആളുകളുടെ ഉറക്കത്തിന്‍റെ രഹസ്യത്തിന്‍റെ വേദിയാണ്.


ദീര്‍ഘകാല മൂലധന നേട്ടവും നികുതിയും: ഒന്നിലധികം വീടുകള് വാങ്ങുമ്പോൾ | Housing News\nHome » Regional » ദീര്‍ഘകാല മൂലധന നേട്ടവും നികുതിയും: ഒന്നിലധികം വീടുകള് വാങ്ങുമ്പോൾ\nദീര്‍ഘകാല മൂലധന ആസ്തി വില്‍ക്കുകയോ കൈമാറ്റം ചെയ്യുകയോ വഴി ലഭിക്കുന്ന നേട്ടത്തെ ദീര്‍ഘകാല മൂലധന നേട്ടമായി കണക്കാക്കുന്നു. ദീര്‍ഘകാല മൂലധനനേട്ടം കാണുന്നതിന് ഇന്‍ഡെക്‌സേഷന് സൗകര്യം പ്രയോജനപ്പെടുത്താവുന്നതാണ്. അതായത്, ആസ്തി വാങ്ങിയ സമയത്തെ ഇന്‍ഡെക്‌സും വിറ്റ വര്‍ഷത്തെ ഇന്‍ഡെക്‌സഡ് വാല്യു കാണുക\nമൂലധന ആസ്തി 36 മാസത്തില് കൂടുതല് കൈവശം സൂക്ഷിച്ചാല് അവയെ ദീര്‍ഘകാല മൂലധന ആസ്തി ആയാണ് കണക്കാക്കുന്നത്. ഇന്ത്യന് മൂല്യ വര്‍ദ്ധിത നിയമപ്രകാരം, വ്യാപാരികള് ഓരോ തവണ സാധനങ്ങള് വില്‍ക്കുമ്പോഴും ഉപഭോക്താക്കളില് നിന്നും നിശ്ചിത ശതമാനം നികുതി ഈടാക്കേണ്ടതാണ്. ഇങ്ങനെ ഈടാക്കുന്ന നികുതിയില് നിന്നും ഉല്‍പന്നം വാങ്ങുമ്പോള് കൊടുക്കുന്ന നികുതി കുറച്ച് ബാക്കി വരുന്ന നികുതിയെയാണ് ദീര്‍ഘകാല മൂല്യവര്‍ദ്ധിത നികുതിയെന്ന് പറയുന്നത്. അതുകൊണ്ട് തന്നെ നികുതി നേട്ടത്തിനായി ഒന്നിലധികം വീടുകള് വാങ്ങുന്നതില് നിന്നും ഒഴിവാക്കുന്നതാകും നല്ലത്.\nവീടുകളുടെ എണ്ണവും നിക്ഷേപവും\nഏതൊരു ദീര്‍ഘകാല മൂലധന ആസ്തിയും കൈമാറ്റം ചെയ്തു കിട്ടുന്ന മൂലധന നേട്ടം ആറു മാസത്തിനുള്ളില് ഹൈവേ അതോറിറ്റി ഓഫ് ഇന്ത്യയുടെയോ റൂറല് ഇലക്ട്രിഫിക്കേഷന് കോര്‍പറേഷന്റെയോ കീഴിലുള്ള ബോണ്ടില് നിക്ഷേപിച്ച് നികുതി ഇളവ് നേടാവുന്നതാണ്. 54 എഫ് വകുപ്പനുസരിച്ച് റെസിഡന്‍ഷ്യല് പ്രോപ്പര്‍ട്ടി അല്ലാത്ത ഏതൊരു ദീര്‍ഘകാല മൂലധന ആസ്തിയും കൈമാറ്റം ചെയ്തു കിട്ടുന്ന മൂലധനനേട്ടത്തിന് ഇളവ് ലഭിക്കുന്ന രീതിയാണ്. എന്നാല്, 54 എഫ് ലഭിക്കണമെങ്കില് നികുതിദായകന്, ഒന്നില് കൂടുതല് റെസിഡന്‍ഷ്യല് പ്രോപ്പര്‍ട്ടി സ്വന്തമായി ഉണ്ടാകാന് പാടുള്ളതല്ല. വകുപ്പ് 54 പ്രകാരം പറയുന്ന അക്കൗണ്ടില് നിക്ഷേപിക്കാനും ഈ വകുപ്പില് പറയുന്നുണ്ട്.\nഒരിടത്ത് ഒന്നില് കൂടുതല് ഫ്‌ളാറ്റുകള്‍ക്ക് നിക്ഷേപം നടത്തുമ്പോള്\nമൂലധനനേട്ടം ഭേദഗതി വരുത്തിയശേഷവും ഒരു ചോദ്യം ഉയര്‍ന്നുവരുന്നു. ദീര്‍ഘകാല മൂലധന നേട്ടങ്ങള് നികുതി ഇളവുകള് അവകാശപ്പെടുവാന് സാധിക്കുമോ എന്ന ചോദ്യമാണ് ഇപ്പോള് ഉയര്‍ന്നുവരുന്നത്. ഒന്നിലധികം താമസസൗകര്യങ്ങള് വാങ്ങിയാല് ഇത് കുടുംബത്തിന്റെ ഒരൊറ്റ യൂണിറ്റ് യൂണിറ്റായി ഉപയോഗിക്കാറുണ്ടോ? ഉത്തരം രണ്ടു തീരുമാനങ്ങളില് ആണ് ഉള്‍പ്പെട്ടിരിക്കുന്നത്.\nആദ്യത്തേത് ആനന്ദ ബസപ്പ വേഴ്‌സസ് സി ഐ ടി ഉള്‍പ്പെട്ട കേസാണ്. ഒരേ സമുച്ചയത്തില് ഒന്നിലധികം ഫ്‌ളാറ്റുകള് വാങ്ങുകയും എന്നാല് അത് ഒരു യൂണിറ്റായി ഉപയോഗിക്കുകയും ആയിരുന്നു ചെയ്തത്. ഈ സാഹചര്യത്തില്, നികുതി ഒഴിവാക്കല് അനുവദിച്ചു, ഈ തീരുമാനത്തിനെതിരെ ആദായനികുതി വകുപ്പ് സമര്‍പ്പിച്ച പ്രത്യേക ഹര്‍ജി സുപ്രീംകോടതി നിരസിച്ചു.\n54 ഉം 54എ ഉം ഭേദഗതി ചെയ്തശേഷവും ദീര്‍ഘകാല മൂലധന നികുതി നേട്ടം അനുവദിക്കുകയായിരുന്നു. എന്നാല്, ഇത് ഒരു റെസിഡന്‍ഷ്യല് ഹൗസ് പ്രോപ്പര്‍ട്ടിയില് മാത്രമേ നിക്ഷേപം നടത്താന് കഴിയൂ എന്ന് മനസിലാക്കുക. അതേസമയം, അത്തരമൊരു ഫ്‌ളാറ്റ് കുടുംബത്തിന്റെ ഒരൊറ്റ പാര്‍ക്കിങ് യൂണിറ്റായി ഉപയോഗിക്കാമെന്ന് നികുതിദായകര്‍ക്ക് തെളിയിക്കാന് കഴിഞ്ഞാല്, ഒന്നില് കൂടുതല് വീടുകളില് നിക്ഷേപിക്കുകയും നികുതി ഒഴിവാക്കല് അവകാശപ്പെടാനും സാധിക്കും. മേല്‍പ്പറഞ്ഞ രണ്ടു കേസുകളില് രണ്ട് റസിഡന്‍ഷ്യല് യൂണിറ്റുകള് വാങ്ങിയത്, അത് ശക്തമായ ഒരു സ്ഥലത്തുനിന്നും വേര്‍പിരിഞ്ഞാണ്, രണ്ട് വ്യത്യസ്ത വില്‍പ്പനശാലകളില് നിന്നും വ്യത്യസ്തമായ രണ്ടു വിപണികളില് നിന്നുമാണ് പ്രോപ്പര്‍ട്ടി സ്വന്തമാക്കിയത്. അതുകൊണ്ടു തന്നെ നികുതി അടയ്ക്കുന്നവര്‍ക്ക് ഇളവ് അനുവദിച്ചു. കാരണം, ഇവ രണ്ടും ഒരൊറ്റ റസിഡന്റ്റായ യൂണിറ്റായി ഉപയോഗിക്കാവുന്നതായിരുന്നു.\nനിയമത്തില് ഭേദഗതികള് വരുത്തിയ രണ്ടാമത്തെ തീരുമാനം, മുംബൈ െ്രെടബ്യൂണല് സ്‌പെഷല് ബെഞ്ചാണ് പ്രഖ്യാപിച്ചത്. ഐ.ടി.ഒ.വേഴ്‌സസ് സുശീല സുസൂല എം ജാവേരിയുടെ കാര്യത്തില് സംഭവിച്ചത്, (ITAT Bom). എന്നാല്, ഒന്നിലധികം വീടുകള് വാങ്ങുന്നത് വ്യത്യസ്ത സ്ഥലങ്ങളിലാണെങ്കില്, അയാളുടെ വീടിന് മാത്രമായി മിച്ചമൂല്യം അവകാശപ്പെടാവുന്നതാണ്. എന്നിരുന്നാലും, അടുത്തുള്ള അല്ലെങ്കില് നിരന്തരമായ യൂണിറ്റുകള് ഒരു റെസിഡന്‍ഷ്യല് വീടാക്കി മാറ്റുന്നപക്ഷം, ഒന്നിലധികം യൂണിറ്റുകളില് നികുതിദായകര്‍ക്ക് ഇളവ് ലഭിക്കും. ഈ രണ്ട് യൂണിറ്റുകളും കുടുംബത്തിന്റെ വീടിനുവേണ്ടി ഒറ്റ വീടിനായി ഉപയോഗിക്കാനാണ് നികുതിദായകര് ഉദ്ദേശിക്കുന്നത്\n(എഴുത്തുകാരൻ നികുതിയും നിക്ഷേപ വിദഗ്ധനുമാണ്. 35 വർഷത്തെ അനുഭവമുണ്ട്)


ഐന്‍സ്റ്റീന്റെ ബുദ്ധിയെയും തോല്‍പ്പിച്ച് ഇന്ത്യക്കാരിയായ പന്ത്രണ്ടുകാരി\n6 May 2017 3:21 PM GMT\nകണ്ടുപിടിത്തങ്ങളുടെ രാജാവായ ആല്‍ബര്‍ട്ട് ഐന്‍സ്റ്റീന്റെയും സ്റ്റീഫന് ഹോക്കിങ്ങിന്റെയും ഐക്യു(ബുദ്ധിക്ഷമത)യെ വെല്ലാന് ആര്‍ക്കുമാകില്ലെന്നാണ് പറയപ്പെടുന്നത്. എന്നാല് രാജഗൗരി പവാര് എന്ന പന്ത്രണ്ടുകാരിയുടെ ഐക്യു കേട്ടാല് ആരുമൊന്ന് ഞെട്ടും.\nഐന്‍സ്റ്റീനെക്കാളും ഹോക്കിങ്ങിനേക്കാളും ഐക്യു പോയിന്റില് രണ്ട് പോയിന്റ് അധികം നേടിയാണ് ഇന്ത്യക്കാരിയായ ഈ കൊച്ചുമിടുക്കി ശ്രദ്ധ നേടിയത്. കഴിഞ്ഞ മാസം മാഞ്ചസ്റ്ററില് നടന്ന ബ്രിട്ടിഷ് ഐക്യു ടെസ്റ്റിലാണ് രാജഗൗരി 162 ഐക്യു പോയിന്റ് നേടി ഒന്നാം സ്ഥാനത്തെത്തിയത്. പതിനാറ് വയസ്സില് താഴെയുള്ളവരുടെ ഏറ്റവും മികച്ച ഐക്യു പോയിന്റാണ് ഇത്.\nഇതേത്തുടര്‍ന്ന് ബ്രിട്ടിഷ് മെന്‍സ ഐക്യു സൊസൈറ്റി അംഗമായും ഈ കുട്ടി തെരഞ്ഞെടുക്കപ്പെട്ടു. മെന്‍സ ഐക്യു ടെസ്റ്റിലേക്കും രാജഗൗരി തെരഞ്ഞെടുക്കപ്പെട്ടു. ടെസ്റ്റിന് മുമ്പ് പേടിയുണ്ടായിരുന്നെങ്കിലും പിന്നീട് അതെല്ലാം മാറിയെന്നും എല്ലാം ഭംഗിയായി അവസാനിച്ചെന്നും കുട്ടി പറയുന്നു.\nമകളുടെയും അധ്യാപകരുടെയും കഠിനാധ്വാനത്തിന്റെ ഫലമാണ് ഈ വിജയമെന്ന് കുട്ടിയുടെ പിതാവ് സൂരജ്കുമാര് പവാര് പ്രതികരിച്ചു. ലണ്ടനില് താമസിക്കുന്ന രാജഗൗരി ആള്‍ട്രിഞ്ചാം ഗ്രാമര് ഗേള്‍സ് സ്‌കൂളിലെ വിദ്യാര്‍ത്ഥിയാണ്.\nAlbertEinstein IntelligenceQuotient iq RajagauriPawar StephenHawking


കൊച്ചി കപ്പല്‍ശാലയില് പൊട്ടിത്തെറി; മരിച്ച അഞ്ച് പേരും മലയാളികള് | The Kerala Post\n07: 03 AM\nആർ.ബി.ഐ ഗവർണ്ണർ ഊർജ്ജിത്ത് പട്ടേൽ രാജിവച്ചു\nനിരാഹാര സമരം : എ.എന് രാധാകൃഷ്ണനെ അറസ്റ്റ് ചെയ്തു നീക്കി\nപിറവം പള്ളിയില് ആത്മഹത്യാ ഭീഷണിയുമായി യാക്കോബായ വിശ്വാസികള്; പോലീസ് പിന്മാറി\nബിജെപി മാര്‍ച്ചിനിടെ സംഘര്‍ഷം: നാളെ തിരുവനന്തപുരത്ത് ഹര്‍ത്താല്\nപുലരും വരെ കാത്തിരിക്കൂ ; ലോകസഭാ തിരഞ്ഞെടുപ്പിന്റെ ചൂണ്ടുപലക ദൃശ്യമാകും\nശബരിമല നിരോധനാജ്ഞ: നിയമസഭയില് പ്രതിപക്ഷ ബഹളം: സഭ പിരിഞ്ഞു\nഫേസ്ബുക്ക് പ്രണയം ; വീട്ടമ്മയില് നിന്ന് 40 പവന് തട്ടിയെടുത്ത യുവാവ് പിടിയില്\nസംസ്ഥാന സ്‌കൂള് കലോത്സവം: കലാകിരീടം പാലക്കാടിന്\nകൊച്ചി കപ്പല്‍ശാലയില് പൊട്ടിത്തെറി; മരിച്ച അഞ്ച് പേരും മലയാളികള്\nകൊച്ചി കപ്പല്‍ശാലയിലുണ്ടായ പൊട്ടിത്തെറിയില് അഞ്ചു മരണം. പതിനഞ്ചോളം പേര്‍ക്ക് പരിക്കേറ്റു. അറ്റക്കുറ്റ പണിക്കായി എത്തിച്ച സാഗര് ഭൂഷണ് എന്ന കപ്പലിലാണ് പൊട്ടിത്തെറിയുണ്ടായത്. മരിച്ച അഞ്ച് പേരും മലയാളികളാണ്. കപ്പലിലെ വാട്ടര്‍ടാങ്ക് പൊട്ടിത്തെറിച്ചാണ് അപകടമുണ്ടായതെന്നാണ് വിവരം\nവൈപ്പിന് സ്വദേശി റംഷാദ്, പത്തനംതിട്ട സ്വദേശി കെവിന്, ജയന്, ഉണ്ണിക്കൃഷ്ണന് എന്നിവരാണ് മരിച്ച മലയാളികള്. ഇനി ഒരു മൃതദേഹം തിരിച്ചറിയാനുണ്ട്. ആശുപത്രിയില് എത്തിക്കുന്നതിന് മുന്‍പ് തന്നെ അഞ്ച് പേരും മരിച്ചിരുന്നു. ശ്രീരൂപ്, അഭിലാഷ്, സച്ചു, ജെയ്സണ് എന്നിവരാണ് പരുക്കേറ്റ് ചികിത്സയിലുള്ളവര്. അതേസമയം, അപകടത്തെ കുറിച്ച് കപ്പല്‍ശാല അധികൃതര് ഇതുവരെ ഔദ്യോഗികമായി പ്രതികരിച്ചിട്ടില്ല.\nകപ്പലില് ആരും കുടുങ്ങിക്കിടപ്പില്ലെന്നും സ്ഥിതിഗതികള് നിയന്ത്രണവിധേയമാണെന്നും കൊച്ചി സിറ്റി പൊലീസ് കമ്മീഷണര് എന്‍പി ദിനേശ് വ്യക്തമാക്കി. കപ്പലിനുള്ളിലെ തീ പൂര്‍ണമായും അണച്ചിട്ടുണ്ടെന്നും പൊട്ടിത്തെറിയെ തുടര്‍ന്നുണ്ടായ പുകശ്വസിച്ചാണ് കൂടുതല് പേരും മരിച്ചതെന്നും അദ്ദേഹം പറഞ്ഞു.\nസന്നിധാനത്തെ കൂട്ട അറസ്റ്റ് അംഗീകരിക്കാനാകില്ലെന്ന് ചെന്നിത്തല; ഡിജിപി വിശദീകരണം തേടി


ഡൽഹിയിലെ തീവ്ര രോഗവ്യാപനത്തിന് കാരണം യുകെ വൈറസ്; കണക്കുകൾ ഞെട്ടിക്കുന്നത് | latest news|Delhi|covid virus|uk strain\nഇന്ത്യയിലെ ഇരട്ട വകഭേദം വന്ന വൈറസും ഡൽഹിയിൽ കണ്ടെത്തിയിട്ടുണ്ട്\nന്യൂഡൽഹി: കോവിഡിന്റെ രണ്ടാം തരംഗം രാജ്യത്ത് ആഞ്ഞടിക്കുകയാണ്. രാജ്യതലസ്ഥാനമായ ഡൽഹിയിൽ കോവിഡ് വ്യാപനം അതിരൂക്ഷമായി തുടരുകയാണ്. ഇതിന് പിന്നാലെ ഡൽഹിയിലെ രോഗവ്യാപനത്തിന്റെ കാരണം കണ്ടെത്തിയ പഠനം പുറത്തുവന്നു.\nAlso Read: 7.30ന് ഹോട്ടലുകള് അടപ്പിക്കുന്നു; ഭക്ഷണ വിതരണ മേഖലയെ ദ്രോഹിക്കുന്ന നടപടികള് പിന്‍വലിക്കണമെന്നു ഹോട്ടല് ഉടമകള്\nകൊറോണ വൈറസിന്റെ യുകെ വകഭേദമാണ് ഡൽഹിയിലെ കോവിഡ് തരംഗത്തിനു പിന്നിലെന്നാണ് നാഷനൽ സെന്റർ ഫോർ ഡിസീസ് കൺട്രോളിന്റെ (എൻസിഡിസി) പഠനത്തിൽ പറയുന്നത്. സാംപിളുകൾ അടിസ്ഥാനമാക്കിയുള്ള പഠന വിവരങ്ങളാണ് എൻസിഡിസി പുറത്തുവിട്ടത്. ഡൽഹിയിൽ യുകെ വൈറസ് വകഭേദത്തിന്റെ 400 കേസുകൾ കണ്ടെത്തിയിട്ടുണ്ട്. അതിതീവ്ര വ്യാപന ശേഷിയുള്ള യുകെ വൈറസാണ് ഡൽഹിയിലെ സ്ഥിതിഗതികൾ പ്രതിസന്ധിയിലാക്കിയതെന്നാണ് പഠനത്തിൽ ചൂണ്ടിക്കാട്ടുന്നത്.\nയുകെ വകഭേദത്തിലുള്ള വൈറസിന് പുറമെ ഇന്ത്യയിലെ ഇരട്ട വകഭേദം വന്ന വൈറസും ഡൽഹിയിൽ കണ്ടെത്തിയിട്ടുണ്ട്. ഇത്തരത്തിലുള്ള 76 കേസുകളാണ് കണ്ടെത്തിയത്. ഇന്ത്യയിലാകെ യുകെ വകഭേദത്തിൽ 1,644 കേസുകളാണ് റിപ്പോർട്ട് ചെയ്തത്. ദക്ഷിണാഫ്രിക്കൻ വകഭേദത്തിന്റെ 112 കേസുകൾ, ഒരു ബ്രസീൽ വകഭേദം, 732 ഇരട്ട വകഭേദ കേസുകളും റിപ്പോർട്ട് ചെയ്തിട്ടുണ്ട്. ജിനോം സീക്വൻസിംഗ് വഴിയാണ് വൈറസ് വകഭേദങ്ങളും കേസുകളുടെ വർധനയും തമ്മിലുള്ള ബന്ധം കണ്ടെത്തിയത്.\nlatest news Delhi covid virus uk strain\nഇന്ത്യയിലെ കൊവിഡ് രണ്ടാം തരംഗത്തിൽ കുംഭമേള നിര്‍ണായ പങ്കു വഹിച്ചെന്ന് ബിബിസി\nMay 10, 2021, 11:45 pm IST\n‘തിരക്കഥാ ലോകത്തെ രാജാവായിരുന്നു ഡെന്നീസ്’; വേദന പങ്കുവെച്ച് മോഹന്‍ലാല്\nഇസ്രയേല് വ്യോമാക്രമണം : നിരവധി ഫലസ്തീനികള് കൊല്ലപ്പെട്ടു\nMay 10, 2021, 11:35 pm IST\nMay 10, 2021, 11:18 pm IST


കിഴക്ക്-പടിഞ്ഞാറന് ഏഷ്യയില് മലേറിയഭീതി പടരുന്നു; സമ്പൂര്‍ണ്ണ നിര്‍മ്മാര്‍ജ്ജനത്തിന് ഓക്സ്ഫോര്‍ഡ് സര്‍വ്വകലാശാല സംഘം\n28 April 2018 11:44 AM GMT\nമലേറിയ രോഗത്തെ തുടച്ചുനീക്കാനൊരുങ്ങി കിഴക്ക്-പടിഞ്ഞാറന് ഏഷ്യ. മുഴുവന് ജനങ്ങള്‍ക്കും പ്രതിരോധമരുന്ന് നല്‍കാനും ബോധവത്കരണം നടത്താനുമാണ് തീരുമാനം. ഏഷ്യാവന്‍കരയുടെ കിഴക്ക് പടിഞ്ഞാറ് ഭാഗങ്ങളില് വളരെ വേഗം വ്യാപിക്കുകയാണ് രോഗം. പുതിയ പദ്ധതി വഴി രോഗം പൂര്‍ണ്ണമായും പിടിച്ചുകെട്ടാനാണ് ശ്രമം.\nമ്യാന്‍മറിലാണ് പദ്ധതി പരീക്ഷണാടിസ്ഥാനത്തില് നടപ്പിലാക്കിയത്. 18,000 ചതുരശ്ര കിലോമീറ്റര് പ്രദേശത്ത് 3,65,000 ജനങ്ങള്‍ക്ക് പ്രതിരോധ കുത്തിവെപ്പ് എടുത്തുകഴിഞ്ഞു. ഗ്രാമപ്രദേശങ്ങളിലാണ് ആദ്യഘട്ടത്തില് നടപടികള് കൈകൊള്ളുന്നത്. ഗ്രാമാന്തരീക്ഷത്തില് മലേറിയ വ്യാപകമാകുന്ന സാഹചര്യത്തിലാണിത്.\nപ്രതീക്ഷിച്ചതിലും വളരെ വേഗത്തിലാണ് ഏഷ്യാവന്‍കരയുടെ വിവിധ ഭാഗങ്ങളില് മലേറിയ വ്യാപകമാകുന്നത്. ഒക്സ്ഫോര്‍ഡ്(oxford) സര്‍വ്വകലാശാല സംഘമാണ് എത്രയും വേഗം നടപടിയെടുക്കാന് വിവിധ രാജ്യങ്ങളോട് നിര്‍ദ്ദേശിച്ചതും. പ്രതിരോധനടപടികള് വൈകുന്ന ഓരോ സെക്കന്റിലും നിലവിലുള്ള മരുന്നുകള് ഉപയോഗിച്ച് രോഗത്തിന് തടയിടാന് സാധ്യമല്ലാതാവുകയാണ് എന്നതാണ് നിലവിലെ ഭീഷണി.\nഓകസ്ഫോര്‍ഡ് പ്രതിനിധികളുടെ നേതൃത്വത്തിലാണ് പ്രതിരോധ പ്രവര്‍ത്തനങ്ങള് നടക്കുന്നത്. അതത് സര്‍ക്കാരുകളോടും ലോകാരോഗ്യസംഘടനയോടും സാമ്പത്തിക-രാഷ്ട്രീയ സഹായം ഇതിനകം അഭ്യര്‍ത്ഥിച്ചുകഴിഞ്ഞു. ചില പ്രദേശങ്ങളില് നിന്ന് ജനങ്ങളെ മാറ്റിപ്പാര്‍പ്പിക്കേണ്ട സാഹചര്യം വരെയുണ്ട്. പക്ഷെ, രോഗത്തിന്റെ ഭീകരത തിരിച്ചറിയാനോ അവരവരുടെ സുരക്ഷിതമേഖല വിട്ട് മാറിപ്പോകാനോ ആരും തയ്യാറാകാത്തതാണ് വിദഗ്ധര് നേരിടുന്ന പ്രധാന പ്രശ്നം. രാഷ്ട്രീയ ശുപാര്‍ശകള്, പണം എന്നിവ ഈ പ്രദേശങ്ങളില് അനിവാര്യമാണെന്നാണ് സര്‍വ്വകലാശാല പ്രതിനിധി പ്രൊഫ. സര് നിക്ക് വൈറ്റ്(Sir Nick White) പറയുന്നത്.\nനിലവില് രോഗഭീഷണിയില്ലാത്ത രാജ്യങ്ങളിലേക്കും രോഗം വ്യാപിക്കുമെന്നാണ് വിദഗ്ധസംഘം പറയുന്നത്. 'രോഗം പടര്‍ന്നാല് ഞങ്ങള് നിസ്സഹായരാകും. ഇന്ത്യയിലേക്കും ആഫ്രിക്കയിലേക്കും മലേറിയരോഗം പടര്‍ന്നുകഴിഞ്ഞാല് നോക്കിനില്‍ക്കാനേ നമ്മുക്ക് കഴിയുകയുള്ളു'. രോഗത്തിന്റെ ഭീകരത മനസ്സിലാക്കണമെന്നാണ് സര് നിക്ക് വൈറ്റ് ആവര്‍ത്തിച്ച് ആവശ്യപ്പെടുന്നത്.\nകിഴക്കന് മ്യാന്‍മറിന്റെ ഉള്‍പ്രദേശങ്ങളില് 1200 ഫീല്‍ഡ് ക്ലിനിക്കുകളുടെ സംഘമാണ് പ്രവര്‍ത്തിക്കുന്നത്. ഈ മേഖലകളിലെ നാട്ടുവൈദ്യന്മാര്, നേതൃപാടവമുള്ള സ്ത്രീകള് ഉള്‍പ്പെടെയുള്ളവരുടെ സഹായവും സംഘത്തിനുണ്ട്. അവര് വഴിയാണ് മരുന്ന് വിതരണം. ആറ് മാസത്തില് താഴെ പ്രായമുള്ള കുട്ടികള്, ഗര്‍ഭിണികള്, മരുന്നുകളോട് അലര്‍ജിയുള്ളവര് എന്നിവര്‍ക്ക് പ്രതിരോധമരുന്ന് നല്‍കിയിട്ടില്ല. പാര്‍ശ്വഫലങ്ങളൊന്നും റിപ്പോര്‍ട്ട് ചെയ്തിട്ടില്ലെന്നും സംഘം വ്യക്തമാക്കി.\nമാരകവും മരണകാരണവുമായ പി.ഫാല്‍സിപാറം മലേറിയ( P.falciparum malaria) ഈ ഗ്രാമങ്ങളില് ഓരോ അഞ്ച് മാസത്തിലും റിപ്പോര്‍ട്ട് ചെയ്യുന്നുണ്ട്. രോഗബാധിതരായ 1000 പേരില് 25 പേര്‍ക്ക് ഇത് കാണപ്പെടുന്നുണ്ട്.\n'രോഗനിര്‍മ്മാര്‍ജ്ജനത്തിന് കൃത്യമായ പദ്ധതികളില്ല. മരുന്നുപയോഗിച്ചുള്ള നിയന്ത്രണത്തിനാണ് മുന്‍ഗണന. മാരകമായ ടൈപ്പ് മലേറിയയുടെ സമ്പൂര്‍ണ്ണമായ നിര്‍മ്മാര്‍ജ്ജനമാണ് ലക്ഷ്യമാക്കേണ്ടത്. ലോകരാജ്യങ്ങള് ശ്രദ്ധവെക്കേണ്ട വിഷയമാണിത്. ആഫ്രിക്കയിലും കിഴക്ക് പടിഞ്ഞാറന് ഏഷ്യയിലും രോഗം വേഗത്തില് പടര്‍ന്നുപിടിക്കാന് സാധ്യതയുണ്ട്'- ഒക്‌സ്‌ഫോര്‍ഡ് സര്‍വകലാശാലയുടെ തായ്‌ലന്‍ഡില് സ്ഥിതി ചെയ്യുന്ന ഷോക്ലോ മലേറിയ റിസര്‍ച്ച് യൂണിറ്റ് ഡയറക്ടര് പ്രൊഫ. ഫ്രാന്‍കോയിസ് നോസ്റ്റണ്(Francois Nosten) പറയുന്നു.\nFrancoisNosten malaria oxford Pfalciparum malaria SirNickWhite


യുവ Archives - Calicut Journal\nHome » യുവ\nഇനി മുതല് സംസ്ഥാനത്ത് 2000 കേന്ദ്രങ്ങളില് സൗജന്യവൈഫൈ ലഭ്യമാവും. സംസ്ഥാന സര്‍ക്കാരിന്റെ പദ്ധതിയായ കെ-ഫൈ പദ്ധതിയില് 1887 സൗജന്യ വൈഫൈ കേന്ദ്രങ്ങള് പൂര്‍ണ്ണസജ്ജമായി. മറ്റുള്ളവ അന്തിമഘട്ടത്തിലാണ്. എല്ലാ ജില്ലകളിലെയും തെരഞ്ഞെടുക്കപ്പെട്ട പൊതു ഇടങ്ങളിൽ ആണ് വൈഫൈ ലഭ്യമാക്കുന്നത്. ബസ് സ്റ്റാൻഡുകൾ, ജില്ലാ ഭരണകേന്ദ്രങ്ങൾ, പഞ്ചായത്തുകൾ, പാർക്കുകൾ, പ്രധാന സർക്കാർ ഓഫീസുകൾ, സർക്കാർ ആശുപത്രികൾ തുടങ്ങിയ ഇടങ്ങളിലാണ് ഇത് ലഭ്യമാവുക. സംസ്ഥാന ഐടി മിഷൻ നടപ്പാക്കുന്ന ഈ പദ്ധതി തീരദേശ മേഖലയിൽ അടക്കം നടപ്പാക്കിയിട്ടുണ്ട്. കെ-ഫൈ നിലവിൽ ലഭ്യമായ ഇടങ്ങൾ സംബന്ധിച്ച വിവരങ്ങൾ www.itmission.kerala.gov.in വെബ് ...\nട്രാന്‍സ്‌ജെന്‍ഡര് കെയര് ആന്‍ഡ് ഷോര്‍ട്ട് സ്റ്റേ ഹോം പ്രവര്‍ത്തനമാരംഭിച്ചു\nട്രാന്‍സ്ജെന്‍ഡര് സമൂഹത്തിന് തണലേകാന് തിരുവനന്തപുരം കുന്നുകുഴിയില് കെയര് ആന്‍ഡ് ഷോര്‍ട്ട് സ്റ്റേ ഹോം പ്രവര്‍ത്തനമാരംഭിച്ചു. സംസ്ഥാനത്തെ ആദ്യത്തെ ഷോര്‍ട്ട് സ്‌റ്റേ ഹോം ആരോഗ്യമന്ത്രി കെ കെ ശൈലജയാണ് ഉദ്ഘാടനം ചെയ്തത്. ക്വീയറിഥം സി ബി ഒയ്ക്കാണ് നടത്തിപ്പ് ചുമതല. ഭക്ഷണം, കൗണ്‍സിലിംഗ്, വൈദ്യസഹായം, നിയമ സഹായം തുടങ്ങി ട്രാന്‍സ്‌മെന് വ്യക്തികള്‍ക്ക് വേണ്ട എല്ലാവിധ സൗകര്യങ്ങളും ഹോമില് ലഭിക്കുമെന്ന് ആരോഗ്യമന്ത്രി ഫേസ്ബുക്ക് കുറിപ്പിലൂടെ വ്യക്തമാക്കി. ലിംഗമാറ്റ ശസ്ത്രക്രിയ നടത്തിയ ട്രാന്‍സ് ജെന്‍ഡര് വ്യക്തികള്‍ക്കും അടിയന്തിര സാഹചര്യങ്ങളില് പെട്ടുപോകുന്ന ട്രാന്‍സ് ജെന്‍ഡര് വ്യക്തികള്‍ക്കുമായി ഹ്രസ്വകാല താമസ സൗകര്യം ...\nഓൾ ഇന്ത്യ ഫുട്ബോൾ ഫെഡറേഷൻ അവാർഡുകൾ പ്രഖ്യാപിച്ചു; സുനിൽ ഛേത്രി മികച്ച പുരുഷ താരം\nഓൾ ഇന്ത്യ ഫുട്ബോൾ ഫെഡറേഷന്റെ 2018-19 വർഷത്തെ അവാർഡുകൾ പ്രഖ്യാപിച്ചു. സുനിൽ ഛേത്രിയാണ് ഏറ്റവും മികച്ച പുരുഷ താരം. ആശാലതാ ദേവിയാണ് മികച്ച വനിതാ താരം. എമർജിംഗ് പ്ലെയർ ആയി മലയാളി താരം സഹൽ അബ്ദുൾ സമദിനെ തെരഞ്ഞെടുത്തു. ഡാംഗ്മി ഗ്രേസ് ആണ് മികച്ച വനിതാ യുവതാരം. മികച്ച റഫറി ആയി ആര് വെങ്കിടേഷിനേയും അസിസ്റ്റന്റ് റഫറി ആയി ജോസഫ് ടോണിയേയും തിരഞ്ഞെടുത്തു. കഴിഞ്ഞ സീസണിൽ ബംഗളൂരു എഫ്സിക്കായി കാഴ്ചവച്ച മികച്ച പ്രകടനമാണ് ഛേത്രിയെ അവാർഡിന് അർഹനാക്കിയത്. കേരള ബ്ലാസ്റ്റേഴ്സിന് വേണ്ടി മികച്ച പ്രകടനം ...\nഇരുചക്രവാഹനത്തിൽ പിൻസീറ്റ‌് യാത്രക്കാരും ഹെൽമറ്റ‌് ധരിക്കണം\nസംസ്ഥാനത്ത് ഇരുചക്ര വാഹനങ്ങളില് പിന്‍സീറ്റ് യാത്രക്കാര്‍ക്കും ഹെല്‍മറ്റ് നിര്‍ബന്ധമാക്കി. കാറുകളില് പിന്‍സീറ്റില് ഇരിക്കുന്നവര്‍ക്കും ഇനി സീറ്റ് ബെല്‍റ്റും ധരിക്കേണ്ടി വരും. ഗതാഗത സെക്രട്ടറിയാണ് ഇത് സംബന്ധിച്ച് ഉത്തരവ് ഇറക്കിയത്. സുപ്രീം കോടതി നിയമിച്ച റോഡ് സുരക്ഷ കമ്മിറ്റിയുടെ നിര്‍ദേശത്തിന്റെ അടിസ്ഥാനത്തിലാണ് നടപടി. ഉത്തരവ് പാലിക്കുന്നത് സംബന്ധിച്ച് പരിശോധന കര്‍ശനമാക്കാന് ഡി.ജി.പിക്കും ഗതാഗത കമ്മിഷണര്‍ക്കും ഗതാഗത സെക്രട്ടറി കത്ത് നല്‍കി. സീറ്റ് ബെല്‍റ്റും ഹെല്‍മെറ്റും ഉപയോഗിക്കാതെ വാഹനങ്ങളില് യാത്ര ചെയ്യുന്നവര്‍ക്ക് ഇന്‍ഷുറന്‍സ് പരിരക്ഷ കിട്ടില്ലെന്ന സുപ്രീംകോടതി നിര്‍ദേശവും ഉത്തരവില് പരാമര്‍ശിച്ചിട്ടുണ്ട്.\nമുസ്ലിം സ്ത്രീകളുടെ പള്ളി പ്രവേശനം: ഹിന്ദു മഹാസഭയുടെ ഹര്‍ജി സുപ്രീം കോടതി തള്ളി\nമുസ്ലിം സ്ത്രീകളെ പള്ളിയില് പ്രവേശിപ്പിക്കണമെന്ന് ആവശ്യപ്പെട്ട് അഖില ഭാരത ഹിന്ദു മഹാസഭാ കേരളം ഘടകം പ്രസിഡന്റ് നല്‍കിയ ഹര്‍ജി സുപ്രീം കോടതി തള്ളി. ചീഫ് ജസ്റ്റിസ് രഞ്ജന് ഗൊഗോയ് അധ്യക്ഷനും ജസ്റ്റിസുമാരായ ദീപക് ഗുപ്ത, അനിരുദ്ധ ബോസ് എന്നിവര് അംഗങ്ങളുമായ ബെഞ്ചാണ് ഹര്‍ജി തള്ളിയത്. ഹര്‍ജിയുമായി മുസ്ലിം സ്ത്രീകള് വന്നാല് അപ്പോള് പരിഗണിക്കാമെന്നു ചുണ്ടിക്കാട്ടിയാണ് ഹര്‍ജി സുപ്രിം കോടതി തള്ളിയത്. അഖില ഭാരത ഹിന്ദുമഹാസഭ കേരള ഘടകം പ്രസിഡന്റ് സ്വാമി ദത്താത്രേയ സായ് സ്വരൂപാണ് ഹരജി നല്‍കിയത്. പര്‍ദ്ദ നിരോധിക്കണമെന്ന ആവശ്യവും കോടതി നിരസിച്ചിട്ടുണ്ട്. ...\nഇന്ത്യയുടെ അഭിമാനമായ വനിതാ ക്രിക്കറ്റര് മിതാലി രാജിന്റെ ജീവിതവും സിനിമയാകാന് ഒരുങ്ങുകയാണ്. തപ്സ്വി പന്നുവാണ് മിതാലിയായി വെള്ളിത്തിരയിലെത്തുക. ചിത്രത്തെ കുറിച്ചുള്ള ചര്‍ച്ചകള് അന്തിമ ഘട്ടത്തിലാണെന്നാണ് റിപ്പോര്‍ട്ട്. ബോളിവുഡില് ഇപ്പോള് കായികതാരങ്ങളുടെ ജീവചരിത്രങ്ങള് സിനിമയാക്കുന്നതാണ് പുതിയ ട്രെന്‍റ്. സച്ചിന് എ ബില്യണ് ഡ്രീംസ്, എംഎസ് ധോണി, മേരികോം, ദങ്കല് തുടങ്ങിയ ചിത്രങ്ങള് നേടിയ വിജയം ഇത്തരം ചിത്രങ്ങള്‍ക്കുള്ള സ്വകാര്യതയെ അടയാളപ്പെടുത്തുന്നു. മിതാലിയുടെ ജീവിതം വെള്ളിത്തിരയിലെത്തുന്ന വാര്‍ത്ത ഏറെ ആവേശത്തോടെയാണ് ആരാധകര് സ്വീകരിച്ചത്. പക്ഷേ ആരാകും മിതാലിയായി എത്തുകയെന്നതില് വ്യക്തത വന്നിരുന്നില്ല. എന്നാല് തപ്സ്വി പന്നുവാകും മിതാലിയുടെ ...\nയുവരാജ് സിങ് അന്താരാഷ്ട്ര ക്രിക്കറ്റില് നിന്ന് വിരമിച്ചു.ഇന്ത്യന് ക്രിക്കറ്റിലെ എക്കാലത്തേയും മികച്ച ഓള്‍റൗണ്ടര്‍മാരില് ഒരാളാണ് യുവരാജ്. രാജ്യാന്തര ക്രിക്കറ്റില് നിന്ന് വിരമിച്ചെങ്കിലും വിവിധ രാജ്യങ്ങളിലെ ടി20 ടൂര്‍ണമെന്റുകളില് 37കാരനായ യുവരാജ് തുടര്‍ന്നും കളിക്കും. ഭാവിയില് കാന്‍സര് പ്രതിരോധ പ്രവര്‍ത്തനങ്ങളുമായി യുവി കാന് സജീവമാകുമെന്ന് താരം അറിയിച്ചു 2000ല് കെനിയക്കെതിരെ ഏകദിന ക്രിക്കറ്റില് അരങ്ങേറിയ യുവരാജ് 304 ഏകദിനങ്ങളില് ഇന്ത്യക്കായി കളിച്ചു. 40 ടെസ്റ്റിലും 58 ടി20 മത്സരങ്ങളിലും ഇന്ത്യന് ജേഴ്സി അണിഞ്ഞ യുവരാജ് 2007ലെ ടി20 ലോകകപ്പ് നേട്ടത്തിലും 2011ലെ ഏകദിന ലോകകപ്പ് നേട്ടത്തിലും ...


രാഹുലിന്‍റെ പേരിൽ ചുമരെഴുത്ത് തുടങ്ങി; വയനാട് മണ്ഡലത്തിലെ പ്രചാരണം ആവേശത്തിൽ\nWayanad, First Published 31, Mar 2019, 6:35 PM IST\nസ്ഥാനാര്‍ത്ഥിത്വം ഉറപ്പിച്ചതോടെ പ്രചാരണാവേശത്തിലാണ് വയനാട്ടിലെ യുഡിഎഫ് ക്യാമ്പ്. നിലമ്പൂർ നിയോജക മണ്ഡലത്തിലെ എടക്കരയിലാണ് രാഹുൽ ഗാന്ധിയുടേ പേരിൽ ആദ്യ ചുവരെഴുത്ത്.\nമണ്ഡലത്തിലുടനീളം ആഹ്ളാദ പ്രകടനങ്ങളും വ്യാപകമായി നടക്കുന്നുണ്ട്. രാഹുലിന്‍റെ സ്ഥാനാര്‍ത്ഥിത്വത്തിൽ സന്തോഷമറിയിച്ച് കൽപ്പറ്റയിലടക്കം കോൺഗ്രസ് പ്രവര്‍ത്തകര് പ്രകടനം നടത്തി. പ്രതീക്ഷകൾ നിറവേറപ്പെട്ടതിൻറെ ആവശത്തിലാണ് കോൺഗ്രസ് പ്രവര്‍ത്തകര്.\nചിത്രം: അതുൽ നെല്ലനാട്\nസ്ഥാനാര്‍ത്ഥിയാരെന്ന അനിശ്ചിതത്വത്തിൽ കിടന്ന യുഡിഎഫ് ക്യാമ്പും ഉണര്‍ന്നു കഴിഞ്ഞു. ആഹ്ളാദ പ്രകടനങ്ങളുമായി പ്രവര്‍ത്തകര് സജീവമാണ്. രാഹുൽ ഗാന്ധി മത്സരിക്കാൻ തീരുമാനിച്ച സാഹചര്യത്തിൽ നാമനിര്‍ദ്ദേശ പത്രികാ സമര്‍പ്പണം ആഘോഷമാക്കാനുള്ള ഒരുക്കത്തിലാണ് യുഡിഎഫ് ക്യാമ്പ്.\nLast Updated 31, Mar 2019, 6:59 PM IST\nudf starts election campaign\nരാഹുലിന് വേണ്ടി ചുമരെഴുത്ത്\nവയനാട് മണ്ഡലത്തിലെ പ്രചാരണം ആവേശത്തിൽ


Union Budget 2021: കേന്ദ്ര ബജറ്റ് 2021: കൃഷി, വിദ്യാഭ്യാസം, നികുതി, വായ്പ.... സാധാരണക്കാരുടെ ബജറ്റ് പ്രതീക്ഷകൾ എന്തൊക്കെ? - these are the budget expectations of common man | Samayam Malayalam\nBudget Data Hub\nHow India Earns\nHow India Spends\nthese are the budget expectations of common man\nകേന്ദ്ര ബജറ്റ് 2021: കൃഷി, വിദ്യാഭ്യാസം, നികുതി, വായ്പ.... സാധാരണക്കാരുടെ ബജറ്റ് പ്രതീക്ഷകൾ എന്തൊക്കെ?\nAswathi V | Samayam Malayalam | Updated: 14 Jan 2021, 01:06:00 PM\nകാർഷികം, ബാങ്ക് പലിശ, മൊറട്ടേറിയം, വിദ്യാഭ്യാസം, ക്ഷേമ പെൻഷനുകൾ, നികുതി തുടങ്ങിയ നിരവധി മേഖലകളിലെ പ്രഖ്യാപനങ്ങളിൽ വലിയ പ്രതീക്ഷയാണ് സാധാരണക്കാരനുള്ളത്. തങ്ങൾക്ക് അനുകൂലമായ പ്രഖ്യാപനങ്ങളാകും ഇത്തവണത്തെ ബജറ്റിൽ ഉണ്ടാകുക എന്നതാണ് രാജ്യത്തെ ഓരോ പൗരന്റെയും വിശ്വാസം.\nകേന്ദ്ര ധനമന്ത്രി നിര്‍മല സീതാരാമന് 2021-22ലെ യൂണിയൻ ബജറ്റ് ഫെബ്രുവരി ഒന്നിന് പാർലമെന്റിൽ അവതരിപ്പിക്കും. കൊവിഡ് കാലത്തെ പ്രതിസന്ധികള്‍ക്കിടയില് അവതരിപ്പിക്കാൻ പോകുന്ന ബജറ്റ് എന്ന് പ്രത്യേക ഇത്തവണത്തെ ബജറ്റിനുണ്ട്. ഇതുവരെ കാണാത്ത തരത്തിലുള്ള ബജറ്റാണ് വരാന് പോകുന്നതെന്ന് ധനമന്ത്രി നേരത്തെ പറഞ്ഞിരുന്നു. കൊവിഡിനെ തുടര്‍ന്ന് തകര്‍ന്ന സമ്പദ്‍വ്യവസ്ഥയെ പുനരുജീവിപ്പിക്കാനും വളര്‍ച്ചാ നിരക്ക് തിരിച്ചുപിടിക്കാനും ആവശ്യമായ പ്രഖ്യാപനങ്ങള് ബജറ്റില് ഉണ്ടാവും. ആരോഗ്യം, മെഡിക്കൽ റിസർച്ച് ആൻഡ് ഡവലപ്മെന്റ് (ആർ & ഡി) എന്നിവയിലെ നിക്ഷേപം, ടെലിമെഡിസിൻ, തൊഴിൽ പരിശീലനം, നൈപുണ്യവികസനം, തൊഴിലില്ലായ്മ പരിഹരിക്കുന്നതിനായുളള ഇടപെടൽ എന്നിവയ്ക്ക് ബജറ്റിൽ പ്രധാന്യമുണ്ടാകുമെന്നും മന്ത്രി വ്യക്തമാക്കിയിരുന്നു. സാധാരണക്കാരന് ഏറെ പ്രതീക്ഷ നൽകുന്നതാണ് ബജറ്റ് പ്രഖ്യാപനം. കാർഷികം, ബാങ്ക് പലിശ, മൊറട്ടേറിയം, വിദ്യാഭ്യാസം, ക്ഷേമ പെൻഷനുകൾ, നികുതി തുടങ്ങിയ നിരവധി മേഖലകളിലെ പ്രഖ്യാപനങ്ങളിൽ വലിയ പ്രതീക്ഷയാണ് സാധാരണക്കാരനുള്ളത്. തങ്ങൾക്ക് അനുകൂലമായ പ്രഖ്യാപനങ്ങളാകും ഇത്തവണത്തെ ബജറ്റിൽ ഉണ്ടാകുക എന്നതാണ് രാജ്യത്തെ ഓരോ പൗരന്റെയും വിശ്വാസം.\nസാധാരണക്കാരുടെ ബജറ്റ് പ്രതീക്ഷകൾ?\nഇൻസെന്റീവ്സ്, നികുതി, സബ്സിഡി, വായ്പ, മൊറട്ടോറിയം നീട്ടൽ തുടങ്ങി കൊവിനെ നേരിടുന്നതിനുള്ള ആനുകൂല്യങ്ങളാണ് ബജറ്റിൽ സാധാരണക്കാരൻ പ്രധാനമായും ഉറ്റുനോക്കുന്നത്. കൊവിഡ് -19 മൂലം ഏർപ്പെടുത്തിയ ലോക്ക്ഡൗണിൽ ജോലിയും വരുമാനവും നഷ്ടമായതിനാൽ വായ്പ പലിശ അടയ്ക്കാൻ ബുദ്ധിമുട്ടുകയാണ്. അതിനാൽ മൊറട്ടോറിയം നീട്ടുന്നതുമായി ബന്ധപ്പെട്ട പ്രഖ്യാപനങ്ങൾ ബജറ്റിലുണ്ടാകുമെന്നാണ് ആളുകൾ പ്രതീക്ഷിക്കുന്നത്. ഇതുകൂടാതെ കുറഞ്ഞ പലിശയ്ക്ക് മികച്ച വായ്പ ലഭ്യമാക്കുന്നതിനായി ബാങ്കിംഗ് മേഖലയിലെ പ്രഖ്യാപനങ്ങളിലേക്കും സാധാരണക്കാർ എത്തിനോക്കുന്നുണ്ട്. എന്നാൽ ബാങ്കിംഗ്, ധനകാര്യ മേഖലകൾ കടുത്ത സമ്മർദ്ദത്തിലാണ്. മൊറട്ടോറിയത്തിന് കീഴിലുള്ള പലിശയും പ്രധാന പേയ്‌മെന്റുകളും ദീർഘകാലത്തേയ്ക്ക് മാറ്റിവയ്ക്കാൻ ബാങ്ക് ഉൾപ്പടെയുള്ള ധനകാര്യ സ്ഥപനങ്ങൾക്ക് സാധിക്കുമേ എന്ന കാര്യത്തിൽ സംശയമുണ്ട്. അതിനാൽ സബ്‌സിഡികളും അധിക ആശ്വാസവും ബജറ്റിൽ വരേണ്ടതുണ്ട്. ഡിജിറ്റൽ പേയ്‌മെന്റുകളും വായ്പകളും പ്രോത്സാഹിപ്പിക്കുന്നതിന് ടയർ II, ടയർ III നഗരങ്ങളിലെ ഇന്റർനെറ്റ് ഇൻഫ്രാസ്ട്രക്ചറും കണക്റ്റിവിറ്റിയും മെച്ചപ്പെടുത്തുന്നതിനുള്ള സർക്കാർ അജണ്ട തുടരുമെന്നാണ് പ്രതീക്ഷിക്കുന്നത്. ഡിജിറ്റൽ പേയ്‌മെന്റിന്റെ അടുത്ത തലത്തിലേക്ക് പ്രവേശിക്കുന്നമ്പോൾ ഡിജിറ്റൽ സാക്ഷരതയും സാമ്പത്തിക സാക്ഷരതയും നിർണായകമാണെന്ന് വിദഗ്ദ്ധർ പറയുന്നു. ഉപഭോക്തൃ അവബോധം, ഡിജിറ്റൽ സാക്ഷരത, സാമ്പത്തിക സാക്ഷരതാ സംരംഭങ്ങൾ എന്നിവയിൽ നിക്ഷേപം നടത്തുന്ന പ്ലാറ്റ്ഫോമുകൾക്ക് നികുതിയിളവും ആനുകൂല്യങ്ങളും നൽകുന്നത് സർക്കാർ പരിഗണിക്കും. ഉപഭോക്തൃ ഏറ്റെടുക്കൽ ചെലവ് കുറയ്ക്കുന്നതിനും സാമ്പത്തിക, ക്രെഡിറ്റ് ആക്സസ് വർദ്ധിപ്പിക്കുന്നതിനും സഹായിക്കുന്നതിന് കേന്ദ്രീകൃത കെ‌വൈ‌സി ഡാറ്റാബേസ് പ്രവർത്തനക്ഷമമാക്കാൻ സർക്കാർ ശ്രമിക്കണമെന്നും വ്യവസായ വിദഗ്ധർ അഭിപ്രായപ്പെടുന്നു.\nഇന്ത്യക്ക് മികച്ച വിദ്യാഭ്യാസ ബജറ്റ് ആവശ്യമായിരിക്കുന്നത് എന്തുകൊണ്ട്?\n2021-22ലെ കേന്ദ്ര ബജറ്റിൽ വിദ്യാഭ്യാസ മേഖലയിലെ പ്രഖ്യാപനങ്ങൾ ജനങ്ങൾ ഏറെ പ്രതീക്ഷയോടെയാണ് ഉറ്റുനോക്കുന്നത്. മറ്റ് പ്രധാന മേഖലകൾക്കൊപ്പം വിദ്യാഭ്യാസത്തിനും 2021ലെ ബജറ്റിൽ കേന്ദ്രസർക്കാരിന്റെ വലിയ പിന്തുണ ആവശ്യമാണ്. വിദ്യാഭ്യസ മേഖലയിൽ പരിഷ്കാരങ്ങൾ കൊണ്ടുവരുന്നതിനായി കേന്ദ്ര സർക്കാർ അവതരിപ്പിച്ച ദേശീയ വിദ്യാഭ്യാസ നയം 2020 (എൻ‌ഇപി -2020) വിദ്യാഭ്യാസ മേഖലയിലെ വലിയ വികസനത്തിന് സാക്ഷ്യം വഹിച്ചു. എന്നാൽ ‘എൻ‌ഇ‌പി 2020’ നടപ്പാക്കുന്നതിന് വിദ്യാഭ്യാസച്ചെലവ് വർദ്ധിപ്പിക്കേണ്ടതുണ്ട്. വരാനിരിക്കുന്ന 2021 ലെ ബജറ്റിൽ ധനമന്ത്രി നിർമ്മല സീതാരാമൻ ഇക്കാര്യത്തിൽ കാര്യമായ പ്രഖ്യാപനങ്ങൾ നടത്താനിടയുണ്ടെന്ന് വിദഗ്ധർ പറയുന്നു. എൻ‌ഇ‌പി 2020 ന് പുറമെ, നൈപുണ്യവികസനത്തിലും ബജറ്റ് ശ്രദ്ധ കേന്ദ്രീകരിക്കേണ്ടതുണ്ട്. വിദ്യാഭ്യാസത്തിനായുള്ള ചെലവ് മൊത്തം സർക്കാർ ചെലവിന്റെ 10 ശതമാനത്തിൽ നിന്ന് 2030 ഓടെ 20 ശതമാനമായി ഉയർത്തണമെന്ന് പുതിയ വിദ്യാഭ്യാസ നയം നിർദ്ദേശിക്കുന്നു. അതിനാൽ ബജറ്റിൽ സർക്കാർ വിദ്യാഭ്യാസ ചെലവ് വർദ്ധിപ്പിക്കുമെന്നാണ് പ്രതീക്ഷിക്കുന്നത്. മികച്ച വിദ്യാഭ്യാസം നേടുക എന്നത് ഇന്ത്യയിലെ ഓരോ പൗരന്റേയും മൗലികാവകാശമാണ്. വിദ്യാഭ്യാസം, ശിശു വികസനം, ശാക്തീകരണം എന്നിവയിലെ പൊതുനിക്ഷേപങ്ങൾ തമ്മിൽ ശക്തമായ ബന്ധമുണ്ട്.ഏറെ പ്രതീക്ഷയോടെ കാത്തിരിക്കുന്ന ബജറ്റ് 2021 നൈപുണ്യവികസനത്തിലും യുവാക്കളുടെ പുനർ നൈപുണ്യത്തിലും കൂടുതൽ ശ്രദ്ധ കേന്ദ്രീകരിക്കണം. വിദ്യാഭ്യാസം, തൊഴിൽ, നൈപുണ്യ വികസനം എന്നിവ കണക്കാക്കുന്നതിന് ഈ ഘടകങ്ങൾ അത്യാവശ്യമാണ്. കൊവിഡ്-19 പകർച്ചവ്യാധി മൂലം വിദ്യാഭ്യാസ മേഖല വളരെയധികം വെല്ലുവിളികൾ നേരിടുന്നുണ്ട്. അതിനാൽ വിദ്യാഭ്യാസ സമ്പ്രദായത്തെ പുനരുജ്ജീവിപ്പിക്കുന്നതിൽ കേന്ദ്ര ബജറ്റ് പ്രധാന പങ്ക് വഹിക്കും. ഇന്ത്യയിൽ, സ്കൂളുകൾ, കോളേജുകൾ, സർവ്വകലാശാലകൾ എന്നിവ ജിഎസ്ടിയുടെ പരിധിക്ക് പുറത്താണ്. എന്നാൽ സ്കൂളിന് പുറത്തുള്ള മറ്റ് ക്ലാസുകൾ, കായിക പരിശീലനം മുതലായവയ്ക്ക് 18 ശതമാനം നികുതി ചുമത്തുന്നുണ്ട്. നിലവിൽ ഈ നികുതി വിദ്യാർത്ഥികൾ‌ക്കും രക്ഷകർ‌ത്താക്കൾ‌ക്കും താങ്ങാനാകുന്നതല്ല.\nനികുതിയിലും ഇൻഷുറൻസിലും പ്രതീക്ഷിക്കുന്ന പ്രഖ്യാപനങ്ങൾ എന്തൊക്കെ?\nകർഷകരുടെ ദുരിതം കുറയ്ക്കുന്നതിന് ഈ ബജറ്റിൽ സർക്കാർ ഫാം ഇൻഷുറൻസിന്റെ പ്രാധാന്യം ഉയർത്തിക്കാട്ടുമെന്നാണ് പ്രതീക്ഷിക്കുന്നത്. ആളുകൾ ലൈഫ്, ആരോഗ്യ ഇൻഷുറൻസ് പോളിസികൾ തിരഞ്ഞെടുക്കുന്നതിന്റെ തോത് വർധിച്ചിട്ടുണ്ട്. എന്നാൽ ഫയർ, ഹോം തുടങ്ങിയ അത്യാവശ്യ ഇൻഷുറൻസ് പോളിസികൾക്ക് ആവശ്യക്കാർ കുറവാണ്. സമ്പദ്‌വ്യവസ്ഥയുമായി അടുത്ത ബന്ധമുള്ള സാമൂഹിക സുരക്ഷാ ഉപകരണമാണ് ഇൻ‌ഷുറൻസ്. മികച്ച ഇൻഷുറൻസ് പോളിസികൾ ഇല്ലാത്തതിൽ പലർക്കും വലിയ സാമ്പത്തിക നഷ്ടമാണ് സംഭവിക്കുന്നത്. വിള ഇൻഷുറൻസ് വഴി കാർഷികമേഖലയിലേയും, സൈബർ ഇൻഷുറൻസ് വഴി സൈബർ മേഖലയിലേയും അപകടസാധ്യതകൾ സംരക്ഷിക്കാൻ ഇൻഷുറൻസിനെക്കൊണ്ട് സാധിക്കും. അതിനാൽ അപ്രതീക്ഷിക്കാത്ത അപകടങ്ങളിൽ നിന്ന് സമ്പദ്‌വ്യവസ്ഥയെയും സമൂഹത്തെയും സംരക്ഷിക്കുന്നത ഇൻഷുറൻസ് പോളിസികൾ അത്യാവശ്യമായും ഉണ്ടായിരിക്കണം. മോട്ടോർ ഇൻഷുറൻസ് പോലെ നിർബന്ധിത ഇൻഷുറൻസ് ഒഴികെയുള്ള മറ്റ് ഇൻഷുറൻസുകളുടെ നുഴഞ്ഞുകയറ്റം ഇന്ത്യയിൽ വളരെ കുറവാണ്. ഇത് വർധിപ്പിക്കാൻ സർക്കാർ ചില നികുതി ഇളവുകളും ആനുകൂല്യങ്ങളും നൽകണമെന്നാണ് ഇൻഷുറൻസ് കമ്പനികൾ അഭിപ്രായപ്പെടുന്നത്. ഉദാഹരണത്തിന് ഭവന ഇൻഷുറൻസ് തിരഞ്ഞെടുക്കുന്ന ആളുകൾക്ക് സർക്കാർ നികുതി ഇളവ് നൽകണം. പ്രകൃതിദുരന്തങ്ങൾ ഉൾപ്പടെയുള്ള അപകടങ്ങളിൽ ജനങ്ങൾക്ക് ഇത്തരം പോളിസികൾ വഴി മികച്ച പരിരക്ഷ ലഭിക്കുന്നു. ഇൻഷുറൻസ് പ്രീമിയങ്ങളുടെ ജിഎസ്ടി നിരക്ക് കുറയ്ക്കേണ്ടതിന്റെ ആവശ്യകതയും സർക്കാരിനുണ്ട്. ഇത്തരം നടപടികളിലൂടെ ഇൻഷുറൻസ് വ്യവസായത്തെ കൂടുതൽ അനുകൂലമാക്കാനും പോളിസികൾ തിരഞ്ഞെടുക്കുന്നവരുടെ എണ്ണം വർദ്ധിപ്പിക്കാനും സാധിക്കുമെന്ന് വിദഗ്ധർ അഭിപ്രായപ്പെടുന്നു.\nകാർഷിക മേഖലയ്ക്ക് കൂടുതൽ ഊന്നൽ നൽകണമന്ന ആവശ്യം എന്തുകൊണ്ട്?\nകാർഷിക മേഖലയുടെ മൊത്തത്തിലുള്ള വളർച്ചയ്ക്ക് തദ്ദേശീയ കാർഷിക ഗവേഷണം, എണ്ണക്കുരു ഉൽപാദനം, ഭക്ഷ്യ സംസ്കരണം, ജൈവകൃഷി എന്നിവ പ്രോത്സാഹിപ്പിക്കുന്നതിന് സർക്കാർ അധിക ഫണ്ടുകളും ആനുകൂല്യങ്ങളും നൽകണം. നേരിട്ടുള്ള ആനുകൂല്യ കൈമാറ്റ (ഡിബിടി) പദ്ധതി വഴിയുള്ള സബ്സിഡി കർഷകരെ സഹായിക്കുന്നതിന് കൂടുതൽ ഉപയോഗപ്പെടുത്തണമെന്നും വിദഗ്ധർ അഭിപ്രായപ്പെടുന്നു. കർഷകന് മെച്ചപ്പെട്ട വില നൽകുന്നതിനും ഇടനിലക്കാരുടെ ചെലവ് കുറയ്ക്കുന്നതിലും ഭക്ഷ്യ സംസ്കരണ വ്യവസായം പ്രധാന പങ്ക് വഹിച്ചിട്ടുണ്ട്. പലിശ കുറയ്ക്കൽ, കുറഞ്ഞ നികുതി, സാങ്കേതികവിദ്യയിലേക്കുള്ള പ്രവേശനം തുടങ്ങിയ ആനുകൂല്യങ്ങളിലൂടെ ഭക്ഷ്യ സംസ്കരണത്തിന് ബജറ്റ് പ്രത്യേക പ്രോത്സാഹനം നൽകണമെന്നും സാമ്പത്തിക വിദഗ്ധർ പറയുന്നു. കർഷകരുടെ ബാങ്ക് അക്കൗണ്ടുകളിലേക്ക് പ്രതിവർഷം 6,000 രൂപ നേരിട്ട് എത്തിക്കുന്ന പി‌എം-കിസാൻ പദ്ധതി വിജയകരമാണ്. അതുപോലെ ഡിബിടി സംവിധാനം മികച്ച രീതിയിൽ ക്രമീകരിക്കണമെന്നും ക്രമേണ മറ്റ് സബ്സിഡികൾക്ക് പകരമായി കർഷകരെ സഹായിക്കുന്നതിന് പദ്ധതി ഉപയോഗപ്പെടുത്തണമെന്നും ഡിസിഎം ശ്രീറാം ചെയർമാനും സീനിയർ എംഡിയുമായ അജയ് ശ്രീറാം പറഞ്ഞു. ഇന്ത്യയിലെ നിരവധി സ്റ്റാർട്ടപ്പുകൾ അഗ്രി-ടെക്നോളജി മേഖലയിൽ നിക്ഷേപം നടത്തിയിട്ടുണ്ട്. ഈ കമ്പനികളുടെ വളർച്ചയെ പ്രോത്സാഹിപ്പിക്കുന്നതും ഏറ്റവും പുതിയ സാങ്കേതിക വിദ്യകൾ സ്വീകരിക്കുന്നതിനും ആവശ്യമായ നയങ്ങളും സർക്കാർ ബജറ്റിൽ അവതരിപ്പിക്കുമെന്നാണ് പ്രതീക്ഷിക്കുന്നത്.\nഇത്തവണത്തെ കേന്ദ്ര ബജറ്റ് ഫെബ്രുവരി ഒന്നിന്; പ്രധാന കാര്യങ്ങൾ അറിഞ്ഞിരിയ്ക്കാം ആര്‍ട്ടിക്കിള് ഷോ\nബജറ്റ് കേന്ദ്ര ബജറ്റ് 2021 Union Budget 2021 Budget expectations budget\nWeb Title : these are the budget expectations of common man\nKeralaകേരളവും കർശന നിയന്ത്രണങ്ങളിലേക്കോ? ചീഫ് സെക്രട്ടറി വിളിച്ച യോഗം ഇന്ന്\nKerala'സ്വത്തിൽ 166% വര്‍ധന': കെഎം ഷാജിയുടെ വീടുകളിൽ വിജിലൻസ് റെയ്ഡ് നടത്തുന്നു\nKottayamകോട്ടയത്ത് കൊവിഡ് വ്യാപനം രൂക്ഷം; അതീവ ജാഗ്രത\nKeralaരതീഷിന്‍റേത് കൊലപാതകമോ? ആന്തരികാവയവങ്ങൾക്ക് പരിക്കേറ്റത് മരണത്തിന് മുമ്പെന്ന് റിപ്പോർട്ട്\nClass Roomപോളിസി ഹോൾഡർ കൊവിഡ് ബാധിച്ച് മരിച്ചാൽ നോമിനിക്ക് ഡെത്ത് ക്ലെയിം ചെയ്യാൻ സാധിക്കുമോ?\nKeralaഫലമറിയാൻ മണിക്കൂറുകൾ മാത്രം; വിന് വിന് ലോട്ടറി നറുക്കെടുപ്പ് ഇന്ന്\nThrissurതൃശൂരില് മഹിളാ മോര്‍ച്ച നേതാവ് രാജിവെച്ചു; ബിജെപിയില് പൊട്ടിത്തെറി രൂക്ഷം\nDaily AstrologyDaily Horoscope, 12th April 2021; ഇവര്‍ക്ക് വൈകുന്നേരത്തോടെ സാമ്പത്തിക നേട്ടം\nHealthആര്‍ത്തവ ക്രമക്കേടിന് ശര്‍ക്കര വെള്ളം ഇങ്ങനെ....


അഴിമതിക്കാരായ ജീവനക്കാരെ പരസ്യവിചാരണ ചെയ്യും | 09Dec2021\nഅഴിമതിക്കാരായ ജീവനക്കാരെ പരസ്യവിചാരണ ചെയ്യും\nDec 9, 2021, 02:00 AM IST\nകാസർകോട് : അഴിമതിക്കാരായ സർക്കാർ ഉദ്യോഗസ്ഥരെ പരസ്യവിചാരണ നടത്തുന്നതടക്കമുള്ള സമരങ്ങൾക്ക് എ.ഐ.വൈ.എഫ്. നേതൃത്വം നൽകുമെന്ന് ജില്ലാ ഭാരവാഹികൾ പ്രസ്താവിച്ചു.\nജില്ലയിൽ മൂന്ന് ഉദ്യോഗസ്ഥരാണ് ഒരു മാസത്തിനിടയിൽ കൈക്കൂലിയുമായി ബന്ധപ്പെട്ട് വിജിലൻസ് പിടിയിലായത്. സാധാരണക്കാർ നേരിട്ട് എത്തുന്നിടത്ത് നേരിട്ടും മറ്റ് ഓഫീസുകളിൽ ഏജന്റുമാർ മുഖേനയും വൻതോതിൽ അഴിമതി നടക്കുന്നതായി റിപ്പോർട്ടുകളുണ്ട്.\nസർക്കാർ നടപ്പാക്കുന്ന ജനകീയപദ്ധതികൾ അഴിമതിക്കാരായ ചില ഉദ്യോഗസ്ഥർ അട്ടിമറിക്കുകയും ചെയ്യുന്നുണ്ട്.\nജീവനക്കാരുടെ സംഘടനകളും പൊതുജനങ്ങളും ഇത്തരക്കാരെ ഒറ്റപ്പെടുത്തണമെന്നും സമൂഹത്തിലെ ഇത്തരം ദുഷ്‌പ്രവണതകൾ വർധിക്കുന്നത് തടയണമെന്നും എ.ഐ.വൈ.എഫ്. ജില്ലാ പ്രസിഡന്റ് എം.സി. അജിത്ത്, സെക്രട്ടറി എം. ശ്രീജിത്ത് എന്നിവർ പ്രസ്താവിച്ചു.\nശബിന് രാജിന് ഇറാനില് കളിക്കണം; കാല്‍പ്പന്ത് കളിയെ സ്‌നേഹിക്കുന്നവരുടെ സഹായം വേണം\nതൃക്കരിപ്പൂർ : ശാരീരിക വെല്ലുവിളികൾ നേരിടുന്നവരുടെ പശ്ചിമേഷ്യൻ ആംപ്യൂട്ടി ഫുട്ബോൾ ..\nതനിക്കെതിരേ വ്യക്തിപരമായ ആക്ഷേപം: അപലപിക്കണമെന്ന് ശശി തരൂർ\nഒമിക്രോൺ ഭയം വാക്സിൻ പൂഴ്ത്തിവെപ്പിന് കാരണമായേക്കുമെന്ന് ഡബ്ല്യു.എച്ച്.ഒ.\nപയ്യന്നൂർ ലയൺസ് ക്ലബ്ബ് പുരസ്കാരനിറവിൽ\nപരിയാരം ലോറി അപകടം: കുടുംബങ്ങൾക്ക് സഹായവുമായി നാട്\nപരാതികൾ ഓൺലൈനിൽ നൽകാം


ശിവരഞ്ജിത്തിന്റെ വീട്ടിൽ റെയ്ഡ്; പരീക്ഷ എഴുതാനുള്ള പേപ്പറും കോളേജ് സീലും കണ്ടെത്തി\nJanam TV Web Desk Jul 14, 2019, 08:17 pm IST\nതിരുവനന്തപുരം: തിരുവനന്തപുരം യൂണിവേഴ്സിറ്റി കോളേജിൽ വിദ്യാർത്ഥിയെ കുത്തിയ കേസിലെ ഒന്നാം പ്രതിയും എസ്എഫ്ഐ യൂണിറ്റ് പ്രസിഡന്റുമായിരുന്ന ശിവരഞ്ജിത്തിന്റെ വീട്ടിൽ പോലീസ് റെയ്ഡ്. സർവകലാശാല പരീക്ഷ എഴുതാനുള്ള പേപ്പറും കോളേജിലെ സീലും വീട്ടിൽ നിന്നും പോലീസ് കണ്ടെത്തി. ഫിസിക്കൽ എജ്യുക്കേഷൻ ഡിപ്പാർട്ട്മെന്റിന്റെ സീലാണ് ലഭിച്ചത്.\nയൂണിവേഴ്സിറ്റി കോളേജൽ എസ്എഫ്ഐ പ്രവർത്തകൻ കൂടിയായ അഖിലിനെ കുത്തിയ കേസിൽ ഒന്നാം പ്രതിയായ ശിവരഞ്ജിത്ത് നിലവിൽ ഒളിവിലാണ്. അതിനിടെ പിഎസ്‌സിയുടെ പോലീസ് കോൺസ്റ്റബിൾ റാങ്ക് ലിസ്റ്റിൽ ശിവരഞ്ജിത്ത് ഒന്നാം സ്ഥാനത്തെത്തിയതിൽ അട്ടിമറി നടന്നിട്ടുണ്ടെന്ന ആരോപണം ശക്തമായിരിക്കുകയാണ്.